
Abrevieri 


Ac Contra Academicos 

B De baptismo 

BC De bono coniugali 

BV De beata vita 

C Confessiones* 

CD De civitate Dei* 

CE De consensu Evangelistarum 

CG De correptione et gratia 

CR De catechizandis rudibus 

DDC De doctrina christiana 

DEP Contra duas epistulas Pelagianorum 

DP De dono perseverantiae 

E Epistulae 

EIo In epistulam Ioannis 

EP Contra epistulam Parmeniani 

F Contra Faustum Manichaeum 

GC De gratia Christi et de peccato originali 

GL De Genesi ad litteram 

I Contra Iulianum Pelagianum 

Io Tractatus in Ioannis Evangelium 


* Majoritatea citatelor sînt reproduse după versiunile româneşti 
publicate — vezi p. urm. şi „Bibliografie", pp. 169-172 ( n.trad .). 

LA De libero arbitrio 

M De mori bus Ecclesiae catholicae et de moribus 

Manie haeorum 
N De natura et gratia 

O De ordine 

P Enarrationes in Psalmos 

PM De peccatorum meritis 

QA De quantitate animae 

QH Quaestiones de Heptateuchum 
QS De diversis quaestionibus ad Simplicianum 
R Retractationes* 

S Sermones 

SL De spiritu et littera 

Sol Soliloquia* 

T De Trinitate 

VR De vera religione 



1 


Formarea gîndirii lui Augustin: 
Cicero, Mani, Platon, Cristos 


O scurtă introducere în gîndirea lui Augustin nu poate 
oferi şi date biografice. Psihologia şi personalitatea 
omului au atras în mod firesc atenţia, în parte datorită 
faptului că a scris cea mai cunoscută şi mai influentă 
autobiografie antică. între scriitorii antici, Augustin a 
avut o capacitate de neegalat în a-şi exprima senti¬ 
mentele. Scrierile sale reprezintă totodată o sursă 
importantă pentru istoria socială a epocii în care a trăit. 
Cartea de faţă nu îşi propune să abordeze această trăsă¬ 
tură a lui, dar se va ocupa de formarea gîndirii sale — 
un proces de lungă durată, căci Augustin şi-a Schim¬ 
bat punctul de vedere în anumite probleme, dezvoltîn- 
du-şi poziţia în altele. El se considera „un om care scrie 
pe măsură ce se maturizează şi care se maturizează pe 
măsură ce scrie" (E 143). Schimbările de opinie erau 
strîns legate de presiunea controverselor repetate la care 
lua parte, astfel că o raportare la cadrul istoric este esen¬ 
ţială pentru înţelegere. Dar dincolo de aceasta, nu ne 
vom ocupa aici de „viaţa şi epoca lui". 

Aurelius Augustinus s-a născut în anul 354 şi a mu¬ 
rit în anul 430. Cu excepţia unei perioade de cinci ani, 
el a trăit în nordul Africii aflat sub stăpînire romană, fiind 

în ultimii treizeci şi patru de ani de viaţă episcop la 
Hippona, port foarte populat — astăzi Annaba, în Algeria. 
Abia la Hippona, ca episcop, şi-a adunat o bibliotecă, 
familia lui neavînd un nivel cultural ridicat. Cultura şi-a 
făcut-o prin educaţie. Prin scrierile sale — şi s-au păstrat 
mai multe decît din oricare autor antic —, el i-a influ¬ 
enţat profund nu numai pe contemporani, ci şi Occi¬ 
dentul de mai tîrziu. Amploarea acestei influenţe poate 
fi rezumată succint prin enumerarea dezbaterilor care 
au făcut parte din moştenirea personalităţii acestui om: 

1. Teologia şi filozofia scolasticilor medievali şi ale 
fondatorilor universităţilor din Evul Mediu au pornit 
de la ideea augustiniană a relaţiei dintre credinţă şi ra¬ 
ţiune. Cînd Petrus Lombardus şi-a compilat Sentinţele 
(1155), o culegere de texte fundamentale de teologie, 
o mare parte erau preluate din Augustin. De aseme¬ 
nea, Graţian, contemporan cu Petrus Lombardus, a citat 
multe pasaje din Augustin cînd a scris cel mai impor¬ 
tant manual de drept canonic din Occident. 

2. Aspiraţiile tuturor misticilor occidentali s-au aflat 
totdeauna sub influenţa sa, în primul rînd din pricina 
importanţei cruciale pe care o avea în gîndirea sa iubi¬ 
rea pentru Dumnezeu. A fost primul care a remarcat 
paradoxul potrivit căruia iubirea, care se află în căutarea 
fericirii personale, implică în mod necesar o anumită 
renunţare de sine şi suferinţa de a deveni altcineva. 

3. Mobilul principal al Reformei a fost critica pietăţii 
catolice medievale, bazată mai mult pe efortul uman 
decît pe harul divin. Contrareforma a răspuns că se poate 
afirma suveranitatea harului lui Dumnezeu fără a nega 

libertatea voinţei şi valoarea morală („meritul 41 ) a unei 
fapte bune. Ambele aspecte ale controversei se regă¬ 
sesc foarte des în textele lui Augustin. 

4. Gînditorii secolului al XVIII-lea erau împărţiţi în 
două tabere pătimaşe: unii afirmau perfectibilitatea 
omului, ceilalţi considerau că natura umană este înrobi¬ 
tă de povara fatală a egotismului individual şi colectiv — 
cu alte cuvinte, de ceea ce Augustin a numit „păcatul 
originar 11 . Iluminiştii considerau că perfecţionarea reală 
a omului este împiedicată de credinţa în păcatul origi¬ 
nar şi îl dispreţuiau pe Augustin. Au fost decepţionaţi 
cînd Kant, filozoful care proclamase atît de concludent 
principiul Iluminismului conform căruia fiecare trebuie 
să „îndrăznească 11 să gîndească pentru sine, a recunos¬ 
cut în final că natura umană este pervertită de un rău 
fundamental şi profund. 

5. Ca reacţie la Iluminism, romantismul identifica 
„inima 11 religiei cu sentimentul, mai degrabă decît cu 
deducţiile argumentelor raţionale. Augustin nu era de¬ 
loc antiintelectualist, dar nu credea că intelectul avea 
ultimul cuvînt, fiind printre primii care au preţuit favo¬ 
rabil sentimentele umane. Lui Augustin îi datorăm înţe¬ 
lesul actual al cuvîntului „inimă 11 . 

6. A fost cel mai subtil platonician creştin, contri¬ 
buind mult la crearea bazelor unei sinteze între creşti¬ 
nism şi teismul clasic provenit de la Platon şi Aristotel. 
Plotin, care a trăit în secolul al IlI-lea d.Cr., l-a influen¬ 
ţat decisiv prin sistematizarea făcută tradiţiei platoni¬ 
ciene, deşi Augustin a devenit unul dintre cei mai 

profunzi critici ai acestei tradiţii filozofice căreia îi era 
atît de îndatorat. 

7. A intuit mai clar decît toţi predecesorii (şi chiar 
decît mulţi dintre cei care i-au urmat) că disputele de 
maximă importanţă se nasc din problema relaţiilor cu¬ 
vintelor cu realitatea pe care încearcă să o descrie. A 
fost un deschizător de drumuri în studiul critic vizînd 
comunicarea nonverbală. 

Anselm, Toma d’Aquino, Petrarca (care avea în per¬ 
manenţă un exemplar „de buzunar" al Confesiunilor), 
Luther, Bellarmino, Pascal şi Kierkegaard — toţi se 
află în umbra acestui stejar falnic. Scrierile sale se nu¬ 
mărau printre cărţile preferate ale lui Wittgenstein. Era 
o bete noire pentru Nietzsche. Analizele sale psiho¬ 
logice l-au prefigurat parţial pe Freud: a fost primul 
care a descoperit existenţa „subconştientului". 

A fost „primul om modern": cititorul simte că Au- 
gustin i se adresează la un nivel psihologic extrem de 
ridicat, că este confruntat cu un sistem coerent de gîn- 
dire care, în mare, continuă să pretindă atenţie şi 
respect. El a influenţat felul în care Occidentul a con¬ 
ceput ulterior natura omului şi ce înţelegem prin cuvîn- 
tul „Dumnezeu". Deşi, în calitate de continuator al lui 
Platon, Augustin era puţin preocupat de mediul fizic 
natural, scriind cu teamă despre cercetările ştiinţifice 
efectuate fără evlavie ori indiferente faţă de conside¬ 
rentele etice, supoziţia omului de ştiinţă modern 
conform căreia ordinea matematică şi raţiunea sînt 
trăsăturile supreme ale lumii nu a avut în Antichitate 
un apărător mai elocvent decît Augustin. Aşadar, a 

contribuit în mod decisiv la acea atitudine faţă de 
ordinea creată ce a făcut posibilă apariţia ştiinţelor 
moderne. Pe de altă parte, el nu poate fi bine înţeles 
dacă este luat drept altcineva decît era — un om apar- 
ţinînd lumii antice, a cărui gîndire şi cultură erau în 
întregime modelate de literatura şi filozofia Greciei şi 
Romei şi a cărui convertire la creştinism l-a pus oare¬ 
cum în raport de contradicţie cu trecutul clasic. Cît pri¬ 
veşte acel trecut, el a jucat atît rolul de critic, cît şi pe 
cel de transmiţător către lumile medievală şi modernă. 

La fel cum grecii pretindeau cu anumită îndreptăţire 
că nimeni nu a scris poezie care să-l întreacă pe Homer, 
sau istorie pe măsura lui Herodot ori Tucidide, sau filo¬ 
zofie care să nu se rezume decît la o serie de note de 
subsol la Platon, Aristotel, stoici sau epicurei, tot astfel 
romanii au atribuit statutul de model clasic propriilor 
maeştri ai spiritului — Cicero pentru proză şi orato¬ 
rie, Vergiliu şi Horaţiu pentru poezie. In vremea lui 
Augustin existau oameni cultivaţi care ştiau pe de rost 
discursuri complete din Cicero, iar pe Vergiliu în 
întregime. Deoarece invenţia tiparului a făcut cărţile 
relativ mai ieftine decît manuscrisele, astfel de perfor¬ 
manţe de memorare par azi inutile şi aproape incredi¬ 
bile, dar în lumea antică şi medievală o mare parte din 
educaţia şcolară consta în învăţarea pe dinafară a tex¬ 
telor la o vîrstă impresionantă. Proza lui Cicero şi poe¬ 
zia lui Vergiliu erau întipărite atît de adînc în memoria 
lui Augustin, încît rareori scria mai multe pagini fără 
vreo sugestie sau aluzie verbală. în tinereţe a citit plin 
de admiraţie istoriile sumbre ale Republicii romane 

scrise de Sallustiu şi comediile lui Terenţiu. Şi ele fă¬ 
ceau parte din atmosfera literară în care trăia zi de zi 
Augustin, iar în proză va recurge frecvent la turnuri 
de frază preluate din literatura latină clasică. Multe ase¬ 
menea aluzii au fost identificate abia relativ recent; este 
evident că multe au rămas nereperate. 

In acele vremuri, Augustin nu era singurul om care 
avea o cultură literară atît de elevată. Formaţia sa 
culturală era specifică Africii romane — provincii colo¬ 
niale bogate care s-au bucurat de lungi perioade de pace 
şi prosperitate, cu oameni foarte educaţi, care îşi împo¬ 
dobeau vilele cu mozaicuri şi sculpturi remarcabile de 
felul celor care se pot vedea la Muzeul Bardo din Tunis. 
După cucerirea regiunii de către musulmani, la două 
secole după moartea lui Augustin, malurile nordic şi 
sudic ale Mediteranei au aparţinut unor lumi cultu¬ 
rale, chiar comerciale, separate, vorbind limbi diferite 
— cu excepţia perioadei relativ scurte de dominaţie 
franceză în timpurile moderne. Dar în vremea lui Au¬ 
gustin, nordul şi sudul Mediteranei aparţineau unei 
singure lumi; scriau şi vorbeau o latină corectă, deşi 
cei din Africa o pronunţau cu un puternic accent re¬ 
gional. Nordul Africii furniza Italiei* o mare parte din 
producţia de cereale. O călătorie pe timp de vară de 
la Cartagina sau Hippona la Puteoli (Pozzuoli) sau 
Ostia era o scurtă croazieră făcută săptămînal de mai 
multe vase, iar contactele cu Italia erau dese şi ne- 


* Autorul se referă la partea Imperiului Roman care ocupa în 
Antichitate(pînăîn anul 476)PeninsulaItalică. La fel, bisericile ita¬ 
liene sînt lăcaşuri creştine construite în această zonă geografică ( n.ed .). 

stingherite. Bogăţia Africii romane o depăşea deseori 
pe cea a Italiei, chiar în cazul familiilor înstărite; pro¬ 
vinciile africane aveau un foarte puternic simţ al inde¬ 
pendenţei şi al dorinţei de a-şi decide singure soarta. 

Africa romană a dat scriitori marcanţi: în secolul I, 
Manilius, cel care a scris un manual de astrologie în 
versuri; în secolul al II-lea, Fronto, tutorele împăratu¬ 
lui Marcus Aureliu; Apuleius din Madaura, autor cele¬ 
bru, nu doar pentru Măgarul de aur ( Metamorfozele ), 
combinaţie tipică de magie, religie şi erotism, dar şi 
pentru manualele de largă circulaţie despre filozofia 
platonică; Aulus Gellius, autorul Nopţilor atice — un 
fel de îndrumar elementar în arta conversaţiei proto¬ 
colare la banchete. în vremea lui Augustin trăia Ma- 
crobiu, al cărui comentariu la „Visul lui Scipio“ 
(ultimul capitol din Republica lui Cicero) a devenit ulte¬ 
rior o sursă importantă de informaţii despre filozofia 
neoplatonică în Occidentul medieval; dar şi păgînul 
erudit Martianus Capella, cel care, probabil după moar¬ 
tea lui Augustin, a scris Căsătoria dintre Filologie şi 
Mercur pentru a-i învăţa pe cititori elementele celor 
şapte arte liberale şi pentru a le arăta felul în care stu¬ 
diul îi poate înălţa la ceruri. 

în secolul al II-lea, o puternică misiune creştină din 
Africa de Nord a întemeiat un număr mare de congre¬ 
gaţii pentru care s-a tradus Biblia din greacă în latină. 
Printre cei convertiţi la sfîrşitul secolului se aflau şi 
figuri ilustre, precum Tertullian — autorul vocabula¬ 
rului teologic apusean şi maestrul polemicilor sar¬ 
castice contra criticilor păgîni sau ereticilor periculoşi 

— şi Ciprian, ales episcop al Cartaginei la scurt timp 
după botez, martirizat zece ani mai tîrziu, în 258, cel 
care a pledat pentru păstrarea purităţii rituale a Bisericii 
Catolice şi pentru autoritatea juridică a slujirii apos¬ 
tolice. La începutul secolului al IV-lea, în timpul lui 
Constantin cel Mare, doi creştini africani au scris apo¬ 
logii de credinţă contra criticilor filozofice: Amobius 
şi Lactanţiu, îndatoraţi în parte scriitorilor creştini de 
limbă greacă care au trăit înaintea lor. 

Populaţia Africii romane era foarte amestecată. în 
mediul rural, ţăranii, berberi sau fenicieni, vorbeau lim¬ 
ba punică. în porturi precum Cartagina sau Hippona, 
mulţi negustori erau vorbitori de greacă, avînd legă¬ 
turi strînse cu Sicilia sau cu sudul Italiei, în acea vreme 
(şi mult după aceea) o regiune în mare măsură elino- 
fonă. Dar latina era limba oamenilor instruiţi, a armatei 
şi administraţiei. Mediul familial şi educaţia lui Augus- 
tin aparţineau exclusiv spaţiului cultural latin, deşi 
mama lui, Monica, avea nume berber. 

în perioada romană tîrzie, Cartagina era un oraş co¬ 
mercial prosper. Locuitorii ei nu apreciau doar luptele 
din amfiteatre, între animale sau între gladiatori, ci şi 
spectacole mai puţin sîngeroase, precum întrecerile de 
poezie sau piesele de teatru. Oraşul avea jurişti, medici 
şi profesori de literatură — sau „gramaticieni“, cum 
erau numiţi — bine pregătiţi. Augustin nu s-a născut 
şi nu a crescut în acest univers urban. Era băiat de la 
ţară, născut la Tagaste, aşezare colinară în provincia 
Numidia Consularis, răscruce de drumuri şi tîrg — 
Souk-Ahras, în estul Algeriei de astăzi. Tatăl lui, Pa- 

tricius, deţinea cîţiva acri de pămînt şi una sau două 
sclave, dar nu era nici pe departe un om bogat. Cînd 
a murit Patricius, Augustin era adolescent şi avea multe 
probleme specifice vîrstei. Augustin a avut un frate şi 
o soră, dar nu se ştie exact dacă el era primul născut, 
al doilea sau al treilea. Educaţia la şcoala din Tagaste 
se afla în mîinile unui singur profesor, cum se întîm- 
pla în toate localităţile mici. Augustin socotea că omul 
avea mai mult spor în mînuirea nuielei decît în insu- 
flarea interesului elevilor pentru învăţătură. Puţin timp 
după aceea, a trecut la alt profesor în Madaura, o locali¬ 
tate învecinată. După moartea lui Patricius, a plecat la 
Cartagina pe spezele unui vecin înstărit, Romanianus. 

Mai tîrziu, Augustin a socotit anii de şcoală o expe¬ 
rienţă jalnică, importantă doar ca pregătire pentru 
conflictele, nedreptăţile şi dezamăgirile vieţii mature. 
Băiat foarte sensibil şi studios, era conştient că s-a 
instruit studiind opera autorilor celebri. De fapt, de 
pedepsele suportate de copii, indiferent cum erau 
administrate, beneficiau doar cei dispuşi să cîştige, lă- 
sîndu-i pe ceilalţi marcaţi doar de resentiment, deve¬ 
nind şi mai antisociali decît fuseseră. El nu a scris 
niciodată cu admiraţie sau recunoştinţă despre vreunul 
din profesorii săi. 

A început să înveţe greceşte la Tagaste, ca elev. Deşi 
nu se împăca cu truda asimilării limbii, în scurt timp 
a ajuns să citească diferite lucrări ori de cîte ori era 
necesar, iar la maturitate era în măsură să traducă chiar 
texte filozofice mai subtile. Dar nu a năzuit niciodată 
să stăpînească opera lui Homer sau literatura greacă, 

cum se întîmpla cu mulţi aristocraţi în perioada romană 
tîrzie. El împărtăşea o idee răspîndită în Occidentul la¬ 
tin la sfîrşitul Antichităţii, conform căreia sosise mo¬ 
mentul ca Occidentul să se respecte din punct de vedere 
intelectual, să stea pe propriile picioare şi să depăşească 
stadiul de adaptare a capodoperelor greceşti pentru uzul 
latinofonilor de condiţie inferioară. Oamenii nu ştiau 
şi nici nu voiau să afle că eroul lor Vergiliu îi datorea¬ 
ză atît de mult lui Homer. Totuşi, erau conştienţi că, în 
filozofie, grecii au fost şi au rămas maeştrii supremi. 
Cicero şi Seneca au scris dialoguri şi „scrisori", adap- 
tînd dezbaterile filozofice ale grecilor la tipul de instru¬ 
ire al romanilor. Dialogurile filozofice ale lui Cicero 
erau o sursă inepuizabilă de informaţie limpede expri¬ 
mată privitoare la disputele diferitelor şcoli, astfel încît, 
după vîrsta de douăzeci de ani, Augustin a ajuns să le 
cunoască foarte bine. 

Deşi nu era un necunoscător al limbii greceşti, Au¬ 
gustin prefera să citească în latină, dacă versiunea exista. 
Cunoştea Categoriile lui Aristotel în traducere latină, 
precum şi cercetările filozofului grec asupra legilor 
inferenţei valide. Problema spinoasă a „viitorilor con¬ 
tingenţe, discutată în celebrul capitol al nouălea din 
Despre interpretare, îi era deopotrivă cunoscută. în 
acord cu neoplatonicienii timpului, în legătură cu lipsa 
de determinaţii ale viitorului, folosea un limbaj mai 
determinist decîtîl doreau urmaşii lui Aristotel; el voia 
să spună că evenimentele care ne sînt „contingente" 
(i.e. nu s-ar fi petrecut dacă nu s-ar fi întîmplat ceva 
care să le cauzeze) nu sînt incerte pentru Dumnezeu 
(F 26.4-5). Cu alte cuvinte, deşi avem un spirit prea 

limitat pentru a-1 vedea, viitorul este la fel de imuabil 
ca trecutul. Augustin era foarte interesat de logica şi 
afirmaţiile etice ale stoicilor. Era fascinat de problema 
măsurii în care limbajul comunică semnificaţia reali¬ 
tăţii ; era capabil să facă o analiză pertinentă a proble¬ 
melor cuprinse în controversa hedonistă a lui Epicur, 
conform căreia prin „drept" şi „greşit" înţelegem de 
fapt „plăcut" şi „neplăcut". 

în mod paradoxal, gînditorul grec a cărui operă l-a 
impresionat în cea mai mare măsură este Platon, ale 
cărui lucrări nu fuseseră traduse în latină decît în foarte 
mică măsură. Cicero tradusese aproape jumătate din 
Timaios, iar Calcidius scrisese (în secolul al IV-lea) un 
comentariu minuţios la acest dialog; Augustin ar fi avut 
posibilitatea să-l citească (dar probabil nu a apucat). 
Nu i-ar fi fost greu să găsească copii greceşti ale dialo¬ 
gurilor platonice fie la Cartagina, fie la Roma, unde a 
predat o perioadă de timp. în ambele oraşe se găseau 
persoane care cunoşteau limba. Dar se pare că Augustin 
nu a studiat niciodată textul original. 

Forma de filozofie platonică ce i-a reţinut proba¬ 
bil atenţia (la vîrsta de treizeci şi unu de ani) a fost 
platonismul „modem", numit astăzi neoplatonism, pre¬ 
dat cu un secol înainte de Plotin (205-270) unui cerc 
ezoteric şi prezentat apoi publicului de către disci¬ 
polul, editorul şi biograful său fidel. Porfir din Tyr 
(c. 232-c. 305). Deşi Plotin preda la Roma, iar Porfir 
a trăit o parte a vieţii în Sicilia, amîndoi au scris exclu¬ 
siv în limba greacă. în ciuda abstracţiei şi comple¬ 
xităţii ideilor, Plotin şi Porfir au avut o influenţă uriaşă 

atît în Occidentul latin, cît şi în Orientul grec. în timpul 
primei manifestări de entuziasm pentru platonism, 
Augustin a văzut în Plotin „un Platon renăscut" 
(Ac 3.41), expresie ce îi redă exact intenţia. Plotin îl 
considera pe Platon mai mult decît un om înzestrat cu 
putere suverană de gîndire: pentru el, Platon reprezenta 
autoritatea însăşi. 

Asimilînd doctrinele esenţiale ale eticii stoicismu¬ 
lui şi deopotrivă, prin intermediul lui Porfir, o mare 
parte a logicii lui Aristotel, neoplatonismul a început 
să domine integral toate celelalte poziţii filozofice exis¬ 
tente în Antichitatea tîrzie. Atît scrierile lui Plotin, cît 
şi cele ale lui Porfir au fost traduse în latină de Marius 
Victorinus, un african care preda retorica şi filozofia 
la Roma şi care, de la înălţimea reputaţiei sale, a şocat 
o aristocraţie în mare parte păgînă, botezîndu-se în pe¬ 
rioada în care s-a născut Augustin. Victorinus a tradus 
şi unele lucrări de logică ale lui Aristotel şi Porfir: 
Introducerea lui Porfir la logica aristotelică a fost redată 
cu asemenea claritate şi concizie, încît cartea a fost un 
manual de referinţă timp de un mileniu. 


Cicero 

Prima şi cea mai puternică influenţă în formarea fi¬ 
lozofică a tînărului Augustin au avut-o dialogurile lui 
Cicero. Dintre numeroasele lucrări familiare lui Au¬ 
gustin, dialogul Hortensius, justificînd necesitatea gîn- 
dirii filozofice în oricare judecată critică — chiar pentru 
cel implicat în viaţa publică şi politică —, a avut un 

extraordinar efect catalitic. Chiar în lucrările din ultima 
parte a vieţii, Augustin cita expresii din această carte, 
citită prima oară la vîrsta de nouăsprezece ani, ca elev 
la Cartagina. Cicero a adaptat parţial pentru lumea ro¬ 
mană o pledoarie în favoarea studiului filozofiei, scrisă 
de însuşi Aristotel. Idealul lui Cicero era autoadecvarea 
şi convingerea că fericirea pe care fiecare o caută nu 
se găseşte într-o viaţă închinată plăcerii, care nu face 
decît să distrugă atît respectul de sine, cît şi prietenia 
adevărată. Meditînd asupra paradoxului potrivit căruia 
fiecare tinde să fie fericit, iar cei mai mulţi sînt profund 
nenorociţi, Cicero conchidea cu o sugestie plină de 
înţeles potrivit căreia mizeria omului s-ar datora unui 
fel de judecată a providenţei, astfel că viaţa noastră de 
acum poate fi chiar o ispăşire a păcatelor comise într-o 
întrupare anterioară. Hortensius conţinea şi un aver¬ 
tisment: căutarea plăcerii trupeşti în hrană, băutură şi 
sex împiedică spiritul să aspire la lucruri mai înalte. 

Augustin nu a fost niciodată gurmand sau alcoolic; 
dar dorinţele sexuale erau puternice. între şaptesprezece 
şi optsprezece ani, la Cartagina, a trăit în concubinaj 
cu o fată ce aparţinea clasei servitorilor, categorie so¬ 
cială socotită inferioară — o relaţie statornică ce punea 
capăt aventurilor adolescentine. Augustin a trăit cu ea 
peste treisprezece ani, fiindu-i întru totul fidel. La scurt 
timp, femeia a născut un băiat, iniţial nedorit, dar apoi 
mult îndrăgit; l-au numit Adeodatus, „darul lui Dum¬ 
nezeu", nume de origine punică echivalent cu Teodor 
sau Ionatan. Băiatul s-a dovedit foarte inteligent, dar 
a murit la şaptesprezece ani. 

Dialogul Horîensius l-a îndemnat pe Augustin să 
se gîndească cu seriozitate la chestiunile de etică şi la 
cele religioase. Tatăl său fusese păgîn, s-a botezat abia 
pe patul de moarte. Avusese un temperament violent, 
nefiindu-i întotdeauna fidel soţiei; Augustin nu lasă 
să se înţeleagă că s-ar fi simţit legat de el. Pe de altă 
parte, mama lui era devotată credinţei şi practicii creş¬ 
tine; era prezentă zilnic la rugăciunile oficiate în biseri¬ 
ca locală, fiind deseori obsedată de vise şi viziuni. Ea 
este cea care l-a iniţiat pe Augustin în copilărie. Ca 
adolescent sceptic, participa cînd şi cînd la slujbe în 
biserică alături de ea, deşi era mult mai preocupat să 
atragă privirile fetelor aflate în cealaltă parte a lăca¬ 
şului. In Cartagina, la nouăsprezece ani, a devenit con¬ 
ştient de seriozitatea problemelor ridicate de Cicero, 
mai ales în privinţa căutării fericirii, lucru ce l-a convins 
să-şi procure o Biblie latină. A fost dezgustat de lipsa 
de claritate a textului şi de stilul necizelat al acestei 
versiuni primitive, compilată de misionarii semidocţi 
în secolul al II-lea. Vechea Biblie latină (a cărei recon¬ 
stituire făcută de savanţii moderni a fost o operaţie ex¬ 
trem de laborioasă) nu era o carte care să impresioneze 
un om pasionat de limbajul elegant al lui Cicero, de 
turnurile de frază ale lui Vergiliu ori care se delecta la 
teatru cu piese de bună calitate. Dezgustat, Augustin a 
respins aşa-zisul mit naiv despre Adam şi Eva, precum 
şi moralitatea îndoielnică a patriarhilor lui Israel. Incom¬ 
patibilitatea între cele două genealogii ale lui Isus, re¬ 
latate în Evangheliile după Marcu şi Luca, a dat ultima 
lovitură de graţie oricărei speranţe a mamei lui Augus¬ 
tin de a-şi readuce fiul în Biserică (S 51.6). 

Augustin şi-a căutat sprijin în altă parte. A fost 
îndrumat către astrologie, care aparent oferea o călău¬ 
ză pentru viaţă, dar care nu semăna prea mult cu o re¬ 
ligie, şi apoi către teozofia ocultă propovăduită cu peste 
un secol în urmă de Mani (216-277). 


Mani 

Religia lui Mani — sau maniheismul — exprima în 
formă poetică o repulsie faţă de lumea fizică, devenind 
raţiunea fundamentală a unei morale ultraascetice. 
Maniheii socoteau „partea inferioară a trupului 11 o lu¬ 
crare dezgustătoare a diavolului, prinţul consacrat al 
întunericului. în concepţia lui Mani, sexul şi întuneri¬ 
cul erau strîns legate, întunericul fiind esenţa ultimă 
a răului. Nu te puteai aştepta ca o astfel de religie să 
atragă un tînăr pentru care sexul avea un rol impor¬ 
tant (doar dacă toate pulsiunile inferioare ale individului 
puteau fi puse de această religie pe seama puterilor 
întunericului, absolvindu-1 de orice responsabilitate). 
Totuşi, comunitatea maniheilor era formată din două 
clase sau niveluri de adepţi. Doar celor aflaţi la nivelul 
superior — Aleşii — li se pretindea celibatul absolut. 
Auditorii obişnuiţi, printre care se număra şi Augustin, 
puteau întreţine relaţii sexuale în perioadele „protejate" 
ale lunii, cerîndu-li-se să ia măsuri pentru a evita naş¬ 
terea unui copil; dar apariţia unui copil nu era un mo¬ 
tiv de excludere din societate. Ca atare, Auditorilor li 
se permitea să trăiască cu soţiile sau, în cazul lui Au¬ 
gustin, cu concubinele, dar nu erau încurajaţi să vadă 

cu ochi buni sexualitatea, considerată o născocire a dia¬ 
volului. 

Mani nega orice autoritate a Vechiului Testament, 
cu premisele sale asupra caracterului bun* al ordinii ma¬ 
teriale a lucrurilor şi al Creatorului ei. El a eliminat din 
Noul Testament toate textele care se refereau fie la or¬ 
dinea şi caracterul bun al materiei, fie la inspiraţia şi 
autoritatea scrierilor din Vechiul Testament, socotin- 
du-le interpolări. De altfel, Mani credea că Noul Testa¬ 
ment astfel corectat era o carte serioasă. El recunoştea 
cu generozitate adevărul în orice sistem religios şi res¬ 
pingea creştinismul catolic al dreptei credinţe, socotit 
prea exclusivist şi negativist în privinţa miturilor şi 
formelor de închinare ale celorlalte religii. Totuşi, voia 
să fie considerat creştin, susţinînd că revelaţia lui a fon¬ 
dat o „religie distinctă". Era un „eretic" în sensul strict 
de persoană care doreşte să se afle în miezul comu¬ 
nităţii, reinterpretînd documentele şi credinţele funda¬ 
mentale ale acesteia în moduri inacceptabile pentru 
marea masă şi persistînd în idei cînd era rugat să se 
corecteze. El folosea unele teme şi termeni biblici, ac- 
ceptînd rolul izbăvitor al lui Isus — dar îl înţelegea 
pe Isus mai degrabă ca simbol al condiţiei întregii 
umanităţi, decît ca persoană istorică ce a colindat pă- 
mîntul şi a fost răstignit. în realitate, un mîntuitor 


* Cuvîntul englez goudness a fost tradus în funcţie de context 
prin „caracter bun“, „bine", „Bine suprem" — în raport cu divini¬ 
tatea — sau „bunătate". Echivalentul latin augustinian este bomim 
sau Bonum ipsum ( n.trad .). 

cvasidivin nu ar fi putut să se nască sau să fie ucis în 
trup (părere care anticipează doctrina islamică); răs¬ 
tignirea nu a fost reală, ci doar un simbol al suferinţei 
ce reprezintă condiţia umană universală. 

Mani a interpretat tot ce a preluat din creştinism 
într-un cadru dualist şi panteist; acest lucru se obser¬ 
vă în mitologia extraordinar de complexă şi de elabo¬ 
rată în care şi-a aşezat doctrina. Problema lui esenţială 
era originea răului. El explica răul ca rezultat al unui 
conflict cosmic primordial încă activ între Lumină şi 
întuneric — aceşti termeni fiind deopotrivă simboluri 
şi realităţi fizice. în lume, forţele binelui şi răului cresc 
şi descresc, astfel încît nici o parte nu o poate învinge 
pe cealaltă. Ca urmare a distrugerii cauzate de puteri¬ 
le întunericului în tărîmul Luminii, mici fragmente din 
Dumnezeu — sau Suflet — s-au împrăştiat în lume în 
toate lucrurile vii, inclusiv în animale şi plante. Se cre¬ 
dea că mai ales pepenii şi castraveţii conţin elemente 
divine şi, prin urmare, nu lipseau din dieta Aleşilor. 
Regulile de preparare a hranei Aleşilor erau complicate, 
vinul fiind strict interzis. învăţătorii şi misionarii mani- 
heişti preferau să recruteze adepţi dintre membrii Bise¬ 
ricii. Pătrunderea noţiunilor maniheiste putea fi sesizată 
la euharistie, cînd creştinii acceptau azima, nu şi potirul. 
Credincioşii erau impresionaţi mai ales de pergamen¬ 
tul fin şi caligrafia cărţilor sacre maniheiste, de solem¬ 
nitatea deosebită a muzicii lor. 

Deşi în mitul său Mani îi acorda lui Isus un loc în¬ 
semnat, în comunitatea maniheistă calitatea de învăţă¬ 
tor suprem şi infailibil nu o aveau nici Isus, nici vechile 

cărţi iudaice, ci Mani însuşi, Apostolul lui Dumnezeu, 
adevăratul Apărător, cel despre care Isus prevestise că 
va veni cîndva pentru a revela adevărurile pentru care 
nici discipolii evrei nu erau suficient pregătiţi. Mani 
nu recunoştea particularitatea pe care Biserica a moş- 
tenit-o de la matricea iudaică. Printr-o ciudată întor¬ 
sătură, îşi prezenta mitologia luxuriantă, parţial 
erotică, pretinzînd că oferă o explicaţie raţională şi 
coerentă a adevărului revelat, în totală opoziţie cu 
crezul simplu al adepţilor dreptei credinţe, care admi¬ 
teau doar autoritatea. Propaganda maniheistă ataca în 
special moralitatea şi acurateţea istorică a Vechiului 
Testament, precum şi părţile Noului Testament care 
păreau prea iudaice pentru a fi pe gustul lor. Dar înainte 
de toate, maniheii pretindeau că sînt deţinătorii unicu¬ 
lui răspuns satisfăcător la problema răului, socotit o forţă 
imposibil de eliminat, inerentă caracterului fizic al lumii 
materiale. Nimeni nu putea susţine în mod convingă¬ 
tor că autorul suprem al unei lumi atît de neprimitoare 
putea fi deopotrivă atotputernic şi bun cu adevărat. 
Pentru ca argumentul să fie coerent, fie atotputernicia, 
fie binele trebuie sacrificate. învăţaţii maniheişti erau 
siguri că oricine ştia, fără a recurge la definiţii sau cer¬ 
cetări suplimentare, ce se înţelege exact prin „rău“. 

Ca profesor, întîi la Cartagina, apoi la Roma, Au- 
gustin a rămas în legătură cu maniheii timp de zece 
ani. Critic combativ al conformismului catolic şi con¬ 
ştient de propria superioritate intelectuală faţă de mem¬ 
brii Bisericii, ai cărei episcopi îi nesocotea pentru lipsa 
de educaţie şi de judecată critică, el şi-a convertit mulţi 

prieteni la maniheism. Dar în al treilea deceniu al vieţii, 
Augustin nu a predat doar literatura latină şi artele 
retorice, ci a reflectat şi asupra chestiunilor filozofice 
şi problemelor de logică la care îl conduceau în mod 
firesc studiile de retorică. Avea îndoieli din ce în ce mai 
mari: Oare Mani avea dreptate cînd spunea că puterea 
Luminii supreme era slabă şi neputincioasă în lupta cu 
întunericul ? Cum putea cineva să venereze o zeitate 
atît de neputincioasă şi de umilită? Mai mult, mitul 
maniheist atribuia un rol important celor două lumini 
intense şi benefice ale soarelui şi lunii, susţinînd o po¬ 
ziţie dogmatică cu privire la explicaţia eclipselor: în 
acele ipostaze, soarele şi luna folosesc văluri speciale 
pentru a ascunde priveliştea înfricoşătoare a bătăliilor 
cosmice. Augustin a fost tulburat cînd şi-a dat seama 
că exista un dezacord între părerea maniheilor şi cea 
a celor mai buni astronomi. Chiar demitologizat, creşti¬ 
nismului dreptei credinţe îi mai rămîne „ceva" foarte 
important: Augustin bănuia că acest lucru nu era vala¬ 
bil în maniheism, unde mitul era esenţial. Deziluzia 
crescîndă legată de sectă a atins apogeul în momen¬ 
tul în care şi-a mărturisit îndoielile în faţa lui Faustus, 
un învăţător foarte preţuit de manihei. Augustin a ob¬ 
servat că elocinţa lui Faustus era mai mare decît capaci¬ 
tatea lui de gîndire. Mai mult, viaţa morală a Aleşilor, 
proclamată perfectă şi fără de păcat, se înfăţişa mai 
puţin castă decît credea Augustin. 

Augustin a început să caute alternative la maniheism. 
Devenise interesat în combinarea credinţelor mani- 

heiste vizînd echilibrul dintre bine şi rău cu ideile 
neopitagorice de proporţie ca element al frumuseţii 
întregului, de „monadă" bună (unu este unu şi totul — 
şi veşnic va fi astfel) în contrast cu răul pluralităţii infi¬ 
nite. în jurul vîrstei de douăzeci şi cinci de ani, Augus- 
tin a scris chiar o carte pe această temă, pe care a 
dispreţuit-o în analizele ulterioare socotind-o o bucată 
de aluat pe jumătate coaptă şi prost digerată (C iv. 20-27). 
Treptat, îndoielile l-au „cufundat" într-o suspendare a 
judecăţii. Augustin a devenit foarte interesat în teoria 
cunoaşterii: Cum cunoaştem? Cum putem fi absolut 
siguri? Cum comunicăm între noi cînd cuvintele pot 
fi înşelătoare sau pot fi interpretate într-un sens complet 
diferit de cel urmărit de vorbitor? Oare limbajul de 
fiecare zi, care încalcă atît de frecvent regulile logicii, 
este o sursă de lumină sau de ceaţă? 

în această stare de incertitudine devora Augustin 
cărţile filozofilor sceptici care afirmau dogmatic ne¬ 
siguranţa şi caracterul neconcludent al tuturor părerilor 
acceptate, al percepţiei prin simţuri şi al puterii cuvin¬ 
telor de a spune lucruri importante, încă necunoscute. 

Acestea îi erau gîndurile în anul 384 cînd, sosind la 
Milano* ca profesor de retorică al oraşului, spera să 
dobîndească o poziţie şi mai înaltă. Milano era reşedinţă 
imperială. Dacă, în ciuda zîmbetelor stîrnite de accen¬ 
tul său african, ar fi putut vorbi atît de convingător încît 

* în epoca romană şi ulterior (pînă la începutul secolului al 
VH-lea), oraşul s-a numit Mediolanum. Autorul menţionează exclu¬ 
siv denumirea modernă a localităţii atît în legătură cu Augustin, 
cît şi cu ilustrul său contemporan, episcopul Ambrozie (n.ed.). 

să atragă favorabil atenţia curţii şi dacă ar fi putut 
cîştiga sprijinul oficialităţilor influente, ar fi putut năzui 
să fie numit guvernatorul unei provincii (C vi. 19). 
Existau desigur obstacole în calea acestei ambiţii: Au- 
gustin era un provincial de condiţie medie, lipsit de o 
avere personală care să îl gireze. Mai mult, continua 
să trăiască alături de o „soţie nelegitimă", iubita lui car- 
tagineză, mama lui Adeodatus. Ce nu deranjează la un 
profesor de retorică predînd la oraş poate deveni in¬ 
acceptabil într-o casă de guvernator. Mama lui, văduva 
Monica, urmîndu-1 cu devotament la Milano, a obser¬ 
vat că mult îndrăgita, dar puţin educata, tovarăşă de 
viaţă a fiului ei era o piedică fatală în calea dorinţei lui 
mundane de a obţine titluri şi onoruri. în cele din urmă, 
femeia a fost trimisă înapoi în Cartagina. Despărţirea 
a produs multă suferinţă ambelor părţi. Augustin s-a lo¬ 
godit apoi cu o tînără bogată, a cărei zestre ar fi putut 
contribui la realizarea speranţelor sale. Pînă la împlini¬ 
rea vîrstei măritişului, Augustin s-a consolat cu o concu¬ 
bină temporară; femeia nu l-a marcat în mod deosebit, 
sentimentele lui au fost indiferente. 

La Milano, Augustin a întîlnit pentru prima dată în 
viaţă un intelectual creştin înzestrat cu o inteligenţă 
comparabilă: episcopul Ambrozie, om de înaltă cultu¬ 
ră, care cunoştea şi căile de acces spre „coridoarele" 
puterii, la curte. L-a primit cu amabilitate pe Augustin; 
Monica îl respecta în mod deosebit ca preot. înainte 
de a deveni episcop (374), fusese guvernatorul provin¬ 
ciei din acea parte a nordului Italiei. Educat într-o fami¬ 
lie aristocratică şi creştină, vorbea fluent greceşte. Pentru 

predicile sale el a preluat idei şi s-a inspirat nu doar 
de la teologii creştini elinofoni precum Vasile de Ce- 
zareea ori de la teologul evreu Filon — contemporan 
mai vîrstnic cu Sfîntul Pavel —, ci şi de la Plotin. Tot 
ce îi datora Ambrozie lui Plotin era asociat prudenţei 
pe care o manifesta faţă de filozofia păgînă, socotită 
o cale către adevăr. 

Alt intelectual creştin din Milano care a avut o influ¬ 
enţă asupra lui Augustin a fost un om mai în vîrstă pe 
nume Simplicianus; acesta l-a introdus într-un cerc de 
laici cu poziţii sociale înalte şi foarte cultivaţi, care se 
întîlneau pentru a-i citi pe Plotin şi Porfir. II admirau 
mult pe Marius Victorinus, care şi-a dedicat ultimii ani 
dezvoltării logicii neoplatonice în apărarea dogmei 
Treimii. Augustin nu a fost niciodată prea influenţat 
de scrierile teologice obscure ale lui Victorinus, dar 
lecturile din Plotin şi Porfir, în versiunea lui Victorinus, 
i-au stîmit interesul. Faptul în sine poate surprinde citi¬ 
torul modern pentru care neoplatonismul pare încîlcit 
şi ezoteric. Filozofia neoplatonică a Fiinţei porneşte 
de la supoziţii sau axiome foarte diferite de cele ale 
metodei ştiinţifice moderne: punctul ei de plecare este 
intelectul, nu materia. 


Plotin şi Porfir 

Scrisă de Porfir, biografia lui Plotin ilustrează res¬ 
pectul deosebit de care se bucura marele filozof, cel 
puţin în cercul restrîns de discipoli. Porfir a scris bio¬ 
grafia pentru ediţia pe care o întocmise: în parte dorea 

ca toată lumea să ştie cîtă dreptate a avut maestrul cînd 
i-a încredinţat publicarea tratatelor; cît de mult a apre¬ 
ciat Plotin inteligenţa critică a discipolului şi capaci¬ 
tatea de a compune versuri extatice inspirate; cum, la 
vîrsta de şaizeci şi opt de ani, Porfir, într-un moment 
binecuvîntat, a atins uniunea mistică cu Unul — expe¬ 
rienţă pe care a trăit-o doar de patru ori însuşi Plotin, 
cel înzestrat cu har divin. Plotin este prezentat ca un 
om de geniu unic, al cărui spirit protector era supe¬ 
rior, a cărui atenţie nu slăbea niciodată nici pe cele mai 
înalte culmi ale intelectului. 

Asemeni contemporanului mai în vîrstă, Origene, 
Plotin a dus o viaţă ascetică, restrînsă la un minim de 
hrană şi somn; a fost vegetarian şi a dispreţuit igiena. 
„Părea întotdeauna ruşinat că se află în trup“ şi nu-şi 
sărbătorea niciodată ziua de naştere. Pentru numeroşii 
săi discipoli, bărbaţi şi femei, Plotin reprezenta mo¬ 
delul patern, fiind consultat în toate deciziile majore 
sau minore ale vieţii. Avea un discemămînt neobişnuit 
în depistarea minciunii şi, asemeni episcopilor creştini, 
era rugat să medieze conflictele. A reuşit să-l convingă 
pe hipersensibilul Porfir să nu se sinucidă. 

în sistemul său filozofic, Plotin intenţiona să facă 
un fel de descriere de ansamblu a întregii structuri a 
lucrurilor pe baza supoziţiei că există o corespondenţă 
intimă între realitate şi procesul gîndirii umane. El acor¬ 
da multă importanţă dialecticii dialogurilor platonice, 
Parmenide şi Sofistul, mai ales analizei identităţii şi 
diferenţei. Cu alte cuvinte, dacă spunem că x şi y sînt 
„aceiaşi" şi dacă ne interesează aserţiunea identităţii, 


31 



AUGUSTIN 


înseamnă că există o distincţie între ei. Invers, dacă 
spunem că x şi y sînt diferiţi, înseamnă că există o iden¬ 
titate fundamentală între ei. Astfel, dincolo de multi¬ 
plicitatea şi de diferenţele percepute şi trăite în această 
lume, există o unitate şi o permanenţă. La fel, lumea 
aparenţelor percepute este lumea schimbării continue, 
dar schimbarea presupune un substrat care rămîne 
nemodificat. 

Platon atribuia imutabilitate lumii superioare a Fiin¬ 
ţei, percepută de intelect, spre deosebire de curgerea 
mereu schimbătoare a Devenirii, sesizată de simţurile 
corporale. De aici teoria platonică a Formelor (sau a 
Ideilor) ca absolute eterne: orice lucru din lumea asta 
pe care îl numim drept, bun, frumos sau adevărat există 
ca atare doar în măsura în care derivă din respectivul 
absolut. Formele reprezintă realitatea obiectivă, con¬ 
stantă şi universal valabilă. Mai mult, aceste universa¬ 
le nu sînt percepute prin cele cinci simţuri, ci printr-un 
proces matematic riguros de pură abstracţie mentală. 
Oricît de anemice ar părea aceste abstracţii, platonis¬ 
mul percepe universalele drept agenţi supergenerativi: 
existenţele individuale nu pot fi explicate izolat, ci doar 
ca membrii unei clase anterioare. Aşadar, pentru un pla¬ 
tonician, universalul este mai real decît orice caz par¬ 
ticular — doctrină ce a întîmpinat critica aristotelică 
potrivit căreia universalele sînt clasificări mentale ce 
posedă realitate doar întrupate în existenţe particulare, 
în „Introducere 41 , Porfir urmărea ideea reconcilierii lui 
Platon cu Aristotel, suprapunînd cele două opinii şi 
evitînd să dea un verdict părtinitor. 

Aristotel fusese interesat de conştiinţa de sine în care 
cunoscătorul şi obiectul cunoscut se identifică. Plotin 
a dus mai departe această observaţie şi a elaborat o 
teologie ale cărei teme îi păreau lui Augustin afirmaţii 
de la sine înţelese. în punctul culminant al ierarhiei 
fiinţei se află Unul, Dumnezeu, cel necunoscut şi Ab¬ 
solut, deşi perceput de suflet ca prezenţă ce transcende 
întreaga cunoaştere. în marele lanţ (continuum), al 
fiinţei, pe care Plotin îl identifica cu structura lucru¬ 
rilor, nivelul superior este cauza a tot ce se află sub¬ 
iacent. Plotin vorbea despre evoluţia sau dezvoltarea 
ierarhiei fiinţei ca „emanaţie" — o imagine avînd un 
caracter fizicalist accentuat. în procesul emanaţiei 
există o pierdere treptată, deoarece fiecare efect este 
ceva mai slab decît cauza ce l-a produs. Totuşi, im¬ 
perfecţiunea inerentă inferiorităţii efectului poate fi de¬ 
păşită dacă acesta revine la cauza sa. Iar cauza însăşi 
rămîne permanent nediminuată prin faptul că dă naştere 
continuu efectului inferior. 

Această concepţie despre emanaţia cauzală în 
marele lanţ al fiinţei i-a permis lui Plotin să dobîn- 
dească mai multe lucruri deodată. Pe de o parte, a rezol¬ 
vat problema modului în care se evită pierderea oricărei 
relaţii între Unul transcendent şi lume, fără ca Abso¬ 
lutul să înceteze a fi Absolut şi fără ca lumea să suprime 
logic existenţa în întregime. Concepţia lui exprima un 
fel de salvare prin „convertire" către sursa fiinţei. Pe 
de altă parte, a atenuat o problemă care îi supunea pe 
platonicieni la exerciţii mentale dificile, şi anume să 
răspundă la întrebarea: Cum a putut pătrunde răul în 

miezul lucrurilor, de vreme ce ele erau „saturate" de 
Binele suprem şi de puterea supremă? 

Potrivit învăţăturii lui Plotin, în vîrful ierarhiei se 
găsesc trei existenţe divine: Unul, Intelectul şi Sufletul. 
Unul este Binele suprem, astfel că toate nivelurile infe¬ 
rioare ale ierarhiei aflate sub Unul trebuie să fie tot¬ 
odată distincte de bine; pe scurt, mai puţin decît binele 
absolut. Chiar Intelectul îi este inferior, amăgindu-se 
cu privire la propria măreţie. Sufletul, situat şi mai jos 
în ierarhie, are puterea de a produce materie. Materia, 
situîndu-se la extremitatea opusă a ierarhiei faţă de 
Unul cel bun, este în termeni cosmici răul absolut, ne¬ 
fiinţa fără formă. 

Neoplatonicienii urau sincer teosofia, iar forma ei 
maniheistă mai mult decît orice. Tratatul lui Plotin 
împotriva gnosticilor (ii.9) a inaugurat o serie de eseuri 
neoplatonice contra maniheismului. Considerînd cos¬ 
mosul marele lanţ al fiinţei, Plotin declara că răul nu 
este altceva decît o lipsă de fiinţă-şi-bine, datorită sim¬ 
plului fapt al apartenenţei la un nivel inferior. Dar şi 
alte două explicaţii ale răului erau relevante în concep¬ 
ţia sa. Dintre ele, prima lua în consideraţie consecinţa 
utilizării greşite a liberului arbitru datorită înclinării 
sufletului către slăbiciune; a doua se referea la materie. 
Slăbiciunea din suflet îl făcea să fie absorbit de lucrurile 
exterioare şi materiale. Prin urmare, răul amoral cosmic 
datorat lipsei de fiinţă inerente materiei devine o sursă 
a răului moral în suflet. „Fără materie nu poate exista 
rău moral" (Plotin i.8, 14). Prezenţa materiei în suflet 
îi dezvăluie slăbiciunea şi îi motivează căderea. în ace- 

laşi timp, Plotin voia să spună că înălţarea şi coborîrea 
sufletului sînt necesare pentru împlinirea forţelor sale 
potenţiale şi pentru serviciul pe care sufletul trebuie 
să îl facă lumii inferioare a simţurilor (iv.8, 4-5). Pe 
bună dreptate, putem deduce că nici Plotin nu a avut 
o poziţie clară şi consecventă. După convertire, Augus- 
tin a încercat să corecteze erorile lui Plotin. 

Teoriile lui Porfir erau foarte asemănătoare cu cele 
ale maestrului său. In şcoala neoplatonică exista un 
diferend cu privire la cultul zeilor. Plotin şi Porfir erau 
rezervaţi în privinţa participării la sacrificii pentru îm- 
bunarea spiritelor. Porfir a scris un tratat, Despre în¬ 
toarcerea sufletului (la Dumnezeu), care l-a impresionat 
profund pe Augustin. Tratatul adopta o poziţie de com¬ 
promis : accepta că se poate obţine o filozofie de cali¬ 
tate în locurile sfinte de la oracolele de inspiraţie, filozofie 
revelată de Apollo prin profetesele sale, dar îi critica pe 
acei păgîni care credeau că sufletul poate fi purificat 
direct prin participarea la sacrificii în temple sau prin 
acte rituale exterioare. Sacrificiile animale erau prea lu¬ 
meşti. Mai mult, obiceiul de a consuma apoi carnea nu 
se potrivea cu principiile vegetariene. Aşadar, Porfir 
susţinea că purificarea sufletului poate fi împlinită doar 
prin „înălţarea din trupul" cu care fusese unit printr-un 
concurs nefericit de împrejurări. Prin abţinerea de la 
consumul de carne şi prin abstinenţă sexuală, sufletul 
se poate elibera treptat de constrîngerile trupeşti. 

Porfir susţinea că fericirea constă în înţelepciunea 
la care se ajunge prin respectarea vechiului imperativ 
delfic: „Cunoaşte-te pe tine însuţi." Se poate admite 

că răutatea sufletească îl face pe om incapabil să prac¬ 
tice contemplarea intelectuală continuă, iar astfel de 
momente sînt în cel mai bun caz trecătoare. Dar „învaţă 
să te întorci la tine; adună din trup toate elementele 
spirituale risipite şi reduse la un morman de bucăţi şi 
fragmente." „Sufletul sărăceşte pe măsură ce legăturile 
cu trupul sînt mai puternice. Dar se poate realmente 
îmbogăţi dacă îşi descoperă adevăratul eu, adică intelec¬ 
tul." „Ţelul nostru este să ajungem la contemplarea 
Fiinţei." „Cel care îl cunoaşte pe Dumnezeu îl are pe 
Dumnezeu prezent în el. Cel care nu îl cunoaşte este 
absent din Dumnezeu, care este pretutindeni prezent." 
Confesiunile lui Augustin sînt inspirate de acest limbaj. 

Porfir susţinea că Dumnezeu conţine toate lucrurile, 
dar nimic nu îl conţine. Unul este prezent în tot ce par¬ 
ticipă la existenţa care provine din sursa lui divină. 
Binele trebuie să se autorăspîndească. Dar orice plurali¬ 
tate depinde de şi caută să se întoarcă la o unitate supe¬ 
rioară şi anterioară. In ierarhia fiinţei, este de la sine 
înţeles că este bine să exişti şi că gradele fiinţei sînt 
şi gradele binelui. Porfir scria că „orice lucru care are 
fiinţă este bun în măsura în care are fiinţă; şi trupul 
îşi are propria frumuseţe şi unitate." (Augustin spune 
acelaşi lucru — VR 40.) Sufletul ocupă o poziţie inter¬ 
mediară între lucrurile materiale şi domeniile superioare 
ale realităţii inteligibile. Prin neglijenţă şi printr-un inex¬ 
plicabil act de sfidare autoimpusă, sufletul este capa¬ 
bil să se afunde în mîndrie, invidie şi plăceri trupeşti. 
Dar prin cumpătare ascetică şi contemplare introspec¬ 
tivă, sufletul se poate înălţa la adevărata împlinire: 

„beatitudinea* lui Dumnezeu". Augustin şi-a însuşit 
această expresie. 

Porfir a luat de la Plotin ideea potrivit căreia în punc¬ 
tul culminant al lanţului fiinţei se află, dincolo de 
domeniul de percepţie al celor cinci simţuri ale noas¬ 
tre, o Triadă divină a fiinţei, vieţii şi inteligenţei, consi¬ 
derate elemente interdependente, definită ca o unitate 
în interiorul căreia se pot distinge diferenţe. Structura 
lucrurilor este cea a unei procesiuni ritmice pornind de 
la principiul ultim al fiinţei, de la potenţialitate la actu¬ 
alitate, de la abstract la concret, de la identitate la alteri- 
tate, care este deopotrivă o diminuare a nivelului fiinţei. 
Destinul sufletelor eterne este întoarcerea la locul de 
unde au plecat. Sufletele sînt în sine nemuritoare. Doc¬ 
trina întoarcerii sau a convertirii explică doctrina 
Reamintirii (Platon), potrivit căreia orice cunoaştere 
este o aducere aminte a unui lucru cîndva (într-o exis¬ 
tenţă anterioară) cunoscut, dar uitat. Această doctrină 
a fost în mare parte înlocuită de neoplatonicieni — iar 
după ei de Augustin — cu noţiunea de iluminare divină 
ce „străluceşte" în suflet. 

Către sfîrşitul vieţii, Porfir (unii scriitori creştini 
pretindeau că fusese creştin în tinereţe, dar că apoi a 
devenit apostat) a redactat un lung şi înverşunat text 
ce ataca convingerile creştine şi veridicitatea istorică 
a cărţilor biblice. Augustin nu cunoştea această carte 
scrisă împotriva creştinilor. Totuşi, se poate spune pe 
drept cuvînt că lucrările lui Porfir oferă o filozofie reli- 

* Cf. lat. becititudo (n.trad.). 

gioasă alternativă concepută, conştient sau nu, ca rival 
pentru şi antidot la creştinism. 

Grupul de platonicieni din Milano l-au asaltat pe 
noul profesor de retorică cu traducerile lui Victorinus 
după tratatele lui Plotin şi Porfir. Limbajul în care era 
abordată problema răului şi experienţa mistică a tărî- 
mului transcendent imaterial a avut un impact extra¬ 
ordinar asupra lui Augustin. Neoplatonicienii explicau 
că sufletul are o putere imediată şi inerentă de auto- 
cunoaştere; mai mult, afirmau că această putere poate 
fi conştientizată doar pe măsură ce şi în momentul în 
care percepţiile celor cinci simţuri sînt ignorate, iar spi¬ 
ritul suferă, prin dialectică, o purificare care îl goleşte 
de imagini materiale şi îl ridică la viziunea extatică 
despre care vorbea Platon. Ei credeau că aceasta era 
o putere naturală a sufletului, conştientizată pe măsură 
ce se deschide treptat către lumina divină, către ade¬ 
vărul divin. 

Augustin va descrie mai tîrziu, în cartea a şaptea a 
Confesiunilor, felul în care a aprofundat metoda neopla¬ 
tonică la Milano. Platonismul l-a eliberat de noţiunea 
maniheistă de Dumnezeu ca materie luminoasă subtilă. 
Reculegîndu-seîn singurătate şi abordînd calea regre¬ 
sului dialectic din exterior către interior, de la inferior 
şi material la superior şi spiritual, a ajuns în scurt timp 
la o viziune despre adevărul etem şi frumuseţea ne¬ 
schimbătoare. Era dezamăgit de caracterul trecăior al 
unei experienţe atît de profunde şi de faptul că după 
aceea s-a regăsit la fel de măcinat de orgoliu si patimă 
ca înainte. Totuşi, ştia că în acea „străfulgerare tremu- 
rîndă" a atins o scăpărare orbitoare a Fiinţe» imuabile 

şi eterne, o realitate imaterială care îi transcende inte¬ 
gral propria minte mult prea schimbătoare (C vii.23). 
Nu există nici un fel de sugerare ori referire ulterioară, 
consemnată după creştinare, cum că această precon- 
vertire ar fi fost mai puţin autentică. Mai tîrziu, în 
Confesiuni (xi.l 1), a folosit un limbaj aproape iden¬ 
tic despre uniunea iubirii cu teama, teamă pricinuită 
de contemplarea Celuilalt, imposibil de atins, atît de 
îndepărtat şi de „diferit", a iubirii născute din convinge¬ 
rea că Celălalt este atît de asemănător şi de aproape; 
teama corespunde atributelor negative şi impersonale, 
iar iubirea pretinde să fie redată în termeni personali 
sinceri. 

Augustin a arătat că la baza experienţei descrise 
se află convingerea că o creatură limitată aspiră fără 
încetare la o împlinire aflată doar dincolo de ea şi, de 
fapt, dincolo de capacitatea umană de definire şi de¬ 
scriere. 

îndemnurile neoplatonice privind eliminarea pasiu¬ 
nilor şi a senzaţiilor fizice l-au readus pe Augustin la 
avertismentul lui Cicero conform căruia libertatea se¬ 
xuală nu contribuie la limpezirea minţii. Tratatul lui 
Porfir despre vegetarianism susţinea că, „la fel cum 
preoţii din temple trebuie să se abţină de la relaţii sexu¬ 
ale pentru a fi neîntinaţi din punct de vedere ritual în 
momentul sacrificiului, tot astfel sufletul fiecărui om 
trebuie să fie la fel de curat pentru ca Dumnezeu să i 
se arate". Augustin ştia că este „tras în jos de povara 
vieţii trupeşti". Nu era creştin, deşi, prin intermediul 
unor creştini precum Simplicianus din Milano, 
descoperise o experienţă ce avea o profundă impor- 

tanţă psihologică pentru el, oferindu-i atît o senzaţie 
de totală siguranţă, cît şi conştiinţa propriei vremelni¬ 
cii în comparaţie cu Fiinţa eternă a celui supranumit 
Unul. Se găsea sfîşiat între o filozofie meditativă, care 
îi îndemna sufletul către lucruri mai înalte decît trupul, 
şi obişnuinţa unei activităţi sexuale, care îl încătuşa 
şi în care găsise de multă vreme o sursă de satisfacţie 
fizică, dacă nu chiar psihică. Augustin a început să se 
roage şi să nădăjduiască că va ajunge la castitate, „dar 
nu încă" (C viii. 16). Era o consolare şi un stimul faptul 
că, în Hortensius, Cicero susţinea: „Simpla căutare a 
unei fericiri superioare, nu doar obţinerea ei, este o 
recompensă mai mare decît toate bogăţiile, onoarea sau 
plăcerea fizică." 


Drumul către convertire 

Dacă efectul paradoxal al dialogului ciceronian Hor- 
tensius, citit la nouăsprezece ani, fusese maniheismul, 
rezultatul lecturilor platonice la vîrsta de treizeci şi unu 
de ani a fost Biserica, obiectul urii acerbe a lui Porfir. 
Cercul neoplatonic din Milano era interesat în special 
de părţi din Noul Testament precum prologul Evan¬ 
gheliei după Ioan sau limbajul puternic platonizant al 
Sfîntului Pavel din 2 Cor. 3^1, care oferea un temei 
biblic platonismului creştin. Creştinii din grup erau 
preocupaţi să interpreteze Epistola către Romani a 
Sfîntului Pavel într-un mod care evita determinismul 
şi dualismul maniheist. Ca maniheist, Augustin îl so¬ 
cotea pe apostol inconsecvent nu doar cu Vechiul Tes- 

tament, ci şi cu sine. Limbajul paulinic referitor la con¬ 
flictul dintre trup şi suflet (Gal. 5 şi Rom. 7) era so¬ 
cotit de manihei carta credinţei lor, potrivit căreia 
pulsiunile sexuale sînt sursa oricărui rău. Neoplatoni- 
cienii din Milano au adoptat o poziţie mai puţin pesi¬ 
mistă. La puţină vreme după aceea, Augustin s-a 
convins că între Platon şi Cristos nu era decît un pas 
mic şi simplu de făcut şi că învăţătura Bisericii era de 
fapt un „platonism pentru cei mulţi“, un mod pitoresc 
şi alegoric de a te adresa minţilor nefilozofice cu scopul 
de a-i face moderaţi cel puţin în comportament. Către 
sfîrşitul vieţii, mult timp după ce rezervele sale cu 
privire la anumite elemente din tradiţia platonică de¬ 
veniseră specifice şi explicite, Augustin a recunoscut 
în repetate rînduri cît este de îndatorat lucrărilor neo¬ 
platonice. La Hippona, pe patul de moarte, în timpul 
lungului asediu al oraşului de către vandali, ultimele 
cuvinte rostite au fost un citat din Plotin. 

Spiritualitatea neoplatonică şi accentul pus pe inte- 
rioritate şi pe eliberarea de preocupările lumii exte¬ 
rioare i-au acutizat sentimentul că este mînat în două 
direcţii diferite, pulsiunea sexuală trăgîndu-1 înapoi. 
Citind epistolele Sfîntului Pavel, a început să creadă 
că, de fapt, condiţia sa era deplin înţeleasă de apos¬ 
tol. Trăia un puternic conflict interior. Conştiinţa mi¬ 
zeriei s-a accentuat sensibil într-o zi cînd, plimbîndu-se 
pe stradă la Milano, a trecut pe lîngă un cerşetor beat 
care rîdea fericit (C vi.9). Privindu-1, şi-a dat seama că 
omul nu îi inspira milă, ci invidie. Profesorul de retorică 
a descoperit importanţa scrisorilor paulinice. 

Spre sfîrşitul anului 386, în grădina casei din Milano 
unde locuia împreună cu mama şi cu fostul său discipol, 
Alypius (avocat capabil care împărtăşea convingeri ma- 
niheiste; ulterior a devenit episcop de Tagaste), Au- 
gustin a luat o hotărîre. Sănătatea i se înrăutăţise din 
cauza acceselor de astm şi pierderii vocii; nu se poate 
spune dacă acesta a fost un simptom al indispoziţiei sau 
o cauză ce i-a motivat hotărîrea. A decis să-şi abando¬ 
neze postul de profesor şi toate ambiţiile legate de carie¬ 
ra lumească. Partea cea mai dificilă părea renunţarea 
definitivă la căsătorie: oare va reuşi să trăiască fără o 
femeie? De la un prieten african, funcţionar la curte, 
Augustin a aflat de existenţa unei comunităţi de asceţi 
care trăiau la Milano şi de faptul că Anton — pustni¬ 
cul egiptean căruia Atanasie, episcopul Alexandriei, i-a 
consemnat biografia, biografie tradusă imediat în latină 
pentru cititorii occidentali — a renunţat la avere. Dacă 
ei au putut ajunge la castitate, şi el va fi în stare. Sau 
îi era prea slabă voinţa? 

Potrivit relatării cărţii a opta din Confesiuni, scrisă 
după paisprezece ani, Augustin a luat copia epistolelor 
paulinice, a deschis-o la întîmplare şi, în felul celor care 
căutau soluţii pentru viitor în Vergiliu, s-a luat după 
primul text ce i-a căzut în faţa ochilor — ultimele cu¬ 
vinte din Rom. 13, în care desfrîul contrastează cu che¬ 
marea de a te „îmbrăca în Cristos". Augustin îşi descrie 
hotărîrea într-un limbaj literar încîntător, folosind ver¬ 
suri din poetul Persius, o expresie remarcabilă din 
Plotin şi o aluzie simbolică la căderea lui Adam în 
grădina Edenului. El povesteşte cum a auzit un fel de 

voce ca de copil poruncindu-i: „ia şi citeşte" {toile, 
lege). Cît anume din povestire este relatare pură şi cît 
ficţiune sau retorică — iată o problemă controversată, 
căci există cu siguranţă şi un element literar. La fel de 
sigur este că la Milano, la sfîrşitul lui iulie 386, a hotărît 
să renunţe la căsătorie şi la ambiţiile lumeşti, să se 
boteze şi să-şi abandoneze postul de profesor. 

Convertirea nu s-a făcut dintr-o dată, a fost punc¬ 
tul culminant după multe luni de gestaţie dureroasă. 
Ulterior, însuşi Augustin a comparat procesul conver¬ 
tirii cu cel al unei sarcini. Alegerea a marcat o schim¬ 
bare de conţinut, mai degrabă etică decît intelectuală. 
Povestea din Confesiuni presupune că în anul 386 el 
socotea pasiunea sexuală unicul obstacol între sufle¬ 
tul său şi unirea cu adevărul necorporal etern. Ceea ce 
îl învăţaseră Plotin şi Porfir a devenit acum posibil şi 
real cu ajutorul unui text din Sfîntul Pavel. După cinci¬ 
sprezece ani scria despre „iluzia" unora de a crede că 
în această viaţă este posibil ca mintea omului să se rupă 
de lumea fizică pentru a pătrunde „lumina neumbrită 
a adevărului neschimbător" (CE iv.20). Totuşi, în clipa 
în care a avut sentimentul că a „intrat în port după o 
călătorie furtunoasă", rugăciunile Monicăi privitoare 
la convertirea şi botezul lui au fost ascultate. Fiul atîtor 
lacrimi nu putea să se piardă! 

Cîteva luni mai tîrziu declara că, deşi vechile do¬ 
rinţe nu încetau să-i tulbure visele, începea să facă pro¬ 
grese, căci de-acum privea uniunea sexuală cu repulsie, 
ca o „dulceaţă amară" (Sol i.25). Năzuinţele ascetice 
nu l-au convins să se facă pustnic. Visa să se afle într-o 

comunitate de prieteni mireni cu care să împărtăşeas¬ 
că entuziasmul pentru Platon şi Sfîntul Pavel, pentru 
o parte din opera lui Cicero (mai ales pentru Disputele 
tusculane). Au trecut opt luni între hotărîrea luată în 
grădina din Milano şi Pastile anului 387, cînd a fost 
botezat de Ambrozie o dată cu fiul său natural, Adeo- 
datus, şi cu prietenul său, avocatul Alypius. în acest 
răstimp, el, Monica, precum şi un grup de prieteni şi 
discipoli au închiriat o vilă la Cassiciacum, pe dealurile 
din apropierea lacului Como, unde avea toate condiţii¬ 
le să se însănătoşească şi să-şi regîndească poziţia. 

în scrierile sale din această perioadă, convertirea nu 
pare motivată de dorinţa de a scăpa de îndoielile apăsă¬ 
toare ale scepticismului filozofic printr-un refugiu în 
umbra autorităţii dogmatice a Bisericii. Sursa mizeriei 
şi dezamăgirii se afla în el. Totuşi, problema autorităţii 
ocupa un loc proeminent în controversele dintre catolici 
şi manihei, Augustin acceptînd să se supună lui Cristos 
şi comunităţii sale. Considera că pretenţia de autode¬ 
terminare înseamnă mîndrie (C x.58). Începînd din 
toamna anului 386, scrierile sale vor face aluzii frec¬ 
vente la Biblie şi la doctrina creştină. La Cassiciacum 
a scris că autoritatea şi raţiunea sînt căi paralele către 
adevăr, autoritatea fiind reprezentată de Cristos, iar raţi¬ 
unea de Platon. Autoritatea poate indica direcţii pe care 
raţiunea le înţelege ulterior. Autoritatea este anterioară 
în timp, raţiunea este anterioară în ordinea realităţii. 
Omul cultivat alege calea filozofică a raţiunii, dar nici 
acolo raţiunea nu indică direcţia necesară. Pe de altă 
parte, o încredere oarbă în autoritate trebuie ferită de 

un mare pericol: Cum se pot distinge fără raţiune 
diferitele pretenţii de autoritate? Cum se poate deo¬ 
sebi autoritatea divină autentică de cea a spiritelor in¬ 
ferioare venerate de păgînii care pretind că prezic 
viitorul prin divinaţie şi profeţie? Totuşi, se dovedeşte 
că autoritatea divină a lui Cristos reprezintă simultan 
raţiunea supremă. El este însăşi înţelepciunea lui Dum¬ 
nezeu, identică cu Intelectul ( Nous ) în Triada supremă 
a lui Plotin (O ii.26-27). 

Ne întrebăm în cele din urmă care idei despre Dum¬ 
nezeu şi om au fost acceptate de Augustin ca urmare 
a botezului şi mărturisirii de credinţă. Redusă la teme¬ 
iurile fundamentale şi schematice, credinţa creştină îl 
invita să facă următoarele afirmaţii. în primul rînd, 
lumea ordonată provine din Binele suprem care este 
totodată Puterea supremă, nefiind doar cel mai bun 
lucru care există, ci şi perfecţiunea pe care minţile noas¬ 
tre nu o pot cuprinde: ideea de fiinţă superioară. Pe 
drept cuvînt, „el“ este obiectul veneraţiei şi adoraţiei. 
Nu trebuie să ne gîndim la un Dumnezeu implicat într-o 
luptă de la inferior la superior, precum oamenii (ori 
cum era puterea Luminii la manihei), ci mai degrabă 
la un Dumnezeu avînd un scop creator şi salvator, con¬ 
secvent în relaţia cu universul în general şi cu crea¬ 
tura raţională în particular. Treapta superioară pe scara 
valorilor este iubirea, adevărata natură a lui Dumnezeu. 

în al doilea rînd, natura umană, aşa cum este per¬ 
cepută, nu corespunde intenţiilor Creatorului. Mizeria 
umană este perpetuată de egotismele sociale şi indi¬ 
viduale, omul fiind obsedat de ignoranţă, de mortalita- 

te, de scurtimea vieţii, de slăbiciunea voinţei şi, înainte 
de toate, de respingerea brutală şi premeditată a binelui 
adevărat. Pe scurt, omenirea are nevoie de remediul 
vieţii eterne şi de iertarea păcatelor sau de zidire prin 
iubirea de Dumnezeu. 

In al treilea rînd, Dumnezeul suprem a acţionat în 
limitele timpului şi istoriei în care trăim şi pe care „el“ 
le transcende, oferindu-ne cunoaştere, viaţă, putere şi 
(cel mai preţios dar dintre toate) umilinţă, fără de care 
nimeni nu învaţă nimic. Această lucrare şi-a avut punc¬ 
tul culminant în Isus, model dat omenirii prin viaţa şi 
învăţătura sa înţeleaptă şi prin relaţia filială unică cu 
„Tatăl" suprem. Isus a personificat darul iubirii de 
Dumnezeu prin umilinţa întrupării şi morţii sale. Calea 
către această lucrare dumnezeiască de salvare a omu¬ 
lui căzut se găseşte prin acceptarea credinţei şi prin 
aderarea la comunitatea adepţilor lui Isus, o comuni¬ 
tate organizată căreia Isus i-a încredinţat Evanghelia 
şi semnele legămîntului tainic ale apei, pîinii şi vinu¬ 
lui. Prin urmare, Duhul sfinţeniei îl uneşte pe om cu 
Dumnezeu dîndu-i speranţă pentru viaţa ce va veni, a 
cărei chezăşie ultimă este învierea lui Isus, şi pentru 
transformarea vieţii personale şi morale a omului, astfel 
încît aceasta să fie pe măsura comunităţii sfinţilor în 
prezenţa lui Dumnezeu. 

In aceste teme, învăţătura creştină i se adresa lui 
Augustin în termeni transcendenţi care făceau punte 
cu moralitatea şi metafizica platonică. Era important 
faptul că Augustin punea laolaltă limbajul negativ şi 
impersonal al lui Plotin despre Unul sau Absolut şi con- 

ceptul biblic de Dumnezeu ca iubire, putere, dreptate 
şi iertare. Pentru teism este esenţial faptul că misterul 
lui Dumnezeu nu este cunoscut doar în măreţia şi în 
gloria naturii, ci şi prin autodezvăluire — prin analo¬ 
gie cu cel care face cunoscut celorlalţi lucrul pe care 
ei singuri nu îl pot afla. După anul 387, aceste idei vor 
deveni principii absolute pentru Augustin. 



2 

Artele liberale 


Augustin nu a delimitat niciodată clar filozofia de teolo¬ 
gie, probabil datorită faptului că platonismul a contribuit 
decisiv la convertirea lui la creştinism. El nu credea că 
raţiunea filozofică este o servitoare a religiei ori o tîrfă 
periculoasă gata să seducă intelectul şi să îl convingă 
că poate atinge ţelul suprem fără ajutorul şi harul lui 
Dumnezeu. Pentru el, subiectul principal al filozofiei 
era „cunoaşterea lui Dumnezeu şi a sufletului omului 14 
(Sol i.7) — remarcăm excluderea lumii materiale. 
Augustin a descris în termeni ciceronieni motivul care îi 
făcea pe oameni să filozofeze: simpla căutare a fericirii. 

Ontologia neoplatonică sau doctrina fiinţei şi a 
modului în care lucrurile există, descrisă în capitolul 
anterior, este prezentă în toate scrierile sale. Dar există 
puncte de vedere pe care le-a modificat în detaliu, lă- 
sînd impresia că, în măsura în care a acceptat argu¬ 
mentele platonice, le-a adus întotdeauna la concluzii 
definite de credinţa sa. Ar fi mai corect să spunem că 
nu prea avea motive să se despartă de tradiţia plato¬ 
nică atîta vreme cît aceasta nu era incompatibilă cu 
implicaţiile convingerilor catolice*. Evident, socotea că 


* Cf. infra , p. 78, notă ( n.ed.). 

platonismul păgîn greşea acceptînd politeismul, ciclurile 
cosmice veşnice şi transmigraţia sufletelor. Vechea cre¬ 
dinţă în reîntrupare era în sine prea fatalistă pentru a fi 
compatibilă cu conceptul de Dumnezeu ca unică putere 
creatoare, acţionînd prin mîntuire pentru a-şi aduce creaţia 
raţională la adevărata împlinire: comuniunea cu el. 

Existau şi alte puncte divergente mai puţin evidente, 
dar la fel de importante. In ciuda importanţei acordate 
abstinenţei sexuale pe parcursul convertirii, Augustin 
nu era de acord cu Plotin care considera materia şi atri¬ 
butul natural drept sursă primordială a răului. în plus, 
spre deosebire de Plotin (apud Platon, Republica 509b), 
Augustin nu pretindea că Dumnezeu trebuie descris ca 
Unul aflat „dincolo de fiinţă 41 . El putea accepta antiteza 
platonică a unului şi multiplului ca explicaţie dată re¬ 
laţiei între Creatorul transcendent şi diversitatea infi¬ 
nită a creaţiei. Dar Dumnezeul unic nu este niciodată 
dincolo de fiinţă. leş. 3:14 îi garanta lui Augustin că 
Dumnezeu este fiinţa însăşi, ipsum esse : cel care există 
cu adevărat este el. (Două predici tulburătoare şi emo¬ 
ţionante, adresate în Hippona comunităţii pe care o slu¬ 
jea, formată din docheri şi ţărani, au dezvoltat această 
temă remarcabilă — P 134 şi Io 38.9.) 

Creaţia este „participare 44 la fiinţă. Acest termen im¬ 
plică o derivare. Caracteristic pentru un derivat este faptul 
că ceea ce are este diferit de ceea ce este. în cazul creatu¬ 
rilor, a exista este altceva decît a fi drept şi înţelept. Dar 
în cazul lui Dumnezeu, a exista şi a fi drept, bun şi în¬ 
ţelept sînt unul şi acelaşi lucru. Omul poate exista fără 
a fi drept, bun ori înţelept, în timp ce Dumnezeu — nu. 
Dumnezeu „este ceea ce are 44 . Plotin exprimase acelaşi 

lucru în termeni aristotelici: în „substanţa" (adică esenţa 
metafizică) divină nu pot exista accidente. Plotin şi Au- 
gustin sînt de acord că doar prima dintre cele zece cate¬ 
gorii, substanţa, se aplică fiinţei lui Dumnezeu (C iv.28). 

Augustin socotea prologul la Evanghelia după Ioan 
(acea parte a Noului Testament care i-a impresionat 
pe filozofii neoplatonicieni) o remarcabilă afirmare a 
concepţiei platonice despre lume şi a luminii lui Dum¬ 
nezeu care străluceşte în întuneric pentru a întoarce 
lumea înstrăinată înapoi la împărăţia cerurilor. Dar, 
descoperind că religia creştină exprimă adevărul atît 
de aproape de platonism, Augustin a observat un punct 
nodal de divergenţă: „cărţile platonicienilor" nu spun 
Cuvîntul s-a făcut trup. Conceptul revelaţiei unice 
într-o anumită viaţă era o idee creştină pe care Mani 
ar fi trebuit să o modifice radical. Pentru platonicianul 
păgîn, acest atribut părea dezonorant, incompatibil cu 
imuabilitatea divină şi cu lucrarea universală a provi¬ 
denţei în cosmosul luat ca întreg. Platonicienii nu cre¬ 
deau într-o hotărîre divină împlinită în şi prin vîrtejul 
istoriei, iar concepţiile lor despre timp erau ciclice, nu 
lineare; cu alte cuvinte, la intervale enorme de timp, 
configuraţia firmamentului revine în aceeaşi poziţie şi 
toate lucrurile îşi reiau drumul monoton. Concepţia 
unei singure întrupări, care îl obliga pe om să ia o hotă¬ 
rîre existenţială avînd consecinţe eterne, însemna că 
Augustin nu putea lăsa platonismul neschimbat. Pe de 
altă parte, şi el simţea nevoia să interpreteze întruparea 
în termenii providenţei divine universale, ca pas esen¬ 
ţial către scopul istoriei şi ca dezlegare a înţelesului ei. 

In momentul convertirii, Augustin avea aproape trei¬ 
zeci şi trei de ani şi era considerat un maestru în lite¬ 
ratură şi retorică. Dacă şi-ar fi continuat cariera laică 
la care visase, posteritatea nu i-ar fi păstrat decît numele 
ori poate ceva mai mult — ar fi fost probabil un exem¬ 
plu remarcabil de mobilitate socială, de tînăr inteligent 
provenind dintr-o familie provincială relativ săracă din 
Numidia rurală, care a muncit asiduu şi a avut norocul 
să beneficieze de un ajutor financiar substanţial. Acum 
renunţase la toate acestea; trebuia să găsească răspun¬ 
suri la chestiunile presante. Primul demers literar a fost 
cercetarea problemelor spinoase privitoare la rău şi pro¬ 
videnţă despre care maniheii i-au atras cîndva atenţia. 
Trebuia să îşi regleze conturile şi cu gînditorii sceptici 
faţă de care se simţise atras într-o perioadă importantă 
a vieţii. 

In timpul lunilor petrecute la Cassiciacum, Augustin 
a compus o serie de dialoguri filozofice, deseori mode¬ 
late după cele scrise de Cicero în timpul retragerii la Tus- 
culum. Regulile literare ale dialogului i-au permis să 
redea dificultăţile cu care se mai lupta şi pe care le pu¬ 
tea discuta cu o elită capabilă să gîndească. Atmosfera 
era cea a unei aule, în care disputa dialectică reprezenta 
un mijloc de instruire, de punere a problemelor şi de 
căutare a soluţiilor. Subiectele vizau în primul rînd 
natura fericirii (De beata vita), critica teoriei sceptice 
a cunoaşterii şi a doctrinei suspendării judecăţii (Contra 
Academicos) şi afirmarea faptului că providenţa per¬ 
sonală sau particulară este posibilă în cadrul ordinii 
consecvente a universului şi a lanţului cauză-efect (De 

ordine). în acest ultim dialog, Augustin a inclus o apo¬ 
logie a studiului artelor liberale ce pregăteau spiritul 
pentru adevăruri mai înalte, sugerînd că ele ar trebui 
dispuse într-o ordine ascendentă în care geometria şi 
muzica să poată dezvălui într-un chip anume ordinea 
matematică aflată la baza cosmosului. Augustin a îm¬ 
prumutat o imagine din Plotin, folosind drept exem¬ 
plu un mozaic a cărui frumuseţe nu este percepută dacă 
ochiul fixează o mică porţiune, ci doar dacă încearcă 
să-l cuprindă integral. într-un pasaj cu puternic accent 
neoplatonic, declara că pentru „a vedea Unul trebuie 
să renunţăm la pluralitate, nu doar în cazul oamenilor, 
ci şi în cazul percepţiilor senzoriale; îl căutăm ca şi 
cum ar fi centrul cercului care ţine întregul laolaltă" 
(O i.3). 

La Cassiciacum a scris şi Solilocviile (Augustin a 
inventat cuvîntul), dialog în care, căutînd certitudinea, 
mai ales pe cea a nemuririi sufletului, se supune cu 
umilinţă preceptelor Raţiunii. Un fragment compus în- 
tr-o dialectică specific neoplatonică l-a făcut să afir¬ 
me că, adevărul matematic fiind atemporal adevărat, 
intelectul care îl cunoaşte participă la transcenderea 
continuumului spaţio-temporal — punct de vedere 
schiţat sumar de Platon (Menon 86a) şi dezvoltat apoi 
în mod remarcabil de Plotin (iv.7). Împrumutînd in 
extenso expresii din Cicero, Solilocviile combină limba¬ 
jul biblic cu ontologia neoplatonică. Trimiteri semni¬ 
ficative se fac nominal atît la Platon, cît şi la Plotin, 
iar prezenţa unor teme preluate din Porfir este evidentă: 
Augustin pretinde că nu există o singură cale pentru 

a ajunge la revelarea lui Dumnezeu, dar cel puţin una 
dintre ele trebuie să abandoneze tot ce este material, 
să renunţe la a-şi găsi împlinirea fie în iubirea sexu¬ 
ală — „chiar alături de o soţie modestă, bine cres- 
cută“ —, fie în bogăţie şi onoruri; să-şi îndrume spiritul 
către realităţile invizibile printr-un proces asemănător 
abstractizării geometrice, astfel încît să nu se mai 
gîndească la pătrate de diferite dimensiuni, ci la princi¬ 
piile prin care toate pătratele au cvadratitate. Abia 
atunci omul va începe să înţeleagă transcendenţa miste¬ 
rioasă divină în care sufletul nemuritor purificat îşi 
găseşte adevărata împlinire. Calea purificării interioare 
se face prin credinţă. Această ultimă propoziţie este 
singura care l-ar fi uimit pe Porfir. 

Dialogurile scrise la Cassiciacum ajung la concluzia 
existenţei unei ordini providenţiale, cu rezerva posibi¬ 
lităţii omului de a o desluşi în toate situaţiile. încrede¬ 
rea în providenţă este socotită mai mult decît o enigmă 
a intelectului: „Revelaţia este încredinţată celui care 
trăieşte, se roagă şi studiază aşa cum se cuvine" (O ii.51). 
Dar în vîrtejul diversităţilor şi tensiunilor experienţei 
trebuie să existe o armonie ultimă, o frumuseţe ce se 
regăseşte în antiteze şi contraste, precum lumina şi 
umbra într-un tablou pictat. Tot astfel, unitatea ade¬ 
vărului poate exista dincolo de diferitele aspecte ale 
cunoaşterii umane, fiecare cu propria metodă de inves¬ 
tigaţie. 

Acordînd un loc semnificativ studiului artelor libe¬ 
rale, Augustin s-a angajat, în primele zile după botez, 
să scrie o serie de manuale destinate programului de în- 

văţămînt antic. Dintre ele, doar cărţile de logică şi de 
muzică s-au păstrat intacte. Un exemplar din De gram- 
matica, aflat în proprietatea lui Cassiodorus (secolul 
al Vl-lea), era socotit atît de util, încît i-a fost furat din 
bibliotecă. Printre manuscrisele medievale s-au 
descoperit două gramatici semnate de Augustin, şi este 
foarte posibil ca una dintre ele (cunoscută ca Ars bre- 
viata) să fie cea „pierdută". Evident, de aici deducem 
că nici convertirea, nici botezul nu au reuşit să-i înă¬ 
buşe instinctul pedagogic şi umanist. Influenţele neo¬ 
platonice l-au determinat să considere artele liberale 
(în special dialectica, geometria şi muzica) un exer¬ 
ciţiu mental foarte oportun de gîndire abstractă desti¬ 
nat pregătirii cercetărilor metafizice mai înalte. 

Spre sfîrşitul vieţii, Augustin a scris o critică lucidă 
a întregii sale opere, intitulată Revizuiri sau Reconsi¬ 
derări (Retractationes — nu trebuie traduse prin „re¬ 
tractări", pentru că textul este în aceeaşi măsură o 
apărare directă şi o respingere a afirmaţiilor necuge¬ 
tate). Avea sentimentul că, tînăr fiind, avusese tendinţa 
de a exagera valoarea şi importanţa studiilor liberale: 
„Mulţi oameni sfinţi nu le-au studiat deloc, iar mulţi 
dintre cei care le-au studiat nu sînt sfinţi" (R i.3.2). 

Preocuparea lui Augustin pentru munca educativă 
şi-a găsit diferite forme de expresie la maturitate, mai 
ales în una din cele mai influente cărţi ale sale, De doc¬ 
trina christiana sau „Despre cultura creştină" — prima 
lui carte tipărită în secolul al XV-lea. El a revăzut şi a 
completat textul pînă spre sfîrşitul vieţii. Un manuscris 
al primei ediţii, redactat în timpul vieţii, se păstrează 

la Sankt-Petersburg. Lucrarea reprezintă o examinare 
a aptitudinilor necesare interpretării corecte şi convin¬ 
gătoare a Bibliei. Augustin a folosit Cartea regulilor 
aparţinînd teologului schismatic Tyconius (vezi infra, 
p. 82) pentru a formula canoanele unei exegeze care 
evită subiectivitatea — de pildă pentru a decide ce 
anume este literal, ce este alegoric şi, în acest ultim caz, 
care este sensul „ascuns". Intr-adevăr, Biblia dezvăluia 
adevărata înţelepciune a lui Dumnezeu; însă cunoaşterea 
omenească era total insuficientă pentru descoperirea 
şi desluşirea înţelepciunii lui Dumnezeu. Interpreţii 
Scripturii, încrezători în propria inspiraţie, au comis 
erori majore şi periculoase. Augustin relatează cu oare¬ 
care uimire că în Africa existau creştini, contemporani 
cu el, care nu citeau decît Biblia şi care purtau discuţii 
în limbajul adeseori ciudat al vechii Biblii latine, ce 
anticipa versiunea engleză a quaker-ilor. Era convins 
de necesitatea unor studii mai aprofundate. Un cerce¬ 
tător al Bibliei trebuia să ştie puţină istorie, geografie, 
ştiinţele naturii, matematică, logică şi retorică (cum să 
scrie şi cum să vorbească limpede şi la obiect). Existau 
situaţii în care cîteva cunoştinţe tehnice i-ar fi fost de 
un real folos interpretului. Cu siguranţă, o oarecare 
cunoaştere a limbii greceşti era foarte utilă în verifi¬ 
carea traducerilor şi a diferitelor lecţiuni. 

Augustin nu a studiat niciodată ebraica, deşi înţelegea 
cuvinte în punica vorbită de ţărani şi ştia foarte bine că 
punica este o limbă semită. A fost scutit de obligaţia 
studiului ebraicii, în parte datorită perfecţiunii cu care 
o stăpînea Ieronim, contemporan mai vîrstnic cu care 
coresponda, şi în parte datorită convingerii potrivit căreia 

versiunea grecească a Vechiului Testament (Septuaginta) 
nu era mai puţin reuşită decît originalul ebraic. Noua 
versiune latină a Bibliei, tradusă de Ieronim (Vulgata), 
l-a îndurerat, căci multe cuvinte foarte familiare au fost 
înlocuite inutil. Această traducere i-a nemulţumit şi pe 
laici, totdeauna ostili faţă de schimbările liturgice. 

Tratatul despre cultura creştină dezvăluia respectul 
pe care Augustin îl acorda Bibliei. El a negat în mod 
explicit faptul că Sfînta Scriptură reprezintă unicul 
mijloc de revelare divină (S 12.4), dar ilustra principiul 
autorităţii, aparent esenţial pentru credinţa creştină 
aflată pe calea mîntuirii date de Dumnezeu omenirii 
neştiutoare şi păcătoase. Autoritatea Bibliei şi Biserica 
se susţineau reciproc: folosirea canonului în biserici 
îi determinase limitele, iar textele biblice stabileau na¬ 
tura zidită de Dumnezeu a Bisericii. 

Controversa cu criticii maniheişti l-a făcut pe Au¬ 
gustin să insiste asupra sensului spiritual lăuntric — mai 
ales al Vechiului Testament. „Sensul Noului Testament 
se află ascuns în Vechiul Testament, iar sensul Vechiului 
Testament este revelat prin Noul Testament 44 (CR iv.8). 
Astfel, venirea lui Cristos a împlinit năzuinţa profeţilor 
din Vechiul Testament. Prin manihei, Augustin a deve¬ 
nit conştient de existenţa unui hotar între cărţile cano¬ 
nice acceptate de Biserică şi Evangheliile şi Faptele 
apocrife invocate deseori de Mani, apocrifele pledînd 
pentru eliminarea căsătoriei din viaţa credinciosului. 
Convingerea maniheilor potrivit căreia textul Noului 
Testament a fost alterat în timp l-a făcut pe Augustin 
să conştientizeze importanţa diferitelor lecţiuni ale 
manuscriselor sau erorile din vechea Biblie latină. A 

înţeles că textul biblic nu are doar sensul unic dat de 
autorul originar în momentul scrierii. Scriitorii biblici 
foloseau frecvent simbolul şi alegoria. A insista asupra 
unui singur sens literal şi istoric duce inevitabil la 
neînţelegerea mesajului subiacent. 

în cîteva locuri, Augustin a putut scrie convingă¬ 
tor despre claritatea şi transparenţa Bibliei. Dar au exis¬ 
tat alte situaţii în care a trebuit să admită că multe texte 
sînt obscure şi că nu toate cele necesare mîntuirii sînt 
evidente pentru cititorul obişnuit — lucru reafirmat în 
observaţia potrivit căreia mulţi eretici pornesc de la o 
interpretare greşită sau partizană a Scripturii şi refuză 
a se corecta, socotindu-se deştepţi şi mîndri. „Expri¬ 
marea dorinţei de a accepta îndreptarea, dacă a greşit, 
face parte din comportamentul catolic" (DEP ii.5). 



3 

Liberul arbitru 


în vara lui 387, locuind cu Monica la Roma în cel ce 
avea să fie ultimul an al vieţii ei, Augustin a început 
redactarea unui tratat fundamental şi complex „despre 
originea răului şi liberul arbitru" {De libero arbitrio), 
lucrare pe care a finalizat-o abia după şase sau şapte 
ani. Critica dualismului şi a determinismului maniheist 
l-a îndemnat să pună un accent puternic pe voinţă. El 
a demonstrat că voinţa are o poziţie centrală în orice 
acţiune etică, făcînd apel la virtuţile esenţiale ale drep¬ 
tăţii, prudenţei, autocontrolului şi curajului. Virtutea 
depinde de opţiunile juste şi raţionale, prin urmare feri¬ 
cirea constă în partea bună, iubitoare a voinţei. Prin 
contrast, disperarea este rezultatul relei voinţe, iar răul 
provenea dintr-o folosire greşită a liberului arbitru ce 
neglija binele etern, frumuseţea eternă şi adevărul etern. 

Am văzut că Augustin prefera să aşeze rădăcina 
răului mai degrabă în instabilitatea sufletului decît în 
trup şi în materie (CD xiv.3), cum făcea Plotin. Pentru 
el, slăbiciunea sufletului era cauza necesară, dacă nu 
chiar suficientă, a păcatului. Totuşi, socotea că aceas¬ 
tă instabilitate a sufletului îi este inerentă tocmai prin 
faptul de a fi creat din nimic, deci „imprevizibil", pasi- 

bil de a fi deviat de pe făgaş. Nu prin natura sa intrinse¬ 
că posedă nemurire, ci prin darul şi voinţa Creatorului. 

Pentru Augustin, creaţia din nimic avea drept conse¬ 
cinţă faptul că în orice lucru astfel creat există un ele¬ 
ment de nefiinţă şi o „tendinţă către nonexistenţă", 
chiar dacă această ultimă fază nu este atinsă niciodată. 
Utilizînd un astfel de limbaj, a căutat să alăture concep¬ 
tul biblic al caracterului creatural şi al dependenţei 
sufletului postulării platonice a nemuririi sufletului. 
Intr-un eseu mai vechi, Despre nemurirea sufletului (lu¬ 
crare ce conţinea numeroase pasaje amintind de Porfir), 
Augustin scria că, la fel cum materia trupului nu dispare 
complet o dată cu moartea, tot astfel şi sufletul păcă¬ 
tos păstrează veşnic unele urme ale imaginii şi formei 
divine. La maturitate, scria: „Chiar sufletul căzut păs¬ 
trează imaginea lui Dumnezeu" (T xiv.4), „capabil de 
a-1 cunoaşte pe Dumnezeu" (< capaxDei , xiv.l 1). Deoa¬ 
rece „chiar oamenii nereligioşi se gîndesc la eternitate 
prin implicaţie, cînd fac judecăţi morale asertorice 
asupra comportamentului altora, ignorînd faptul că nici 
unul dintre ei nu se comportă prea bine" (xiv.21). Astfel, 
chiar în cele mai nefericite cazuri, sufletul păstrează 
semne de raţiune şi libertate ce reprezintă sensul „ima¬ 
ginii lui Dumnezeu" atribuite omului prin creaţie. în 
acelaşi timp, fiind creat din nimic, este schimbător, iar 
potenţialitatea căderii este dată prin creaţie. Chiar aşa, 
în realitate, opţiunea voinţei de a neglija binele este 
lipsită de cauză şi inexplicabilă. 

Această dilemă l-a preocupat mult pe Augustin. „De 
ce unii îngeri cad, iar alţii nu?“, se întreba. Ajuns la 

maturitate, i se părea nepotrivit să vorbească despre o 
soartă întîmplătoare sau despre lipsa cauzei. Pentru a 
rezolva dilema, s-a orientat către o doctrină a predes¬ 
tinării. 

Deşi s-a delimitat de ideea plotiniană conform căreia 
răul începe în materie, Augustin era de acord că prima 
consecinţă a alegerii greşite a sufletului este ataşamen¬ 
tul obsesiv de trup. Materia în sine este neutră din punct 
de vedere moral; şi totuşi, prin simplul fapt de a fi 
creată din nimic, de a fi în sine lipsită de formă, ea 
comportă o profundă inferioritate metafizică. Chiar aşa, 
sufletul este adevăratul cîmp de bătaie. „Natura" cu care 
este înzestrată umanitatea de către Creator este bună; 
Adam înainte de Cădere şi Cristos în timpul întrupării 
au „naturi pure“, cum ceilalţi oameni nu mai pot avea, 
pentru că degradarea datorată opţiunilor greşite duce 
la formarea unui lanţ de obişnuinţe care încătuşează 
caracterul şi devine o a doua natură, o natură vătămată 
sau „viciată". 

Experienţa deciziilor morale arată că nu ştim ce este 
cu adevărat drept şi, în plus, cînd ştim, avem mari difi¬ 
cultăţi în a-1 înfăptui. Augustin ezita în a hotărî dacă 
„necunoaşterea şi dificultatea" făceau parte din planul 
iniţial al lui Dumnezeu, legat de creaturile sale, menit 
de a-i învăţa, pe măsură ce se maturizează, să-şi învingă 
dificultăţile şi să se descurce singuri; sau dacă lupta mo¬ 
rală este o consecinţă permanentă şi punitivă a stării 
căzute a omului după prima nesupunere a lui Adam 
şi a Evei. Augustin şi-a permis să fie nesigur în privin¬ 
ţa acestei chestiuni, întrucît ea conta relativ puţin în ar- 


60 



LIBERUL ARBITRU 


gumentul tratatului privind liberul arbitru. Ulterior, a 
înclinat mai degrabă pentru punctul de vedere punitiv. 
Dar în lucrările din tinereţe, obiectivul său era pur şi 
simplu respingerea pretenţiei maniheiste conform că¬ 
reia relele vieţii umane dovedesc că lumea creată nu este 
opera Binelui suprem şi a puterii sale de neînfrînt. Era 
conştient că lăsase o seamă de probleme nerezolvate. 

Tratatul despre liberul arbitru a fost elogiat mai tîrziu 
de criticii lui Augustin care i-au urmat lui Pelagius (vezi 
infra, p. 151) în convingerea că, în ultima parte a vieţii, 
Augustin nu a reuşit să facă dreptate libertăţii şi, prin 
urmare, a exclus valoarea morală dintre faptele de 
virtute. Criticii preferau să citeze tratatul pentru acele 
argumente aduse în favoarea liberului arbitru care nu 
fuseseră respinse nici măcar de autor. El ar fi putut răs¬ 
punde pe bună dreptate că încercarea de a-1 opune pe 
tînărul Augustin bătrînului Augustin era neîntemeiată. 
Admitea că existau cîteva propoziţii pe care le-ar fi pu¬ 
tut formula mai bine. Socotea că paginile despre păcat 
erau mai reuşite decît cele despre har. Argumentul din 
tratat mai insista asupra transmiterii vinii şi pedepsei lui 
Adam către urmaşi, asupra neputinţei omului păcătos 
de a se mîntui printr-un efort de voinţă şi despre nece¬ 
sitatea umilinţei Mîntuitorului pentru a învinge mîndria 
şi invidia, cele mai diabolice trăsături ale Căderii. 

A doua din cele trei părţi ale tratatului despre liberul 
arbitru exprimă cel mai important şi mai întemeiat 
argument augustinian pentru afirmarea existenţei lui 
Dumnezeu. El a abordat problema tipic, considerînd-o 
un element central al teoriei cunoaşterii, fără a-şi pro- 

pune să demonstreze existenţa lui Dumnezeu în felul 
în care ar dovedi existenţa unui obiect din lumea per¬ 
ceptibilă. Argumentul său nu susţine că suma tuturor 
lucrurilor îl include pe Dumnezeu în acelaşi mod în 
care include lucrurile însuşite de intelect prin interme¬ 
diul celor cinci simţuri. Augustin l-a conceput pe Dum¬ 
nezeu dincolo de spaţiu şi timp, căci în timp şi spaţiu 
omul nu poate descoperi fericirea sau perfecţiunea 
ultimă. La fel, Dumnezeu este implicat în orice idee 
referitoare la universale şi în comunicarea între min¬ 
ţile oamenilor. Raţionamentul matematic, estetic şi mo¬ 
ral consideră de la sine înţeles că există un domeniu 
al realului dincolo de simţuri. (Obiectele fizice pot fi 
percepute, în timp ce teoriile fizice nu, dar trebuie for¬ 
mulate într-un limbaj împrumutat din domeniul obiec¬ 
telor perceptibile. Cel care neagă adevărul fundamentelor 
fizicii este socotit excentric; nu se poate obiecta în mod 
rezonabil că limbajul acestor fundamente ar fi în mare 
parte analogic.) 

Prin urmare, dacă interogăm minunata ordine a na¬ 
turii, cu admirabilele ei obiecte, ele şoptesc în urechea 
raţiunii: „Cel Ce rămîne în veci ne-a făcut pe noi“ 
(C ix.25, xi.6; citîndu-1 pe Plotin iii.2.3,20). Dar ordinea, 
proiectul, frumuseţea ori chiar nestatornicia şi curgerea 
lumii, faptul că existenţa ei nu este „necesară", devin 
simple consideraţii secundare şi adiacente în argument. 
Esenţa problemei se dezvăluie în convingerea lui Au¬ 
gustin potrivit căreia Dumnezeu nu este doar ceva sau 
cineva care există din întîmplare; el este Fiinţa însăşi 
şi sursa tuturor fiinţelor mărginite. Ca bun platonician, 

socotea că această idee este garantată de realitatea prin¬ 
cipiilor morale, a dreptăţii, înţelepciunii, adevărului. 
Ele ocupă poziţia supremă pe scara valorilor, deşi sînt 
realităţi pe care nimeni nu le-a văzut, pipăit, gustat, 
mirosit ori auzit. 

Nu pentru că Augustin ar fi dispreţuit importanţa 
simţurilor. Prezenţa lor este esenţială pentru orice lucru 
care aparţine domeniului lor. Rezolvăm probleme de 
gust, culoare, duritate, mărime, formă etc. prin simţu¬ 
rile corespunzătoare. Dar percepţiile simţurilor sînt o 
formă inferioară de înţelegere. Pe bună dreptate, filo¬ 
zofii sceptici avertizau că simţurile pot fi înşelătoare, 
după cum o vîslă pare frîntă în apă. Informaţia ce pro¬ 
vine de la simţuri este verificată şi judecată de intelec¬ 
tul care cunoaşte şi percepe. 

Augustin prefera o formulă găsită la Plotin, luată 
la rîndu-i dintr-un dialog al lui Platon (Phitebos): Cînd 
trupul primeşte o senzaţie, sufletul „nu este inconştient" 
de aceasta. Supremaţia sufletului este de la sine înţe¬ 
leasă. Există totuşi o prăpastie între curgerea şi schim¬ 
bările continue ce au loc în domeniul celor cinci simţuri 
şi adevărurile atemporale ale matematicii şi univer¬ 
salelor. 

La Augustin, argumentul privind existenţa lui Dum¬ 
nezeu se confundă cu cel al platonicienilor referitor la 
realitatea universalelor, socotite adevăruri eterne şi 
imuabile, fie ele matematice, fie valori transcendente 
ale dreptăţii şi adevărului, în lumina cărora intelectul 
hotărăşte dacă o anumită faptă sau propoziţie este co¬ 
rectă sau adevărată. Pentru Augustin, dificultatea constă 

în existenţa unui domeniu al realităţii dincolo şi dea¬ 
supra înţelegerii umane — ea însăşi în schimbare — 
şi care rareori se menţine în aceeaşi stare. Revedem 
însemnul convingerii născute din experienţa mistică 
descrisă în cea de-a şaptea carte a Confesiunilor, prin 
care Augustin s-a confruntat cu antiteza dintre propria 
vremelnicie şi eterna imutabilitate a unui Dumnezeu 
care există (vezi supra, p. 38). 

In consecinţă, Augustin socotea că scopul deducţi¬ 
ilor sale este noţiunea de fiinţă neschimbătoare, eternă 
şi necesară. Evident, era conştient că acest scop îi era 
dăruit prin credinţă. Nici un căutător de adevăr nu în¬ 
cepe fără convingeri privind locul şi modul în care 
acesta poate fi găsit. Credinţa precedă totdeauna în timp 
înţelegerea; dar înţelegerea rămîne o problemă de 
raţionament şi de deducţie filozofică. îi plăcea să citeze 
(din vechea versiune latină a cărţii lui Isaia): „Crede 
ca să poţi înţelege." Dar pentru Augustin, relaţia dintre 
credinţă şi raţiune nu este cea acceptată mai tîrziu de 
scolasticii medievali. Propoziţiile de credinţă pe care 
înţelegerea încearcă să le interpreteze nu se transformă 
în probleme legate de revelaţie, ci de ceea ce teologii 
medievali vor numi „teologie naturală" — chestiuni 
(care sînt) stabilite prin argument filozofic, fără accep¬ 
tarea vreunei pretenţii la o anumită revelaţie. în tratatul 
despre liberul arbitru, Augustin încearcă să demon¬ 
streze că este firesc să accepţi credinţa în Dumnezeu, 
nemurire, libertate şi responsabilitate morală — con¬ 
vingeri pe care filozofii platonicieni le cunoşteau şi le 
împărtăşeau fără să fi avut o Biblie care să îi ajute. 

Tratatele scrise de Augustin în al patrulea deceniu 
al vieţii fac dese referiri la problema nemuririi — inclu¬ 
siv eseul destul de obscur, compus în dialectică neopla¬ 
tonică, referitor la Nemurirea sufletului (lucrare pe care 
a respins-o cînd a recitit-o ulterior). Moartea era adese¬ 
ori prezentă în conştiinţa sa, mai ales cînd prietenii sau 
tinerii erau răpuşi de boală (CD xiii.10); şi „nimeni 
nu trebuie să-şi înceapă ziua mulţumindu-se că a mai 
supravieţuit o zi, ci cu regretul că altă zi din viaţa ce 
i-a fost dată s-a dus pentru totdeauna". In cele din urmă, 
convingerea că moartea nu reprezintă sfîrşitul nu s-a 
întemeiat pe dialectica platonică, ci pe credinţa în 
Cristos, cel înviat din morţi (T xiii. 12). 



4 

O societate filozofică 


Spre sfîrşitul toamnei lui 387, după recviemul pentru 
Monica săvîrşit la Ostia, Augustin s-a întors în Africa 
natală (pe care nu a mai părăsit-o) şi s-a stabilit în 
Tagaste, oraşul său de baştină, pentru a se supune unui 
exerciţiu de retragere ascetică împreună cu Alypius şi 
cu alţi prieteni. Comunitatea laică se întrunea cu re¬ 
gularitate pentru rugăciuni şi citiri din Psaltire. (Este 
greu de evaluat importanţa Psaltirii pentru spirituali¬ 
tatea lui Augustin; citările din psalmi s-au dovedit esen¬ 
ţiale pentru însăşi structura Confesiunilor.) în timpul 
orelor dedicate devoţiunii, se discutau teme din Cice¬ 
ro, Sfîntul Pavel şi neoplatonism. Comunitatea era chie- 
tistă* avant la lettre, contemplativă în spirit şi destul 
de pedantă, Augustin fiind liderul spiritual recunoscut, 
cel care oferea răspunsuri la problemele puse în discu¬ 
ţie. Aceste răspunsuri au circulat în scris, fiind ulterior 
adunate într-o carte remarcabilă, Asupra celor optzeci şi 
trei de probleme diferite. A patruzeci şi şasea conţine 
o afirmaţie importantă despre teoria platonică a Idei- 


* Chietism = doctrină mistică apărută în secolul al XVII-lea, 
susţinînd că perfecţiunea creştină constă în dragostea faţă de 
Dumnezeu şi în pasivitatea sufletului (n.ed.). 

lor: monoteismul biblic e salvat, universalele fiind 
„gînduri în mintea lui Dumnezeu". Comunitatea din 
Tagaste nu era considerată o mînăstire. Membrii „So¬ 
cietăţii fraţilor", cum erau numiţi, îşi împărţeau bunu¬ 
rile, trăiau într-o simplicitate sobră, dar nu depuseseră 
jurăminte formale, nu purtau haine identice, nu aveau 
reguli fixe, nu manifestau dorinţă de supunere. Erau 
mult mai cultivaţi decît cei din mînăstirile de mai tîrziu. 
Totuşi, comunitatea avea caracterul, chiar dacă nu şi 
numele, unei mînăstiri, fiind de fapt prima comunitate 
monahală din Africa latină. 

Augustin a trăit doi ani şi jumătate în această comu¬ 
nitate laică; a fost o perioadă fertilă pentru opera sa. 
Trecerea treptată de la predarea artelor liberale la o 
implicare serioasă în teologie a fost marcată de cele 
şase cărţi intitulate Despre muzică. Cinci dintre ele 
erau dedicate unei discuţii tehnice despre metru şi ritm. 
Intenţiona să-şi continue ulterior studiile cu investi¬ 
garea aspectelor teoretice ale înălţimii sunetului, dar 
nu a mai apucat, domeniul rămînînd deschis pînă la 
Boethius, adică o sută douăzeci de ani mai tîrziu. (în 
Antichitate, practicarea muzicii nu era considerată o 
ocupaţie potrivită pentru un intelectual de condiţie, 
fiind lăsată în seama oamenilor de rînd şi a tinerelor 
angajate să distreze bărbaţi înstăriţi după servirea 
mesei.) 

Cea de-a şasea carte despre muzică are un carac¬ 
ter diferit, bucurîndu-se de o oarecare circulaţie. Augus¬ 
tin a reafirmat aici convingerea lui Platon potrivit căreia 
principiile matematice stau la baza tuturor lucrurilor 
din univers, fiind principalele indicii ale ordinii pro- 

videnţiale. Mai ales în Timaios, Platon spunea că însăşi 
structura sufletului este determinată de proporţii legate 
direct de raporturile intervalelor muzicale; de exem¬ 
plu, o octavă este doi la unu, o cvintă este trei la doi, 
o cvartă este patru la trei, iar un ton întreg este nouă 
la opt. De fapt, aceleaşi proporţii guvernează şi distan¬ 
ţele dintre planete. 

Augustin menţionează de mai multe ori că era vul¬ 
nerabil şi mişcat de sunetul muzicii. La Milano, unde 
la început se ducea la catedrală pentru a admira talen¬ 
tul oratoric al lui Ambrozie, s-a surprins impresionat 
nu doar de conţinutul discursurilor, ci şi stăpînit de cîn- 
tările psalmice. Ştia că o muzică potrivită poate aduce 
sensul cuvintelor mai aproape de inimă. Augustin a 
descoperit de tînăr că muzica îi era indispensabilă, fiind 
o sursă de consolare. Cu trecerea anilor, nu a mai avut 
timp pentru această îndeletnicire, deşi rămăsese la con¬ 
vingerea platonică potrivit căreia între muzică şi suflet 
există o „obişnuinţă ascunsă' 4 (occulta familiaritas, 
C x.49). Nici o altă artă nu este atît de puţin depen¬ 
dentă de cel puţin patru din cele cinci simţuri şi atît 
de controlată de principii matematice. Ce facultate a 
minţii este mai uimitoare decît posibilitatea de a-ţi 
aminti o melodie fără să auzi în realitate vreun sunet? 
Lui Augustin i se părea că această observaţie este o 
demonstraţie uimitoare a transcendenţei sufletului în 
relaţia cu trupul. 

Studiul analizei plotiniene dedicate naturii frumu¬ 
seţii (i.6) a avut un impact deosebit asupra lui Augustin. 
El a fost impresionat de profunzimea ordinii matema- 

tice din cosmos — una din temele majore ale dialogu¬ 
rilor scrise la Cassiciacum. Aici justificarea providenţei 
este în esenţă estetică şi plotiniană: adică clarobscurul 
luminii şi întunericului contribuie la frumuseţea în¬ 
tregului. Dar această frumuseţe nu este o simplă senza¬ 
ţie subiectivă, ci se întemeiază pe numere. Nu există 
precizie doar în mediul neînsufleţitelor, ci şi în proce¬ 
sele vieţii umane, lucru evidenţiat de studiul embrio- 
logiei, adică al felului în care embrionul atinge pe rînd 
fiecare stadiu de dezvoltare la intervale de timp con¬ 
stante şi precise. în plus, spunea Augustin, frumuseţea 
unei clădiri depinde de proporţiile ei matematice. Sime¬ 
tria dispunerii ferestrelor depinde de măsurători. Prin 
urmare, frumuseţea are un temei obiectiv. Lucrurile în- 
cîntă ochiul pentru că sînt frumoase, şi nu invers. 
(Această idee o va susţine doar parţial cînd se va referi 
la iubirea dintre bărbat şi femeie. în timp ce simetria 
şi proporţia corpului uman erau într-adevăr măsura¬ 
bile în termeni matematici, spunea Augustin — lucru 
ce poate părea cititorului modern extraordinar de ro¬ 
mantic — „Adam nu o iubea pe Eva pentru că era fru¬ 
moasă, iubirea lui a făcut-o frumoasă 11 : P 132.10.) 

în unele texte întîlnim concepţia neoplatonică cu¬ 
rentă conform căreia matematica este un compromis 
între lumea fizică şi metafizică ori teologie. Augustin 
a trebuit să-şi avertizeze cititorii: el nu consideră că 
matematica pură şi metafizica sînt una în mod ne¬ 
condiţionat. Nici un geometru n-a declarat vreodată că 
el poate furniza cunoştinţe despre Dumnezeu (Sol i.l 1). 
Cu orice prilej, Augustin remarca sec că doar o mînă 

jc nuiematicieni înzestraţi dintre cei cunoscuţi puteau 
n numiţi de fapt „înţelepţi" (LA ii.30). 

Augustin nu voia să afle doar de ce există lumea 
in general, ci şi felul în care intelectul poate cunoaşte 
lucrurile atît prin cele cinci simţuri, cît şi prin cuvinte, 
adică prin „semne". Întîi trebuie formulate întrebările 
analitice legate de funcţia limbajului dacă trebuie să 
se ajungă la problemele existenţiale aflate dincolo de 
acestea. Preocuparea pentru cuvinte, sensuri şi pentru 
relaţia lor cu realitatea a fost stimulată de rolul din ce 
în ce mai important al lui Augustin ca teolog laic care 
interpretează fenomenul de autorevelare divină prin 
„cuvîntul lui Dumnezeu". Era foarte conştient că, în 
mare, limbajul religios este figurativ şi indirect: ceea 
ce ar putea fi considerat de unii oameni, credincioşi 
ori necredincioşi, drept o simplă proză lipsită de fan¬ 
tezie reprezintă adeseori o serie de metafore imagi¬ 
native care ascund mai degrabă intuiţii şi introspecţii 
profunde, decît concluzia unei inferenţe raţionale. Era 
conştient că aspiraţia religioasă poate avea, cel puţin 
pentru mulţi, o strînsă afinitate cu muzica. In timpul 
vieţii lui Augustin, bisericile catolice din Africa de 
Nord au căzut treptat la învoială cu pictura; pereţii 
înfăţişau pe Cristos, Maria, Petru şi Pavel sau sfinţi 
din Vechiul Testament — Adam şi Eva (îmbrăcaţi 
decent), sacrificiul lui Isaac şi alţii. Dar platonicianul 
din el avea rezerve în privinţa puterii artei de a se aşeza 
între suflet şi Dumnezeu, în loc să acţioneze totdeauna 
ca o punte între simţuri şi spirit. însă Augustin a apărat 
muzica bisericească de puritanii care voiau să o elimi- 

ne complet şi recunoştea că, oricît ar fi de periculoasă, 
muzica este un mediu natural pentru emoţiile exaltării 
şi umilinţei smerite. 

Ca laic la Tagaste, Augustin a mai scris două lucrări 
socotite foarte folositoare: Despre învăţător (De ma- 
gistro) şi Despre adevărata religie (De vera religione). 

Lucrarea Despre învăţător a fost scrisă în amintirea 
fiului său natural, înzestratul Adeodatus; ideile decurg 
din conversaţia cu acesta şi se referă la felul în care 
oamenii pot să comunice un adevăr. Discuţia începe 
cu o replică simplă: o facem prin cuvinte. Dar pe par¬ 
curs acea replică naivă este expusă treptat tirului criti¬ 
cii. Cuvintele sînt sunete care capătă semnificaţie prin 
convenţie, dar exprimă sensul doar într-o măsură ambi¬ 
valenţă şi limitată. Sensul unui enunţ este cel puţin la 
fel de determinat de tonul vocii, context sau gesturi ca 
de silabele pronunţate. Expresia facială a vorbitorului 
va dezvălui membrilor grupului în ce măsură este iro¬ 
nic. Unele expresii idiomatice pot avea un sens opus 
celui pe care cuvintele par să îl exprime. Intr-adevăr, 
a descrie un om drept avocat cinstit nu înseamnă că 
şi este. Mai mult, cuvintele pot fi folosite ca o perdea 
de fum, pentru a ascunde sau a înşela, pentru a răspîndi 
o informaţie falsă. în orice caz, cuvintele sînt doar su¬ 
nete fizice. Intelectul este cel care le dă semnificaţie. 

Evident, Augustin era ultimul om care să fi negat 
importanţa cuvintelor. Era nefiresc ca un maestru al 
cuvîntului să creadă că acesta nu are vreun rol. în plus, 
Biblia foloseşte cuvinte, iar tainele sînt „cuvinte vizi- 
bile“ (F 19.16), căci Cuvîntul şi Duhul sînt cele care 

atribuie putere şi sens ascuns unui „ce“ care altfel nu 
ar fi decît un act ceremonial exterior (Io 80.3). Dar de 
aici nu rezultă că doar cuvintele în sine ar putea fi efi¬ 
ciente sau adecvate pentru redarea înţelesului complet 
în chestiuni de mare însemnătate. Adevărul se comu¬ 
nică în cele din urmă prin experienţa imperceptibilă şi 
indescifrabilă a interacţiunii dintre intelect şi intelect. 
Căci intelectul poate fi cunoscut doar de către intelect. 

Această teză l-a făcut pe Augustin să reflecteze 
asupra naturii rugăciunii. Sufletele prietenilor apropi¬ 
aţi pot comunica între ele fără a-şi spune vreun cuvînt, 
poate fără a face vreun gest. Dumnezeul cel neînţeles 
şi transcendent este totodată mai „lăuntric" decît orice 
lucru exprimabil. „Şi eu, rugîndu-mă, am cerut să ştiu 
tot ce am afirmat că doresc să ştiu" (Sol i.9). Această 
inadecvare este în parte inerentă faptului că termenii 
şi categoriile noastre aparţin discursului aflat în lumea 
spaţiului, timpului şi succesivităţii. Aşadar, termenii 
estompează şi deformează adevărul despre lucrurile ne¬ 
schimbătoare şi eterne. Tot ce implică un sentiment pro¬ 
fund (şi nici un cuvînt nu a devenit mai caracteristic 
lui Augustin decît „dor" — desiderium) este marcat în 
parte de imposibilitatea de a fi exprimat în cuvinte. 
„Omul nu poate spune nimic despre ceea ce nu poate 
simţi, dar poate simţi ceea ce nu poate să spună" (S 117.7 
ş. urm.; P 99.5). 

El credea că puterea ultimă a înţelegerii între prieteni 
se bazează pe o participare comună la Raţiunea divină. 
Această convingere se potrivea cu limbajul său exal¬ 
tat, uneori emoţional, despre darul prieteniei. Partici- 

parea la lumina ce radiază din Cristos învăţătorul în¬ 
seamnă capacitatea de a recunoaşte aceeaşi credinţă în 
alţii. Augustin vorbea uneori despre capacitatea co¬ 
munităţii religioase de a distinge formele autentice şi 
neautentice ale credinţei printr-o intuiţie imposibil de 
definit. Credea că, în mod normal, „urechile catolice 11 
nu aveau nevoie ca deciziile formale ale conciliilor să 
le ofere fundamentele credinţei (DEP iv.36). Această 
revelaţie a minţii este aşadar mai degrabă o putere ori 
un simţ de discernămînt, decît o informaţie factuală, 
ea pătrunde în straturile mai adînci ale personalităţii. 
Introspecţia i-a dezvăluit lui Augustin existenţa sub¬ 
conştientului : „Poţi cunoaşte un lucru de care nu eşti 
conştient că îl cunoşti 11 (T xiv.9). 

Evident, mai există o serie de texte în care vorbeşte 
despre adîncurile impenetrabile ale inimii omului, des¬ 
pre „abisul 11 omului., fiecare inimă este apropiată fiecărei 
inimi 11 (P 55.9). Dumnezeu cunoaşte toate motivele, în 
timp ce omul nu le cunoaşte (134.16). Omul însuşi este 
un abis profund ( grandeprofundum, C iv.22) — astfel, 
individul nu îşi poate înţelege nici măcar propriul 
caracter ori propria inimă (P 41.13). 

Augustin a manifestat un interes ieşit din comun pen¬ 
tru complicaţiile logicii. Dar interesul pentru ceea ce 
ar părea cititorului modern psihologie abisală l-a ajutat 
să devină sceptic cu privire la ingenioasele jocuri de 
limbaj practicate de dialecticienii subtili. Doctrinei lor 
îi „lipsea inima 11 (C ix.l ş. passim). Valoros cum părea 
în concepţia sa exerciţiul logic (indispensabil teologi¬ 
lor), religia angaja nivelurile şi mai adînci ale persona- 

lităţii. El vorbea despre adevărul religios ca despre o 
iluminare interioară venită de la „Dumnezeu, soarele 
sufletelor". Niciodată nu a sugerat că ideile adevărate 
sînt inerente sau intrinsece sufletului: ele se înfăţişează 
totdeauna drept darul Creatorului. 

Prin termenul „suflet" {anima) Augustin denumea 
elementul imaterial suprem din om, partea omenească 
pentru care mintea {mens, mai rar animus ) nu este decît 
o funcţie. Ce anume este „sufletul" şi cum creează 
Dumnezeu sufletele erau chestiuni aflate dincolo de 
cunoaşterea umană. El a remarcat o dată, în legătură 
cu botezul pruncilor (GL x.19), că ar fi fost mult mai 
simplu ca întreaga posteritate a lui Adam să-şi fi dobîn- 
dit atît sufletul, cît şi trupul din primul strămoş, prin 
ereditate. Dar această doctrină (traducianismul), potri¬ 
vit căreia sufletele se transmit ereditar, avea mai multe 
implicaţii fizice decît credeau unii platonicieni. Ar fi 
poate mai bine să spunem că Dumnezeu creează special 
un suflet pentru fiecare individ conceput (Augustin 
socotea absurdă obiecţia prin care s-ar face caz la ne- 
sfîrşit de Dumnezeu). Sau, mai platonic, toate sufletele 
există în Dumnezeu de la început: sînt fie trimise, fie 
chiar vin de bunăvoie şi locuiesc trupurile pe pămînt. 
Filozofii neoplatonicieni nu au căzut de acord asupra 
răspunsului corect, iar Biblia nu oferea nici un reper. 
In concepţia lui Augustin, nici o variantă nu se putea 
exclude. Refuzul său de a lua o hotărîre a stîrnit cri¬ 
tici dure din partea celor care credeau că o astfel de 
întrebare nu putea fi lăsată în suspensie, dar Augustin 
a rămas pe aceeaşi poziţie. 

Neîncrederea în capacitatea minţilor finite de a 
înţelege infinitul şi eternul l-au determinat să folosească 
un limbaj ultrarelativist în legătură cu Dumnezeu, cel 
aflat dincolo de cunoaşterea noastră. Comentînd pro¬ 
logul la Evanghelia după Ioan, scria: „Deoarece Ioan 
a fost inspirat, a putut spune ceva. Dacă nu ar fi fost 
[inspirat], ar fi tăcut.“ însăşi acceptarea unei revelaţii 
divine mijlocite de Biblie a lăsat neelucidată ipoteza 
potrivit căreia Biblia se adaptează capacităţii modeste 
a celui care o receptează şi se exprimă în imagini 
(C xiii. 18-19). într-o sentinţă categorică, declara că no¬ 
ţiunea trebuie să fie mai puţin adecvată lui Dumnezeu 
„dacă o poţi înţelege" (S 117.5) sau, paradoxal, „este 
mai bine să-l descoperi pe Dumnezeu nedescoperindu-1 
[adică aflînd că există dincolo de înţelegerea noastră] 
decît descoperind că nu l-ai descoperit" (C i. 10). Moti¬ 
vaţia harului se află totdeauna dincolo de înţelegerea 
umană (SL 7). Totuşi, agnosticismul marcant al unor 
astfel de enunţuri nu a degenerat în scepticism: Augus- 
tin ştia că există grade de inadecvare. 

El i-a confruntat pe scepticii Academiei cu posi¬ 
bilitatea certitudinii, ca unul care gîndise cîndva ca ei. 
Lor le plăcea să spună că nu se poate atinge niciodată 
adevărul, ci doar o probabilitate sau o aproximaţie, ceva 
asemănător adevărului. El credea că dacă se poate spune 
despre o propoziţie că este asemănătoare adevărului, 
adevărul presupus asemănător trebuie să existe. Au- 
gustin acorda foarte multă importanţă unui argument 
pe care îl relua deseori şi care, în alt context, a devenit 
important pentru Descartes (secolul al XVII-lea): „Gîn- 

dese, deci exist; chiar dacă greşesc, totuşi exist.“ Cel 
care se îndoieşte trebuie să fie cu adevărat convins de 
propria existenţă, altfel nu ar fi în poziţia de a se în¬ 
doi. Suspendarea judecăţii nu este aşadar o poziţie in¬ 
dubitabilă sau raţională. 

Putem remarca în treacăt că, spre deosebire de 
Descartes, Augustin nu susţinea că certitudinea se gă¬ 
seşte exclusiv în starea subiectivă a minţii care se în¬ 
doieşte. El nu trebuia să facă — precum Descartes — 
din Cogito singurul temei al cunoaşterii. Dar este ade¬ 
vărat că socotea adevărurile pure incomparabil mai 
sigure decît oricare din percepţiile celor cinci simţuri. 

Augustin a dus argumentul mai departe într-o direc¬ 
ţie platonică şi a presupus că mintea are posibilitatea 
de a cunoaşte adevărurile într-un mod mult mai semni¬ 
ficativ decît fluxul senzaţiilor şi percepţiilor care trec 
prin trup. Iar atunci, dacă există ceva indubitabil, există 
într-adevăr adevăruri care pot fi cunoscute. Mintea este 
însetată de adevăr; nimeni nu suportă să fie decepţionat 
(C x.34; S 306.9; DDC i.40). Nimeni nu poate fi fericit 
dacă îşi doreşte adevărul, dar nu-1 poate atinge. Sub 
presiunea unui precept religios, Augustin modifică 
această ultimă afirmaţie: în adevărul religios, cunoaş¬ 
terea nu este un dat imuabil al cunoscătorului, ci o 
relaţie mereu crescîndă cu Dumnezeu. Cine caută ade¬ 
vărul îl are pe Dumnezeu ca ajutor de partea sa — ceea 
ce este suficient pentru fericire, chiar dacă adevărul 
căutat nu a fost deplin înţeles (BV 20). Bucuria lui 
Dumnezeu este o „satisfacţie nepotolită" (S 362.28). 
în mai multe texte, Augustin construieşte o scară ascen- 

dentă cu şapte trepte pe care sufletul urcă pînă la matu¬ 
ritatea comprehensiunii (VR 49; QA 70—76; DDC ii.7). 

Augustin nu credea că există o cunoaştere în care 
mintea cunoscătoare să nu joace un rol important. Pe 
de altă parte, nimic nu poate fi cunoscut dacă nu există 
o dorinţă interioară a minţii de a fi îndreptată către înţe¬ 
legerea dorinţei. Nu poţi iubi ceva despre care nu ştii 
nimic. Dar această axiomă presupune că ai o noţiune 
vagă despre subiectul ce ţi-a trezit curiozitatea. „Un ele¬ 
ment important în descoperire este să ştii să pui între¬ 
barea potrivită şi să ştii ce vrei să descoperi 11 (QH prol.). 
El folosea limbajul platonic în procesul educativ care 
evoca o capacitate, într-un anumit sens o cunoaştere, 
preexistentă. 

Augustin împărtăşea rezerva lui Plotin legată de 
faptul că obiectul cunoscut este atît de diferit şi de exte¬ 
rior subiectului cunoscător, încît în actul cunoaşterii 
nu există nici un element personal semnificativ. Un 
element al cunoaşterii de sine se alătură cunoaşterii lu¬ 
mii exterioare fără ca subiectul personal să fie elimi¬ 
nat. Dacă ştii ceva, mai ştii că tu eşti cel care cunoaşte, 
în felul acesta, ideea potrivit căreia înţelegerea are 
nevoie de iubire pentru a-şi atinge ţelul pătrunde pe 
această cale în teologie. Augustin a formulat-o astfel: 
orice investigare a modului în care îl putem cunoaşte pe 
Dumnezeu ne readuce la întrebarea: „Ce înţelegem prin 
iubire?" (T viii. 10). Iubirea Creatorului este imanentă 
minţii şi voinţei creaturilor lui raţionale (T viii. 12). „Ne 
îndreptăm către Dumnezeu, nu mergînd, ci iubind" (non 
ambulando, sed amando). „Nu paşii, ci trăsătura morală 

ne apropie de el. Trăsătura morală nu se măsoară prin 
ce ştie omul, ci prin ce iubeşte 11 (E 155.13). 

Prin urmare, calea negativă, cea care învăluie ideea 
de Dumnezeu cu atribute exclusiv negative, nu este 
singura modalitate. Cu siguranţă putem afirma mult mai 
simplu că Dumnezeu nu este decît ceea ce este (P 85.23). 
Dar cel puţin ignoranţa noastră este cultivată (docta 
ignorantia, E 130.28). Limbajul credinciosului pendu¬ 
lează între încredere şi neîncredere. Aici Augustin îşi 
atribuie un paradox găsit la Porfir. Contemplarea lui 
Dumnezeu este o experienţă dincolo de procesul inte¬ 
lectual : „astfel de lucruri sînt cunoscute şi de un ne¬ 
cunoscător, iar astfel, prin acest tip de cunoaştere, li 
se împlineşte misterul 41 (CD xii.7; C xii.5). 

Tratatul Despre adevărata religie a fost scris pentru 
Romanianus, bogatul proprietar de pămînt din Tagaste 
care l-a susţinut financiar în anii de şcoală şi pe care 
tînărul şi înzestratul Augustin l-a convertit la mani¬ 
heism. Augustin urma să-l reconvertească, să-l aducă 
la catolicism. Tratatul este o ripostă dură la adresa ma¬ 
niheismului, dar este remarcabil mai ales prin prezenţa 
temelor neoplatonice într-un cadru accentuat creştin 
şi catolic. El făcea apel la unicitatea adevăratei Biserici, 
catholica*, pe care o recunoşteau chiar membrii secte- 


* De la gr. katholikos = universal. Pînă în secolul al II-lea, ter¬ 
menul distingea Biserica de comunităţile religioase locale şi de sec¬ 
tele eretice sau schismatice. Chirii de Ierusalim (315-386) a dispus 
generalizarea folosirii cuvîntului în virtutea influenţei crescînde a 
Bisericii, capacităţii ei de a se adapta nevoilor credincioşilor, precum 
şi perfecţiunii morale şi spirituale a doctrinei şi clerului [n.ed.)- 

lor rivale: „întreabă-i unde se află o biserică catolică 
într-un oraş; nici măcar ei nu vor îndrăzni să te îndrume 
către casa lor de rugăciune." Mărturiile doveditoare ale 
acestei Biserici unice se găsesc în istoria sacră consem¬ 
nată de Sfînta Scriptură. Doctrinele ei sînt justificate prin 
coerenţa lor cu raţiunea (platonism). 

Augustin a văzut coerenţa credinţei şi raţiunii în 
aceea că, după eliminarea concesiilor făcute riturilor 
politeiste din platonism, această filozofie era atît de 
apropiată de cea creştină, încît, „prin schimbarea cîtor- 
va cuvinte şi opinii, mulţi platonicieni deveneau 
creştini" (VR 7). Noţiunea neoplatonică de ierarhie a 
fiinţei şi justificarea pe care o dădeau providenţei pu¬ 
teau fi integrate sistematic într-un cadru creştin, iar 
Cristos a fost cel care a făcut posibilă aspiraţia tradiţiei 
platonice. Mîntuirea cuprinde aşadar prin definiţie feri¬ 
cirea, siguranţa interioară care se instaurează pe măsură 
ce sufletul îşi întoarce faţa de la mîndrie, de la patimă 
şi de la multitudinea desfătărilor, pe măsură ce se înalţă 
către Unul, către raţiunea pură, către Dumnezeul care 
se află în umilinţa lui Cristos. Augustin socotea că doar 
Cristos poate aduce mîntuirea, deoarece, într-o singură 
persoană, el este atît Dumnezeu, cît şi om. Dumnezeul- 
Om este calea şi scara pe care Dumnezeu ne îngăduie 
să ne înălţăm de la cele trecătoare la cele eterne. El este 
drum şi misiune totodată: scara lui Iacov. Cunoscîndu-1 
pe Fiul Omului în istorie, putem ajunge să deosebim 
înţelepciunea eternă a lui Dumnezeu (T xiii.24). El este 
şi pildă şi dar, modelul nostru şi ispăşirea noastră; Mij¬ 
locitorul căruia Porfir nu-i găsea un loc, deşi a accep- 

tat mulţi mediatori inferiori. Credincioşii iau de la în¬ 
ceput exemplul lui Cristos-omul, care este „laptele 
pruncilor"; dar Cristos îi ridică la adevărata lui înălţime 
pe toţi cei care îl ascultă şi cred în el (C vii.20). Nume¬ 
roase texte din Augustin descriu limpede mîntuirea ca 
„îndumnezeire", limbaj mai familiar în Antichitate 
teologilor greci decît celor latini. Dar limbajul este ade¬ 
seori restrictiv: „una înseamnă a fi Dumnezeu, alta a 
împărtăşi cu Dumnezeu" (CD xxii.30, 3). Nu putem 
fi siguri că „în viaţa următoare vom fi transformaţi în 
substanţă divină şi vom deveni ceea ce este el, cum 
spun unii" (N 37). Adică sîntem „uniţi cu Dumnezeu 
prin iubire" (M i.20). 

Unii contemporani ai lui Augustin, deşi îşi pierdu¬ 
seră orice încredere în vechii zei, nu căutau să-i înlo¬ 
cuiască orientîndu-se spre creştinism. El spunea despre 
ei că dezmint orice religie, socotind-o superstiţie înro¬ 
bitoare. Doreau să afirme libertatea şi suveranitatea 
individului, stăpînul propriului suflet care traversează 
marea credinţei. Comentariul lui Augustin (mai degra¬ 
bă neîndurător decît fals) susţinea că afirmarea minu¬ 
natei autonomii ar fi mai convingătoare dacă cei care 
pretind că au smuls cătuşele tuturor religiilor nu ar fi 
sfîrşit-o în servitute. Aservirea lor egocentrică se redu¬ 
cea la plăcerile trupeşti şi la confort, sau la ambiţia goa¬ 
lă pentru putere şi avere, sau, în cazul elitei culturale, 
la căutarea nesfîrşită a unei cunoaşteri mundane care 
nu putea năzui niciodată să fie altfel decît relativă şi 
diletantă. (Platonismul, care nu-1 prea încuraja pe Au¬ 
gustin să se intereseze de ştiinţele naturii, l-a făcut să 

se îndepărteze de ideea aristotelică potrivit căreia cău¬ 
tăm cunoaşterea de dragul cunoaşterii. El socotea de 
la sine înţeles că temele primordiale ale filozofiei se 
regăsesc în logică şi în etică.) „Omul este sclav prin 
aceea că speră să dobîndească fericirea" (VR 69). 
Năzuinţa pentru fericirea autentică este punctul în care 
omul îl descoperă pe Dumnezeu în el. (Se observă aici 
o fuziune între dialogul ciceronian Hortensius şi Porfir.) 
„Nu ieşi din tine însuţi", nici măcar pentru a privi lumea 
exterioară cu perfecţiunea ei matematică, ci întoarce-te 
la propria personalitate. Mintea este o oglindă care re¬ 
flectă adevărul divin; dar este schimbătoare. Aşadar 
„depăşeşte-te pe tine însuţi" şi caută temeiul neschim¬ 
bător şi etern al tuturor fiinţelor. Atunci vei descoperi 
că „slujirea lui Dumnezeu este libertatea desăvîrşită" 
(VR 87). 

Apelul din tratat la ceea ce este universal în natură 
şi în raţiune se intersectează cu o temă total diferită, 
şi anume afirmarea unei intenţii divine în istorie. 
Aceasta este rezumată în antitezele biblice dintre grîu 
şi neghină, dintre omul vechi şi cel nou, dintre vizibil 
şi invizibil. Există „două feluri de popoare". Această 
dualitate vorbeşte despre prezenţa misterioasă a unui 
poporal lui Dumnezeu, ascuns în cadrul unei societăţi 
înstrăinate şi laice. In acest sens, contrastul platonic 
între simţuri şi intelect a fuzionat cu o temă importantă 
luată în cele din urmă din Apocalipsa biblică. In acest 
pasaj (VR 49-50) apare pentru prima dată o temă pe 
care Augustin o va dezvolta ulterior. Zece ani mai tîr- 
ziu, cele două feluri de popoare vor deveni „două iu- 

biri“, două oraşe, Babilon şi Ierusalim. Peste douăzeci 
şi ceva de ani, doctrina celor două oraşe va deveni te¬ 
meiul uneia dintre cele mai mari lucrări ale sale, Ceta¬ 
tea lui Dumnezeu. 

Au existat multe dispute savante privind sursa ori 
impulsul care a conferit importanţă acestei noţiuni 
augustiniene. Era oare o rămăşiţă a dualismului mani- 
heist, cu al său conflict cosmic între Lumină şi întune¬ 
ric, între Dumnezeu şi prinţul întunericului? O alternativă 
ce a părut mult mai plauzibilă majorităţii savanţilor este 
impresia adîncă pe care i-a făcut-o Tyconius, teologul 
donatiştilor schismatici aflat în dezacord cu semenii, 
cînd susţinea că Biserica adevărată trebuie să fie uni¬ 
versală. Opiniile lui l-au apropiat atît de tare de cato¬ 
licii pe care îi ura, încît a fost excomunicat. Nu s-a 
alăturat comunităţii catolice din motive lesne de presu¬ 
pus — de pildă faptul că o abatere de la credinţa indi¬ 
viduală putea împiedica o rapprochement colectivă. 
Tyconius a scris Cartea regulilor — care s-a păstrat — 
pentru interpretarea Scripturii şi un comentariu la Apo- 
calipsa după Ioan; fragmentele rămase arată că între 
cele două oraşe, Babilon şi Ierusalim, era o diferenţă 
majoră. 

Interesul deosebit pentru Apocalipsa după Ioan nu 
era specific donatiştilor schismatici, dar era comun 
majorităţii creştinilor africani. 

Augustin şi-a dat seama că nu a putut ajunge la o so¬ 
luţionare a propriilor probleme în societatea laică de la 
Tagaste. La un moment dat, s-a gîndit serios să se retragă 
în liniştea pustiei, dar a abandonat şi această idee. La 
începutul anului 391, în timpul unei vizite în portul Hippo 
Regius, aflat la aproximativ 72 km de Tagaste, a fost hiro¬ 
tonit împotriva propriei dorinţe, devenind preotul unei mici 
congregaţii catolice. (In vremea aceea, mulţi creştini din 
Hippona împărtăşeau convingeri donatiste.) Eforturile 
sale contemplative s-au curmat brusc, dar nu a putut 
refuza. A început să studieze Biblia, pregătindu-se să 
practice o îndeletnicire pentru care se simţea nechemat 
prin temperament, înclinaţie şi sănătate fizică. îşi dorea 
să devină călugăr, nu preot într-un oraş aglomerat, asaltat 
continuu de oameni fără judecată. Bătrînul episcop care 
îl hirotonise a admis un compromis: într-o grădină aflată 
lîngă biserica din Hippona, Augustin a construit o mî- 
năstire. I s-au alăturat cîţiva clerici bătrîni şi retraşi, deşi 
comunitatea, în marea ei majoritate, era formată din fraţi 
mireni care susţineau financiar „casa“ fie prin muncă 
manuală, fie lucrînd contra cost pentru negustorii de 
pe coastă. Mult mai puţin educaţi decît societatea laică 

din Tagaste, risipită o dată cu plecarea lui Augustin, 
fraţii din Hippona cîntau zilnic psalmi şi imnuri biblice. 
(Imnurile citînd cuvinte care nu se găseau în Biblie erau 
rareori îngăduite de tipicul catolic african, căci apar¬ 
ţineau practicii donatiste.) Deşi nu li se pretindea un 
jurămînt formal de trai în sărăcie, toţi îşi cedau averi¬ 
le o dată admişi în casă; pentru cei mai mulţi dintre 
ei, aceasta reprezenta o garanţie economică mai mare 
decît cea pe care ar fi avut-o în afara zidurilor. Vinul 
era permis numai bolnavilor, carnea era destinată 
oaspeţilor. La intrare, îmbrăcau formal rasa călugă¬ 
rească şi purtau o tichie caracteristică pentru a fi 
imediat recunoscuţi pe stradă. Trebuiau să se obişnu¬ 
iască cu ideea de a fi compătimiţi de mulţimea care 
se întorcea de la spectacolele de muzică sau de la tea¬ 
tru; Augustin a surprins exact esenţa situaţiei, remar- 
cînd că viaţa lor avea un sens numai în perspectiva 
valorilor lumii de dincolo (S 46.10). „Cel care nu se 
gîndeşte la lumea de apoi, cel care este creştin pentru 
oricare altă raţiune decît aceea de a primi promisiuni¬ 
le ultime ale lui Dumnezeu, acela nu este încă un creş¬ 
tin" (S 9.4). Curînd după aceea s-a deschis o casă pentru 
călugăriţe, unde sora lui Augustin, rămasă văduvă, a 
devenit „maică". 

Augustin şi-a dat seama că oamenii nu se schim¬ 
bau cînd intrau în mînăstire. Experienţa a dovedit re¬ 
pede că cei care aveau tare de caracter, slăbiciune pentru 
băutură, înclinaţie către zgîrcenie sau alte trăsături 
negative nu se lepădau de ele cînd îşi făceau jurămîn- 
tul solemn şi declaraţia de intenţie ascetică. Asta l-a 

făcut pe Augustin să observe cu amărăciune că există 
escroci în orice profesie (P 99.13). Dorea ca mînăstirea 
să fie o şcoala de luptă pentru soldaţii din linia întîi 
întru Cristos; şi mulţi călugări plecau pentru a sluji ca 
episcopi. Dar casa din Hippona era şi un azil pentru 
cele mai cumplite nedreptăţi şi dezastre ale vieţii. 

Augustin a scris un Regulament pentru mînăstire 
(E 211), care s-a transmis pe două căi diferite — o ver¬ 
siune destinată surorilor mînăstirii de călugăriţe şi una 
pentru casa unde se aflau bărbaţii. Incepînd cu mijlocul 
secolului al Xl-lea, a doua versiune a stat la temelia 
comunităţilor lui Austin ( Canoanele normale ale Sfîn- 
tului Augustin), ordin care există şi astăzi. Regulamen¬ 
tul este extrem de concis şi totodată remarcabil prin 
faptul că nu pune accentul pe motivaţia căinţei. Dar 
Augustin se opunea ferm sacrificării excesive. Idealul 
său de „Sărac întru Cristos" însemna o seninătate con¬ 
templativă asociată cumpătării şi autodisciplinei, nu 
ura de sine, reprimarea tuturor sentimentelor fireşti — 
niciodată primejduirea sănătăţii. 

Regulile de disciplină nu erau administrate nedife¬ 
renţiat. Aflăm (o singură dată) despre pedeapsa cor¬ 
porală aplicată unui tînăr călugăr care a fost găsit stînd 
de vorbă cu măicuţele la o „oră nepotrivită". Mesajul 
esenţial al lui Augustin era: dacă pricina nu e gravă, 
să nu facem din ţînţar armăsar. Totuşi, atît idealul său, 
cît şi experienţa personală (consemnate de un martor 
ocular, biograful Possidius, care a locuit cu Augustin 
la Hippona înainte de a deveni episcop în Calama, un 
oraş învecinat) poartă pecetea unei severe austerităţi. 

îşi suspecta continuu simţurile, socotindu-le un obsta¬ 
col în calea înălţării spiritului la Dumnezeu, şi consi¬ 
dera că orice credincios trebuie să fie permanent atent 
la orice slăbiciune înşelătoare. Multe pasaje din Au- 
gustin îşi avertizează cititorii de faptul că efectul 
corupător şi distructiv al obiceiului păcatului începe 
cu „lucruri mici“. în Confesiuni (ix. 18), dădea chiar 
exemplul mamei sale, Monica, cea care se deprinsese 
în tinereţe să bea din vinul aflat în pivniţa familiei, de¬ 
venind aproape alcoolică. Mai mult, un păcat te poate 
împinge la altul: o minciună gravă acoperă o vină mi¬ 
noră. Un ucigaş a cărui crimă a fost văzută de un altul 
va trebui să îl omoare şi pe martor dacă vrea să nu fie 
descoperit (P 57.4). Firele de nisip pot cîntări cît 
plumbul (S 36.12). 

Mişcarea ascetică şi instituţiile din secolul a 11V-lea 
s-au născut datorită uneia din acele dorinţe adînci ale 
aspiraţiei umane, mult mai uşor de descris decît de înţe¬ 
les. Principiul ascezei este vechi precum creştinismul 
(Mat. 19:12; 1 Cor. 7). Mai mult, filozofi importanţi 
ai lumii clasice s-au ridicat într-un glas împotriva auto- 
indulgenţei ca sursă a mizeriei, cel mai convingător 
dintre ei fiind teoreticianul hedonist Epicur. Stoicii au 
susţinut cu tărie nevoia de a suprima patimile, dorinţa 
de avere şi onoruri şi chiar însuşirea bunurilor trecă¬ 
toare pe care cineva le poate lua de la posesorul de 
drept. în tradiţia platonică, contrastul puternic dintre 
suflet şi trup — două lumi eminamente diferite — a 
încurajat dispreţul pentru lucrurile lumeşti. Neopla- 
tonicienii păgîni nu erau cu nimic mai puţin înclinaţi 

către austeritate decît contemporanii lor creştini, avîn- 
du-şi propriii oameni sfinţi, harismatici inspiraţi avînd 
o putere de discemămînt moral sporită de simplicitatea 
sobră a înfăţişării şi de renunţarea la căsătorie. 

Spre deosebire de Plotin şi Porfir, Augustin vorbea 
mult mai convingător despre meritele concrete ale 
vocaţiei laice în lume. In Chestiuni legate de Evanghelii 
(ii.44), susţinea că mirenii creştini pot avea ocupaţii 
laice şi pot „ţine roata lumii în mişcare, astfel încît să 
fie pusă în slujba lui Dumnezeu". El afirma răspicat 
că un creştin care are posibilitatea de a deveni magis¬ 
trat are datoria să o facă (CD xix.6). 

Dar exigenţa ascezei nu s-a diminuat niciodată. Cei 
care deveneau călugări sau călugăriţe şi părăseau apoi 
mînăstirea pentru o viaţă lumească îl dezamăgeau adînc. 
Augustin credea că foştii călugări nu erau candidaţi 
potriviţi pentru ordinele religioase. O văduvă jurase 
că, dacă fiica ei se va ridica din patul de suferinţă, fata 
se va călugări. Cînd fata s-a însănătoşit, mama a între¬ 
bat dacă fiica ei putea fi absolvită de orice obligaţie 
şi dacă jurămîntul păstrării propriei văduvii putea fi 
acceptat în schimb. Augustin a considerat că văduva 
trebuie să-şi ţină promisiunea: datoria mamei era de 
a-şi convinge fiica să se călugărească. Căci, dacă fiica 
nu ar face acest lucru — şi, prin aceasta, nu s-ar exclude 
din împărăţia cerurilor —, răsplata ei în lumea de apoi 
ar fi cu siguranţă mai mică. 

Augustin considera căinţa inimii o parte a căii fireşti 
a oricărei vieţi spirituale autentice. Cumpătarea aus¬ 
teră trebuie acceptată de bunăvoie de către credincioşi 


87 



AUGUSTIN 


ca disciplină autoimpusă. (Augustin nu considera că 
astfel de austerităţi pot fi impuse formal de cler.) Inter¬ 
venţia prin autoritate era necesară în cazul păcatelor 
foarte grave precum adulterul, crima şi sacrilegiul. Dintre 
acestea, adulterul era de departe cel mai frecvent la eno¬ 
riaşi. El putea atrage după sine suspendarea de la comu¬ 
niunea euharistică şi mutarea celui în cauză într-un loc 
special al bisericii destinat păcătoşilor. Augustin 
susţinea că spălarea şi iertarea păcatelor este harul lui 
Cristos şi numai al lui (T xiii.26); însuşi Cristos a încre¬ 
dinţat Bisericii puterea dezlegării, condiţionată de fideli¬ 
tatea credincioşilor (DDC i. 17). Penitenţii erau iertaţi 
solemn în Săptămîna Mare, în prezenţa tuturor cre¬ 
dincioşilor care se pregăteau de împărtăşanie. Augus¬ 
tin aminteşte sfatul duhovnicesc şi mustrările aduse 
fiecărui păcătos în parte, dar nu menţionează sistemul 
obişnuit de spovedanie şi cel de iertare individuală care 
nu făceau parte din practica pastorală a timpului. Păcă¬ 
toşii absolviţi erau reprimiţi cu bucurie la împărtăşanie 
şi iertaţi prin punerea mîinilor, chiar dacă şirul peniten¬ 
ţilor era „foarte lung“ în Săptămîna Mare (S 232.8). Dar 
acestea erau cazuri speciale de greşeli morale majore. 

Augustin a declarat odată (CD xix.27) că şi cel mai 
bun ori mai sfînt credincios ştie că în viaţa asta „încli¬ 
naţia noastră este mai degrabă spre iertarea păcatelor 
decît spre împlinirea virtuţilor". Credinciosul botezat 
este deopotrivă drept şi păcătos (P 140.14 şi urm.; 
E 185.40). Pentru Augustin, această mărturisire a nevoii 
permanente de iertare a credinciosului a fost sporită 
de sentimentul deosebit pentru nimicnicia creaturii în 

faţa caracterului sublim al lui Dumnezeu. Acest limbaj 
l-a inspirat şi pe Martin Luther. 

în acord cu acest ideal spiritual se află şi năzuinţa 
ascetică de eliminare a compromisurilor făcute de Bise¬ 
rica empirică cu lumea. Cîteva dintre cele mai alarman¬ 
te afirmaţii din predici şi epistole se adresau clerului 
culpabil şi slab care risipea veniturile bisericii, sau celor 
care constatau că obligaţia de găzduire le revela o slăbi¬ 
ciune fatală pentru băutură, sau celor care îmbrăţişau 
prea strîns şi nesăbuit întru consolare cîte-o femeie 
aflată în mare suferinţă şi constatau că relaţia nu se 
limita la atît. Obligaţia de a înmîna mustrări i-a prici¬ 
nuit multă suferinţă sufletească şi efort. Dar era convins 
că cei care preţuiesc un episcop pentru frivolitate nu 
pot fi decît imorali (P 128.4). A fi considerat un spirit 
tolerant era un semn sigur de trădare a vocaţiei. Au- 
gustin vorbea cu ezitare despre secularitate în cadrul 
comunităţii Bisericii. Pe de o parte, recunoştea deschis 
că nici un credincios nu atinge perfecţiunea în această 
viaţă, că mulţi sînt copleşiţi de slăbiciuni şi eşecuri. 
Pe de altă parte, vorbind despre „aşa-zişii creştini", 
probabil botezaţi, dar care nu acceptau pe faţă harul 
divin în vieţile lor, Augustin scria că ei nu sînt cre¬ 
dincioşi autentici şi nu trebuie enumeraţi printre aleşii 
lui Dumnezeu. La fel, episcopatul cuprindea oameni 
foarte obişnuiţi şi mediocri, care jinduiau condiţia 
profană şi onorurile trecătoare, numărîndu-se de fapt 
printre buruienile nesecerate pînă la recoltare şi apoi 
arse, fiind socotite nefolositoare şi dăunătoare. 

Dedicîndu-se fără reţinere vieţii ascetice, Augustin 
a dorit foarte mult să şi-o facă publică în toate biseri¬ 
cile africane. Dorea ca preoţii de la oraş să nu locuiască 
alături de familiile lor, ci într-o casă de clerici. Evident, 
nu se aştepta ca toţi creştinii să devină călugări, dar, 
desigur, cerea creştinilor „obişnuiţi" să trăiască o viaţă 
foarte disciplinată, marcată de o strictă lepădare de sine. 
Cristos lăsase precepte esenţiale tuturor discipolilor, 
dar în Evanghelii existau şi „sfaturi" sau recomandări 
date celor care puteau fi perfecţi sau năzuiau spre 
idealuri mai înalte. Misionarii din bisericile africane, 
şi probabil de pretutindeni, erau în mod normal asceţi 
necăsătoriţi trăind într-o extremă simplicitate. In cu¬ 
vinte uimitoare, Augustin îi numeşte „focuri sfinte, 
focuri pline de strălucire" (C xiii.25). Dar se opunea 
ferm tendinţei călugărilor contemporani de a socoti că 
au o chemare cu totul deosebită, disociată de Biserică 
în întregul ei, ca şi cum ar fi chemaţi să părăsească 
Biserica, nu lumea. El credea cu tărie că ei nu vor 
refuza niciodată propunerea de a sluji ca episcopi sau 
parohi dacă Biserica le-o va cere. Călugăriţele aveau 
un rol social deosebit în îngrijirea bolnavilor şi în salva¬ 
rea copiilor abandonaţi. în Antichitate, lăsarea copiilor 
în voia soartei era un pericol la care erau expuse în 
primul rînd fetiţele. Dar existau multe familii sărace 
disperate pentru care naşterea unui copil, pe lîngă 
primii doi sau trei, aducea după sine un dezastru eco¬ 
nomic şi care nu aveau certitudinea că reuşesc să vîndă 
negustorilor de sclavi copiii pe care nu puteau să-i hră¬ 
nească. Copiii abandonaţi şi orfanii erau obiectul spe- 

cial al grijii episcopilor, iar banii bisericii acopereau 
singurul serviciu de asistenţă socială — insuficient, 
desigur, o sursă permanentă de griji pentru Augustin, 
dar mai mult decît nimic. Călugăriţele au avut efectiv 
un rol crucial în această problemă. 

în a doua jumătate a secolului al IV-lea, speranţa 
crescîndă de a-i convinge pe clerici să-şi respecte celi¬ 
batul, sau cel puţin să coabiteze separat de soţii, este 
ilustrată de Augustin în nenumărate texte. Motivaţia 
era în special de ordin ascetic, în parte legată de o mai 
mare autoritate, asociată în Antichitate unei astfel de 
renunţări. 

Noutatea comunităţii monastice ca „ingredient 11 in¬ 
stituţional în catolicismul african şi teama legată de 
trecutul lui Augustin au născut multe suspiciuni potrivit 
cărora el propaga criptomaniheismul, acuzaţie ce i s-a 
adus de-a lungul întregii vieţi în diferite situaţii şi sub 
diferite forme. în cei cinci sau poate şase ani cît a slujit 
ca preot la Hippona, principalele eforturi literare au fost 
dedicate polemicii antimaniheiste. El a început prin a 
face apologia autorităţii cărţii Facerii, iar apoi pe cea 
a Bisericii. 

Şi maniheii ridicau probleme dificile de etică. Ei 
nu erau de acord cu poligamia şi cu moralitatea vindica¬ 
tivă a patriarhilor israeliţi. în replică, Augustin admitea 
că ceea ce e oportun din punct de vedere moral poate 
diferi în timp şi în spaţiu. Nu era nevoie ca preceptele 
etice să fie absolute, cum credeau adeseori oamenii. 
Regula de Aur („Ce ţie nu-ţi place altuia nu face 11 ) era 
absolută, dar aplicarea în circumstanţe diferite poate 

duce la rezultate diferite. Mai mult, ceea ce conferă 
valoare unei acţiuni etice este motivaţia ei şi conse¬ 
cinţele morale ale actului. Ca eveniment public exterior, 
un act poate fi neutru în sine. Relaţia sexuală este bună 
şi dreaptă, este o datorie cu adevărat pozitivă într-un 
anumit context şi negativă în altul. Deşi Augustin ad¬ 
mitea că existau situaţii excepţionale şi rarisime în care, 
pentru a-şi salva de la moarte soţul iubit, o soţie, 
precum fusese cea a lui Fidelio, putea merge pînă la 
a se culca cu tiranul: ar fi un act de fidelitate faţă de 
soţ şi un mijloc de a-i obţine eliberarea. Dreptul roman, 
opinia publică şi Biblia erau împotriva ideii ca băr¬ 
batul să îmbrace haine femeieşti, dar nu ridicau 
obiecţii dacă acestea ar sluji drept camuflaj pentru tra¬ 
versarea liniilor inamice în vreme de război sau dacă 
temperatura ar coborî brusc şi nu ar exista altă soluţie. 
Contextul hotărăşte ce este de făcut. Fireşte, Augustin 
nu admitea că se poate schiţa un cod moral practic pe 
baze excepţionale şi neobişnuite. 

Distincţia între scopuri şi mijloace i se părea de o 
importanţă capitală. Nedreptatea survine de îndată ce 
mijloacele sînt tratate ca scopuri şi viceversa (F 22.78). 
Augustin putea aplica distincţia conceptului său de timp 
şi de istorie, imaginat ca o scară pe care încercăm să 
urcăm către Dumnezeu. A căuta doar bunurile tempo¬ 
rale şi a neglija binele etern sau, mai rău, a trata binele 
etern drept unealtă pentru a obţine un scop lumesc 
înseamnă a acţiona imoral. Chiar semenii pot deveni 
simple unelte de autopromovare dacă nu sînt respec¬ 
taţi pentru meritul de a fi „iubiţi de Dumnezeu". Scopul 

suprem al omului este de a se bucura în veci de Dum¬ 
nezeu. Prin urmare, Augustin a tradus distincţia între 
scopuri şi mijloace prin „plăcut şi util“. 

în etica şi psihologia lui Augustin, voinţa era un 
concept fundamental, o temă centrală. Acţiunile sale 
sînt într-adevăr greu de explicat: dar fără decizia sau 
consimţămîntul voinţei de orientare a atenţiei către o 
anumită problemă, nimeni nu ar putea pricepe vreun 
raţionament, dobîndi cunoaştere ştiinţifică ori ajunge 
la credinţă. Voinţa stă la temelia personalităţii indi¬ 
vidului şi este îndreptată către obiectul iubirii, oricare 
ar fi acesta; iar iubirea este precum apăsarea unei greu¬ 
tăţi, tîrînd sufletul oriunde e purtat (C xiii. 10). Iubirea 
este atît căutare, cît şi delectarea cu obiectul căutării 
(S 159.3). Marea problemă morală a umanităţii priveşte 
obiectul/obiectele iubirii noastre sau, cu alte cuvinte, 
lucrul cel mai important atît pentru individ, cît şi pentru 
societate. Majoritatea criticilor etice aduse de Augustin 
societăţii şi guvernării romane se referă fie la prevede¬ 
rile mai severe ale codului penal, fie la modul în care 
oamenii îşi cheltuiesc banii. Acolo valorile morale sau 
„preţuite" ale unei societăţi zac dezgolite şi puse la 
vedere. 

Plotin descoperise înaintea lui Augustin una din 
cauzele răului în perversitatea voinţei de a respinge bu¬ 
nurile „interioare" (adică nemateriale) şi de a prefera 
bunurile exterioare şi inferioare. Pentru Augustin, di¬ 
lema omului este următoarea: cînd înţelege ce trebuie 
să facă, voinţa lui este prea slabă pentru a o face. Voinţa 
este într-adevăr în măsură să aleagă, dar opţiunile pre- 

ferate se îndreaptă către tot ce este confortabil şi plăcut. 
De aici şi problema naturii intime a omului, veşnicul 
neliniştit, căutîndu-şi mereu fericirea acolo unde nu 
poate fi găsită, ştiind că are o inimă bolnavă şi că este 
singura cauză a propriei boli (C x.50). 



6 

Confesiunile 


Bătrînul episcop de Hippona care l-a hirotonit preot 
se temea ca nu cumva altă biserică să-l atragă pe Au- 
gustin într-o funcţie similară. El l-a convins pe arhiepis¬ 
copul Numidiei să-l binecuvînteze ca vice-episcop de 
Hippona. Numirea (neobişnuită în dreptul canonic) a 
devenit subiect de controversă. Trecutul maniheist şi 
extrema inteligenţă făcuseră din Augustin o persoană 
nedemnă de încredere. Hippona nu era un oraş în care 
oamenii citeau cărţi, iar Numidia nu era o provincie 
în care congregaţiile să-şi dorească o inteligenţă sclipi¬ 
toare pe scaunul episcopal. (Augustin remarca faptul 
că episcopii analfabeţi erau ţinta favorită a batjocurii 
semidocţilor, CR 13.) Prezenţa lui Augustin provoca 
teamă. Era cunoscut pentru cruzimea cu care îşi desfiin¬ 
ţa oponenţii în disputele publice. Unii nu prea credeau 
în sinceritatea convertirii petrecute la Milano. 

Augustin şi-a redactat capodopera, Confesiunile (cu- 
vînt cu două sensuri: laudă şi căinţă), în primii trei ani 
de episcopat. Lucrarea este un poem în proză, conceput 
în treisprezece capitole sub forma unei invocaţii către 
Dumnezeu — o modificare substanţială a Solilocviilor 
vădit neoplatonice, în care Augustin dialoga cu Raţiu- 

nea. în măsura în care lucrarea are o intenţie polemică, 
ea era îndreptată împotriva maniheilor. Există şi cîteva 
aluzii obscure la adresa criticilor severe aduse exegezei 
biblice augustiniene de Biserica Catolică, dar nu sînt 
niciodată recunoscute. Donatiştii schismatici nu au 
decît roluri de figuranţi în „piesă". 

Augustin a scris primele nouă cărţi sub forma unei 
autobiografii ce se întindea pînă în momentul morţii 
Monicăi; mai ales cea de-a noua carte se ocupă în 
aceeaşi măsură de persoana ei şi de legătura lui cu ea, 
cît şi de maturizarea propriei gîndiri. Ultimele patru 
cărţi nu descriau preocupările din trecut, ci pe cele din 
acel moment, de episcop şi comentator al Sfintei Scrip¬ 
turi. Ele se compun din analize neoplatonice ale memo¬ 
riei, timpului, creaţiei şi, în cele din urmă, un tour de 
force de exegeză subtilă a cărţii Facerii 1, interpretată 
ca o alegorie privitoare la natura Bisericii, a Bibliei şi 
a sfintelor taine. Secţiunile autobiografice ilustrează 
o teză care îmbracă o haină teologică în ultimele patru 
cărţi: creatura raţională şi-a întors faţa de la Dumnezeu 
ignorîndu-1, preferind lucrurile exterioare şi o iluzie 
potrivit căreia fericirea constă în satisfacerea dorinţelor 
trupeşti. Aşadar, sufletul decade faţă de sine şi se dezin¬ 
tegrează, la fel cum fiul risipitor a fost nevoit să se 
hrănească cu lături. Dar în abisul cel mai adînc al eului 
(„memorie" este cuvîntul folosit de Augustin pentru 
tot ce nu se află la nivelul superior al minţii), sufletul 
păstrează o dorinţă de reîntregire şi desăvîrşire; aceasta 
se împlineşte prin iubirea de Dumnezeu, în pilda şi is¬ 
păşirea lui Cristos ca mijlocitor şi vestitor al acelei iu- 

biri. Dumnezeu ne-a făcut pentru sine, iar inima este 
întruna neliniştită pînă îşi găseşte odihna la el. 

Confesiunile relatează convertirea lui Augustin, iar 
scena din grădina milaneză este descrisă cu lux de mij¬ 
loace literare. Comparaţia critică cu dialogurile de la 
Cassiciacum, scrise imediat după aceea, demonstrea¬ 
ză că, în esenţă, retrospectiva ulterioară din Confesiuni 
oferă o poveste credibilă, deşi înveşmîntată în haină 
cvasipoetică. La prima vedere, există o diferenţă sensi¬ 
bilă între Confesiunile furtunoase şi pasionate şi atmo¬ 
sfera calmă de căutare din dialogurile de la Cassiciacum. 
Augustin a fost primul care a atras atenţia asupra dife¬ 
renţei de atmosferă, remarcînd că tonul urban al dia¬ 
logurilor de la Cassiciacum părea prea laic şi savant 
în spirit. Nu are sens să afirmăm că textele de la Cassi¬ 
ciacum sînt mai platonizante decît Confesiunile, unde 
se poate demonstra că influenţa lui Plotin şi Porfir nu 
este mai puţin prezentă. Dar trecuseră treisprezece ani, 
iar acum Augustin era responsabil pentru împărtăşirea 
cuvîntului şi a tainelor creştine oamenilor. Confesiunile 
fac dovada ataşamentului profund pentru Sfîntul 
Pavel. 

Augustin a devenit din ce în ce mai convins că acel 
conflict moral interior descris în Rom. 7 nu era doar 
un portret personificat al omului care nu se află încă 
sub har, ci un autoportret al lui Pavel, spirit sfîşiat şi 
nehotărît precum al său. Omul, cea mai nobilă creaţie 
pămîntească a lui Dumnezeu, dăruit cu o inteligenţă 
extraordinară şi cu abilităţi de a coopera în plan social, 
a devenit antisocial prin eroziune interioară (CD xii.28), 

prin pervertirea voinţei şi, în consecinţă, prin recurs 
la deprinderile rele. într-un univers al ordinii supreme 
şi al frumuseţii, omenirea şi egotismul fac notă discor¬ 
dantă. Morbiditatea inimii omului este ilustrată de acea 
scurtă clipă de ruşinoasă plăcere ascunsă cînd cineva 
află de nenorocirea altcuiva sau de dorinţa de a face 
ceva interzis, nu pentru că este plăcut în sine, ci doar 
pentru că nu este permis — adevăr pe care Augustin 
l-a subliniat povestind un delict din adolescenţă: furase 
pere, dar nu pentru că îi plăceau, ci pentru că era o fără¬ 
delege, o întruchipare a fructului din care au muşcat 
Adam şi Eva. El vedea în povestea lui povestea Orişicui. 

La prima vedere, structura Confesiunilor este deru¬ 
tantă. După nouă cărţi autobiografice, culminînd cu o 
descriere profund tulburătoare a morţii şi recviemului 
mamei, lucrarea îl deconcertează pe cititorul neiniţiat, 
căci Augustin vorbeşte în continuare despre memorie, 
timp şi creaţie. De fapt, în ultimele patru cărţi se află 
cheia întregului. Augustin şi-a interpretat povestea ca 
microcosmos al scenariului creaţiei: căderea în abisul 
haosului şi al lipsei de formă, „convertirea" ordinii 
creaturale a universului la iubirea pentru Dumnezeu, 
pe măsură ce creatura simte durerile chinuitoare ale 
nostalgiei originii. Explorarea propriei experienţe de 
fiu rătăcitor din primele nouă cărţi capătă dimensiune 
cosmică în ultimele. Secţiunile autobiografice sînt ex¬ 
puse ca exemplificări accidentale ale pribegiei sufle¬ 
tului omului în „tărîmul disimilitudinilor" (expresia lui 
PI aton pentru domeniul material aflat la mare depărtare 
de cel divin). Pribeagul este asemenea călătorului înse- 

tat din deşert sau îndrăgostitului care duce dorul celui 
iubit la care nu poate ajunge (P 37.14). 

De-a lungul vieţii, Augustin s-a interesat în mod 
deosebit de studiul comportamentului copilului ca sursă 
deosebită de înţelegere pentru cel care se ocupă de na¬ 
tura umană. Confesiunile pornesc de la ideea că oa¬ 
menii nu îşi încep viaţa în inocenţă, plutind în norii 
gloriei, care se întunecă apoi treptat pînă la maturitate. 
El credea că nici o creatură nu este mai egoistă decît 
pruncul din leagăn: „Dacă copiii nu fac vreun rău, acest 
lucru nu se întîmplă din cauza lipsei de voinţă, ci din 
cauza lipsei de putere" (C i. 11). Dacă vrei să-i înţelegi 
pe cei care încheie o tranzacţie comercială dubioasă, 
priveşte cu atenţie jocul celor mici. Apoi urmează chi¬ 
nul şcolii. Dobîndirea unor deprinderi intelectuale este 
o trudă la fel de cumplită precum munca istovitoare la 
care a fost condamnat Adam prin cădere. Augustin a 
remarcat că truda intelectualului este mai dură, pentru 
că, cel puţin, lucrătorul manual doarme bine. 

Prietenia este o consolare dată de Dumnezeu într-o 
lume rigidă (CD xix.8). Pentru Augustin, Monica a fost 
prietenul desăvîrşit; el a recunoscut că iubirea, ambiţia 
şi firea ei posesivă aveau şi o parte lumească. Deşi era 
o cetăţeană a Sionului, „ea locuia în suburbiile Ba- 
bilonului". Dar limbajul exaltat, plin de afecţiune şi 
recunoştinţă adresat mamei se preschimbă uneori în 
cel folosit în legătură cu Biserica-mamă. Punctul culmi¬ 
nant al Confesiunilor se găseşte în cartea a noua, în care 
Augustin descrie o experienţă mistică împărtăşită cu 
Monica la Ostia în preajma morţii ei. Discutau despre 

caracterul trecător al tuturor lucrurilor lumeşti, cu toată 
frumuseţea şi măreţia lor, în contrast cu înţelepciunea 
eternă a lui Dumnezeu. Pentru o clipă, au simţit cum 
conversaţia i-a purtat într-o lume atemporală. Augustin 
a observat că a folosit în carte un limbaj care nu era 
în uz în acea vreme: pasajul este bogat în expresii luate 
din Plotin şi ilustrează limbajul folosit de neopla- 
tonicieni în descrierea unei experienţe (C ix.24-25). 

Cîteva dintre cele mai profunde analize se află în 
cartea a zecea din Confesiuni, unde se vorbeşte despre 
memorie. Discuţia este detaşată atît de Aristotel, cît 
şi de Plotin. Se spune că identitatea şi continuitatea 
sinelui sînt înrădăcinate în memorie. Memoria repre¬ 
zintă un nivel al minţii care conferă unitate unei multi¬ 
tudini de experienţe fără legătură între ele în fluxul 
temporal. Fiind aşezată mai „adînc“ decît cunoaşterea 
şi voinţa, memoria este „pîntecul sufletului' 4 (C x.21), 
un depozit aflat doar potenţial în conştiinţă. Datorită 
căutării universale a fericirii, proprie omului, memo¬ 
ria este şi mijlocul prin care individul devine sensibil 
la harul divin (C x.29). Augustin nu spune că omul 
natural lipsit de har îl are pe Dumnezeu în subconştient, 
chiar dacă îl neagă sau îl ignoră la nivelurile conştiente 
ale personalităţii. A-ţi aminti de Dumnezeu este un act 
conştient de voinţă, o decizie. Iubirea de Dumnezeu 
„nu este un sentiment nedeterminat, ci o certitudine a 
conştiinţei" (C x.8). 

Dar Augustin nu credea că omenirea îl descoperă 
pe Dumnezeu altundeva decît în cel mai adînc abis al 
„memoriei", prezentă în mintea persoanei care doreşte 

să-şi ducă viaţa în supunere (C x.37). Această reflecţie 
evocă unul dintre cele mai celebre texte ale Con¬ 
fesiunilor : „In cele din urmă am ajuns să te iubesc, fru¬ 
museţe străveche şi veşnic tînără." Urmează declaraţia: 
„Tu porunceşti castitatea: toţi te întreabă despre ceea 
ce vor ei, dar nu întotdeauna aud ceea ce vor“ (vezi 
infra, p. 151). 

Cartea a zecea continuă cu o examinare a măsurii 
în care Augustin, de-acum episcop, a ajuns să se stăpî- 
nească în faţa ispitelor care îi asaltau intelectul prin 
cele cinci simţuri. Pasajul aminteşte un text păstrat din 
Porfir. In Confesiuni , problema nu stă într-atît în ce 
percep simţurile, cîtîn ce acceptă mintea. „Am devenit 
pentru mine o problemă" (C x.50). Cartea a zecea se 
încheie cu o mărturisire de încredinţare a sa harului 
iertător al lui Dumnezeu, legat în taina euharistiei — 
temă care, departe de a fi platonică, invită la o anali¬ 
ză elaborată a naturii timpului. 

Timpul era un subiect major pe agenda filozofilor 
neoplatonici, în parte datorită remarcilor lui Platon despre 
eternitate din Tinmios, în parte datorită paradoxurilor din 
cartea a patra a Fizicii lui Aristotel, care demonstrează 
că timpul este ireal. Aristotel a lăsat posterităţii con¬ 
ştiinţa limpede a complexităţii problemei. Augustin 
declara: „Ştiu ce este timpul dacă nimeni nu încearcă 
să afle asta de la mine" (C xi. 17). Plotin spunea aproape 
acelaşi lucru, dar mai puţin tranşant. Augustin se deose¬ 
bea de Plotin, susţinînd că şinele este atemporal. Su¬ 
fletul este creat din nimic şi este implicat de la început 
în procesul de succesiune. Dar apare întrebarea dacă 

mîntuirea poate fi salvare în afara timpului — o proble¬ 
mă gravă pentru teologul creştin care crede că Dum¬ 
nezeu, în sine neschimbător şi transcendent atît în timp, 
cît şi în spaţiu, a acţionat la timp pentru răscumpărarea 
omenirii. Evident, Augustin era familiarizat cu para¬ 
doxurile lui Aristotel, mai ales cu argumentul conform 
căruia trecutul nu mai există, viitorul — nu încă, iar 
prezentul este o clipă fără acea întindere pe care noţiu¬ 
nile noastre de timp par să o ceară. 

Platon vorbise despre trecut, prezent şi viitor ca for¬ 
me ale timpului care încearcă să imite simultaneitatea 
eternităţii. Majoritatea platonicienilor defineau timpul 
în funcţie de mişcările corpurilor cereşti. Plotin a definit 
timpul în termeni psihologici, ca experienţă a sufle¬ 
tului în mişcare de la o etapă a vieţii la alta. 

Augustin a fost desigur conştient că, în mod obiş¬ 
nuit, calculăm timpul cu ajutorul soarelui şi al lunii — 
„un an avînd trei sute şaizeci şi cinci de zile şi un sfert, 
sfertul reclamînd o zi intercalată la fiecare patru ani“ 
(GL ii.29). Dar în Confesiuni analiza timpului este 
făcută în context mistic, fiind conştiinţa atemporală a 
eternului; astfel, el nu a dorit să definească timpul nici 
în termeni astronomici, nici ca mişcare a unui obiect 
fizic. Succesivitatea şi multiplicitatea reprezintă pur şi 
simplu experienţa sufletului în curgerea istoriei. De¬ 
oarece într-o structură platonică multiplicitatea este un 
semn de inferioritate, caracterul trecător şi supus morţii 
al condiţiei noastre trebuie să fie într-un anumit sens 
dureros. Timpul presupune schimbarea (C xi.9), iar 
„schimbarea este un fel de moarte" (Io 38.10). Dar în 

esenţă, timpul este o dimensiune a minţii, o condiţie 
psihologică atribuită faptului de a fi creat. într-adevăr, 
chiar îngerii, ei înşişi creaţi, sînt într-un fel la jumă¬ 
tatea drumului între timp şi eternitate. Spunem despre 
Dumnezeu că este neschimbător şi, prin urmare, atem¬ 
poral. Dumnezeu cunoaşte trecutul şi viitorul, dar nu 
cum îl cunoaştem noi în experienţa psihologică a succe- 
sivităţii. Totuşi, strict vorbind, comitem o greşeală 
vorbind despre ^recunoaşterea divină. Dumnezeu 
cunoaşte trecutul şi viitorul, dar nu ca şir de eveni¬ 
mente, cum le cunoaştem noi. 

Pornind de aici, Augustin şi-a pus următoarele între¬ 
bări : De ce a creat Dumnezeu lumea în acel moment? 
De ce nu a creat-o mai devreme ? Ce făcea Dumnezeu 
înainte de a se hotărî să creeze ? Erau chestiuni serioase! 
Augustin a deplîns frivolitatea unui răspuns zeflemitor 
de genul: înainte de creaţie, Dumnezeu pregătea iadul 
pentru cei care puneau întrebări ridicole. El credea că 
răspunsul corect ar fi fost: înainte de creaţie, timpul nu 
exista; timpul şi creaţia au fost concepute simultan. (A 
fixa creaţia cu un număr finit de ani mai devreme nu 
schimbă cu nimic problema; a spune că ea s-ar fi putut 
petrece cu o perioadă infinită de timp mai devreme în¬ 
seamnă a folosi cuvinte care nu au un sens bine definit.) 

Intelectualii păgîni atacau creştinismul deoarece 
presupuneau că Dumnezeu va trebui să se răzgîndească 
sau să facă ceva nou, fie în creaţie, fie în întrupare, 
fie în răspunsul dat rugăciunilor de cerere. Ei postu¬ 
lau principiul următor: doar ciclul veşnic al procesu¬ 
lui cosmic, în care nu se interpune nici o particularitate, 

se poate reconcilia cu judecata lui Dumnezeu. în con¬ 
cepţia lui Augustin, această poziţie închidea lumea 
într-un sistem mărginit. Cosmosul păgîn nu „avea loc“ 
pentru infinit, ci doar pentru ceea ce este limitat şi rela¬ 
tiv. în cea de-a douăsprezecea carte a Cetăţii lui Dum¬ 
nezeu, Augustin a atacat în forţă teoria ciclului cosmic 
etern. în acest cosmos nu exista loc pentru creativitate, 
unicitate, pentru plinătatea harului divin. 

Pe de altă parte, multe predici augustiniene averti¬ 
zau că rugăciunea nici nu-1 informează pe Dumnezeu, 
nici nu-1 convinge să se răzgîndească, ci este calea pe 
care ne adaptăm dorinţele la voinţa sa. Căci voinţa şi 
intenţia lui Dumnezeu sînt „sempiteme“. Nu doar Dum¬ 
nezeu, ci şi omul îşi poate dori o schimbare fără a-şi 
schimba voinţa, fără a fi în totalitate inconsecvent cu 
proiectele de lungă durată. Mai mult, Augustin era 
profund conştient de pericolul dezamăgirii în rugăciu¬ 
nea de cerere. în astfel de experienţe, s-ar cuveni să 
ne gîndim că dorim de multe ori lucrurile rele şi că, 
dacă rugăciunile noastre ar primi un răspuns pozitiv, 
ar putea fi un semn al mîniei divine. Unele rugăciuni 
egocentrice pot primi ca răspuns pedepse (P 26.2.7). 
Augustin cunoştea destul de bine pericolul antropo¬ 
morfismului excesiv. Despre prezenţa neschimbătoare 
a lui Dumnezeu faţă de lume a scris cu multă convin¬ 
gere : „Creatorul menţine ordinea creată din punctul 
critic cel mai tainic şi suprem al cauzalităţii" (T iii. 16). 
Printre lucrurile neremarcate de filozofii păgîni, a enu¬ 
merat faptul că, în înţelepciunea ascunsă a lui Dum¬ 
nezeu, timpul şi procesul istoric traversează momente 
cruciale critice (CD ix.22). 

Augustin a înţeles că problema relaţiei lui Dumne¬ 
zeu cu lumea se învîrte în jurul chestiunii: (a) dacă 
creaţia provine doar din binele divin prin emanaţie 
spontană, precum emanaţia aproape fizică inevitabilă, 
sau (b) dacă ea rezultă din voinţa atotputernică a unei 
Cauze Primordiale suficiente în sine, care nu are nevoie 
nicidecum de ordinea creată. Primul model tinde să 
folosească analogii fizice precum difuzia luminii sau 
creşterea unei plante. Al doilea model pare o prea¬ 
mărire a caracterului arbitrar autocratic, considerat o 
trăsătură divină. Oare este creaţia cauzată de o emanaţie 
a binelui divin sau de o hotărîre inexplicabilă a voinţei 
divine ? Augustin a făcut tot ce i-a stat în putinţă pentru 
a evita această dilemă a naturii voinţei. El a „vibrat" 
la o propoziţie din Plotin potrivit căreia substanţa şi 
voinţa sînt inseparabile în Dumnezeu. 

Şi atunci, ce sînt miracolele? Augustin socotea ordi¬ 
nea o manifestare supremă a providenţei. Dar cu sigu¬ 
ranţă atotputernicul Creator poate avea o ordine şi un 
proiect care să nu cuprindădoar mediul natural, ci cazul 
particular al creaţiei sale raţionale şi libere. Evenimente 
neobişnuite pot avea loc ca parte a intenţiei providenţi¬ 
ale de avertizare şi instruire a omenirii păcătoase — iar 
asta numim miracol. Dar creştinul credincios nu caută 
miracole fizice. Nu există miracol mai mare decît trans¬ 
formarea interioară prin căinţă şi credinţă. Pentru epoca 
postapostolică, miracolele echivalente din Noul Testa¬ 
ment— „scutecele" nou-născutei Biserici (PM ii.52) — 
trebuie căutate în tainele botezului şi ale euharistiei 
(B iii.21). La sfîrşitul vieţii, Augustin şi-a schimbat 

poziţia. Tămăduirile aveau loc la mormintele unor mar¬ 
tiri africani. Evlavia populară preţuia moaştele („vî- 
nate“ de şarlatani), pămîntul adus din Ţara Sfîntă, mirul 
de la mormîntul Sfîntului Ştefan după aducerea cîtor- 
va relicve în Africa. Totuşi, cu cît credinţa creştinului 
era mai profundă, cu atît căuta mai puţine minuni vi¬ 
zibile (PM ii.52). Augustin nu-şi încuraja enoriaşii să 
descopere manifestări providenţiale deosebite: tainele 
erau suficiente. 

Augustin socotea că nici rugăciunea de cerere, nici 
miracolul nu implică o schimbare în mintea şi în inten¬ 
ţia lui Dumnezeu. Nu credea că cererile adresate lui 
Dumnezeu pentru nevoile vieţii, pentru sănătate fizică, 
pentru fertilitatea unui cuplu sînt forme supreme de rugă¬ 
ciune ; dar nu sînt socotite josnice, cum ar fi rugăciunea 
pentru moartea unei rude în vederea dobîndirii unei 
moşteniri. Ele constituiau o recunoaştere a faptului că 
toate lucrurile bune sînt darul unui Dumnezeu unic, nu 
al zeităţilor păgîne inferioare (P 66.2). Dar, exceptînd 
unele clipe neaşteptate de înaltă aspiraţie, rugăciunea 
avea nevoie de linişte şi singurătate (QS ii.4.4). Augus¬ 
tin nu era de acord cu argumentul lui Porfir potrivit 
căruia rugăciunea de cerere atrage după sine următoarea 
concluzie (aristotelică): în providenţa lui Dumnezeu 
rămîn evenimentele şi coincidenţele contingente care 
nu sînt predeterminate. Potrivit presupunerii lui Au¬ 
gustin, Dumnezeu hotărăşte atît efectele, cît şi cauzele, 
iar rugăciunile ce i se adresează se numără printre 
cauzele secundare pe care le foloseşte pentru a-şi 
împlini voinţa (O ii .51). 

Unitate si diviziune 

* 


Urmările Marii Persecuţii din timpul lui Diocleţian au 
dus la separarea bisericilor africane. Ele nu au căzut 
de acord dacă trebuie sau nu să facă compromisuri cu 
puterea laică; creştinii africani aveau convingeri apo¬ 
caliptice puternice. Ei credeau că Apocalipsa lui Ioan 
voia să spună că Cristos va reveni efectiv pe pămînt şi 
va împărăţi alături de sfinţi timp de o mie de ani, idee 
împărtăşită chiar de Augustin la început — pînă a ajuns 
să interpreteze alegoric mileniul drept rai. Convingerile 
apocaliptice erau însoţite îndeobşte de o concepţie ac¬ 
centuat negativă despre administraţia imperială ca agent 
al virtuţii, iar opiniile pesimiste s-au răspîndit cu uşu¬ 
rinţă printre micii proprietari de terenuri agricole şi 
arendaşii din Numidia. Edictele împăratului păgîn care 
interziceau creştinilor să se întîlnească pentru a cele¬ 
bra liturghia, cerîndu-le să predea cărţile sfinte şi obiec¬ 
tele de cult, i-au îndemnat pe creştinii entuziaşti să 
studieze povestea eroică a macabeilor şi rezistenţa lor 
înverşunată împotriva lui Antioh Epifanul petrecută cu 
mai bine de patru sute de ani în urmă. Dar exista o dis¬ 
tincţie clară între judecăţile etice ale uliilor şi cele ale 

porumbeilor.* Ulii creştini refuzau orice cooperare cu 
autorităţile laice. Porumbeii nu doreau confruntări, ci 
doar să trăiască o viaţă liniştită de virtute modestă. 
Printre porumbei se numărau episcopul Cartaginei şi 
arhidiaconul său, care îi socoteau pe zeloşi provoca¬ 
tori, deoarece nu îşi onorau calitatea de martir sau de 
„mărturisitor" (termen creştin timpuriu acordat celor 
care îşi mărturiseau credinţa în faţa guvernatorului, 
sufereau torturile şi încarcerarea, dar nu beneficiau de 
supremul dar al martirajului). Chiar înainte de înce¬ 
perea persecuţiilor, exista printre creştinii africani un 
profund dezacord: oare comiterea actelor de vandalism 
asupra locurilor sfinte păgîne, socotite lăcaşuri ale dez¬ 
măţului diabolic, era justă sau astfel de acte declanşau 
ura închinătorilor păgîni împotriva Bisericii, descon- 
siderînd sinceritatea intenţiei păgîne? 

Episcopul Cartaginei a murit în anul 311, iar porum¬ 
beii au acţionat rapid. Au adunat în grabă trei episcopi 
pentru a-1 hirotoni prin punerea mîinilor pe arhidiacon 
ca succesor. Mulţi credeau că principalul oficiant era 
unul dintre episcopii care, cu opt ani în urmă, predase 
autorităţilor cărţile sfinte şi obiectele de cult. Ulii l-au 
adus pe bătrînul arhiepiscop al Numidiei care, însoţit 
de un număr mare de episcopi, a binecuvîntat un epis¬ 
cop rival. După cîteva negocieri dificile, candidatul din 
Numidia nu a fost recunoscut nici de bisericile nord- 


* Cele două grupări creştine rivale sînt cunoscute în istorie 
sub numele de „ulii" şi, respectiv, „porumbei" prin analogie cu 
comportamentul păsărilor care le reprezintă ( n.ecL). 

mediteraneene, nici de împăratul Constantin cel Mare. 
De atunci şi pînă la invazia musulmană a Africii au 
existat două grupări rivale, fiecare cu propriul epis¬ 
copat, recitind acelaşi crez, avînd forme sacramentale 
şi structuri liturgice identice. în fiecare oraş, în fiecare 
sat, altarul s-a ridicat împotriva altarului. 

Facţiunea numidiană urma să fie condusă de Do- 
natus, episcopul lor în Cartagina. Donatiştii respingeau 
comunitatea catolică — în Numidia era un grup minori¬ 
tar atît la oraşe, cît şi la sate —, socotind-o o marionetă 
a guvernării laice, o unealtă folosită în scopuri politice, 
„pîngărită" de un număr foarte mare de compromisuri 
lumeşti. Donatiştii refuzau să recunoască valabilitatea 
şi puritatea tainelor catolice de orice fel, astfel că, în ochii 
lor, Augustin era un profan schismatic şi eretic. Suspi¬ 
ciunile şi ranchiunele grupărilor s-au radicalizat. Am¬ 
bele părţi descurajau căsătoriile mixte, emiţînd edicte 
canonice împotriva lor. Era un lucru obişnuit ca familii¬ 
le să fie divizate. însuşi Augustin avea un văr donatist. 

Donatiştii susţineau cu ardoare că sînt singurii care 
păstrează adevărata sfinţenie şi puritate rituală a tem¬ 
plului lui Dumnezeu, Biserica. Pentru a-şi justifica 
refuzul de recunoaştere a tainelor împărtăşite în afara 
Bisericii „pure“, ei apelau cu îndreptăţire la scrierile 
celui mai mare erou creştin din Africa romană, Sfîntul 
Ciprian, episcop de Cartagina, martirizat în anul 258. 
Pretenţia Bisericii Catolice de a fi singura comuniune 
adevărată părea pe de-a-ntregul infirmată de toleranţa 
pe care o manifestau faţă de păcatul capital al aposta¬ 
ziei. Episcopul catolic al Cartaginei şi chiar episcopul 

Romei, în măsura în care îi susţinea pe catolicii africani 
(cum a şi făcut-o), erau agenţii lui Anticrist ocupînd 
în sanctuarul lui Dumnezeu un loc la care acesta nu 
avea nici un drept. Unii donatişti pretindeau că, în loc 
de a fi un fel de serviciu religios de comuniune sfîn- 
tă, liturghia catolică era o ceremonie viciată în care se 
decretau blasfemii cumplite. Negustorii donatişti nu 
trebuiau să aibă de-a face cu clerul catolic — dacă era 
posibil. 

La observaţia critică potrivit căreia Dumnezeu nu 
ar fi intenţionat să-şi reducă Biserica universală la o 
mică regiune a imperiului, donatiştii răspundeau că par¬ 
ticularitatea a fost principiul de bază al întrupării, că 
în probleme de morală minorităţile au în general drep¬ 
tate, majoritatea tăcută nefiind decît altă faţă a celor 
dispuşi la compromisuri neloiale, şi că, înainte de toate, 
sfinţenia Bisericii este mai importantă decît unitatea 
şi unicitatea ei, fiind temeiul acestora. Atît donatiştii, 
cît şi catolicii erau de acord că Arca lui Noe prefigura 
mîntuirea într-o singură Biserică a lui Cristos, ceea ce 
îi făcea pe donatişti să creadă că în Arcă se aflau numai 
opt persoane. 

Cînd Augustin a devenit episcop, a găsit cele două 
comunităţi definitiv resemnate după optzeci şi cinci de 
ani de ostilităţi şi suspiciuni continue. Ranchiuna era 
bine întreţinută de donatişti prin fapte de o violenţă 
înfricoşătoare împotriva edificiilor şi clerului catolic. 
Zeloşii care profanaseră cîndva locurile sfinte ale păgî- 
nilor şi-au găsit acum o nouă ţintă, bisericile catolice, 
sfărîmînd altarul de lemn în capul bietului episcop 

catolic, dacă acesta ar fi fost atît de necugetat încît să 
se afle pe-acolo. Lista clericilor catolici mutilaţi, sau 
orbiţi cu var şi oţet, sau omorîţi fără drept de apel este 
destul de lungă. însuşi Augustin a scăpat o dată dintr-o 
cursă donatistă care trebuia să-l reducă definitiv la 
tăcere, şi asta numai pentru că însoţitorul său a rătăcit 
drumul. Episcopii donatişti se scandalizau în public de 
violenţa pusă la cale în special de clerul rural. 

Augustin a înţeles că era esenţial să asigure comu¬ 
nităţii catolice un arsenal eficient de argumentaţie teo¬ 
logică. El i-a îndemnat pe episcopii catolici să organizeze 
o serie de concilii în care să facă front comun şi să uti¬ 
lizeze o strategie comună. Arhiepiscopul Cartaginei, 
un om umil care depindea mult de Augustin — Au¬ 
gustin fiind cel care îi scria predicile —, era oricînd 
gata să dea exemplu dacă acesta l-ar fi sfătuit ce să 
facă. Augustin aducea dovezi din profeţiile biblice des¬ 
pre extinderea autorităţii lui Dumnezeu asupra între¬ 
gului pămînt, şi nu doar asupra Africii. Mai mult, 
parabolele împărăţiei (Mat. 13) propovăduiau că pe ogo¬ 
rul Domnului trebuiau lăsate atît grîul, cît şi neghina 
pînă la recolta de la judecata de apoi. Aşadar, nici un 
scandal nu ar fi niciodată un temei suficient pentru insti¬ 
tuirea separării şi părăsirea Bisericii unice. Arca lui Noe 
era un semn: este absolut necesar să nu părăseşti Bise¬ 
rica dacă vrei să nu pieri în Potop. Pentru Augustin, 
cei opt oameni din Arcă simbolizau inima Bisericii 
credinciosului înzestrat cu orizont spiritual, trebuind 
să îndure duhoarea tovarăşilor de drum mai puţin 
raţionali, dar oricum preferabilă înecului. Cît despre 
pretenţia donatistă potrivit căreia restul lumii creştine 

s-a făcut vinovată de apostazie prin asociere, „întreaga 
lume o ştie fără a-şi face vreo grijă" (securus iudicat 
orbis terrarum, EP iii.24). Intr-adevăr, „o trăsătură 
distinctivă a tuturor ereticilor este incapacitatea lor de 
a vedea un lucru evident pentru toţi ceilalţi" (ii.5). 

Printre trăsăturile unui credincios adevărat, Augustin 
enumera permanenta lui dragoste pentru Biserică, cu 
tot ce are ea bun şi rău. El nu nega faptul că în timpul 
Marii Persecuţii unii episcopi au făcut compromisuri 
nedorite cu guvernarea. îi admira mult pe macabei şi 
zelul lor fervent pentru Dumnezeu. Dar greşelile unor 
episcopi nu puteau pîngări o comunitate sau o succe¬ 
siune episcopală. Acţiunea harului lui Dumnezeu nu 
depindea de propria sfinţenie a celui care îl instrumen¬ 
tează, ci doar de măsura în care a făcut ce i-a poruncit 
Dumnezeu, dovedind astfel conştient că în lucrarea tai¬ 
nei sale acţionează întreaga Biserică. Deoarece fiecare 
act al Bisericii este catolic, adică universal. Taina îi 
aparţine lui Cristos, nu este proprietatea celui care o 
instrumentează, iar mîntuirea este totdeauna şi în totali¬ 
tate lucrarea lui Dumnezeu, nu a omului. Aşadar, taina 
botezului oficiată de un preot al dreptei credinţe, dar 
schismatic, nu trebuie în nici un caz repetată. Botezul 
marca sufletul cu o pecete definitivă, la fel cum Cristos 
a murit o dată pentru totdeauna întru mîntuire. Era un 
lucru cunoscut faptul că botezul oficiat în ritual schis¬ 
matic nu putea fi integral o formă de har atîta timp cît 
cel care îl primea nu era împăcat cu Biserica. Pe baza 
aceloraşi principii, Augustin nega cu vehemenţă că per¬ 
vertirea se putea transmite cînd o linie de hirotoniri 
pornea de la un episcop vinovat de păcate de moarte. 

Atrocităţile donatiste comise de zeloşii numidieni 
au determinat administraţia imperială să adopte în cele 
din urmă o politică de guvernare prin forţă a schis¬ 
maticilor. Iniţial Augustin a avut mari rezerve cu privire 
la desfăşurarea de forţe de către guvern, iar îndoielile 
sale erau împărtăşite de mulţi episcopi catolici din 
Africa. El nu nega faptul că utilizarea forţei pentru a 
împiedica săvîrşirea faptelor criminale violente era legi¬ 
timă, dar a-i constrînge pe donatişti să se alăture Bi¬ 
sericii Catolice sub ameninţarea amenzilor sau anulării 
dreptului de a lăsa prin testament o proprietate i se părea 
cît se poate de lipsit de sens. Asta ar fi dus fie la conver¬ 
tiri ipocrite, fie la o creştere însemnată a actelor nesă¬ 
buite de teroare, sau chiar la sinuciderea donatiştilor. 
Sub presiunea puternică a administraţiei, zeloşii nu¬ 
midieni se aruncau de pe stînci, iar moartea lor sporea 
îngrijorător aversiunea donatiştilor faţă de comunitatea 
catolică, socotită responsabilă. 

Augustin ura violenţa. îşi mustra cu asprime seme¬ 
nii catolici care nu vorbeau caritabil despre donatişti 
(E 61.1; 65.5). Argumentele nu se împăcau uşor cu utili¬ 
zarea forţei. Teologia augustiniană conţinea o doctrină 
surprinzătoare pentru mulţi contemporani, conform că¬ 
reia tainele donatiste, inclusiv cea a hirotonirii, erau 
valabile. El credea că aceasta va înlătura un obstacol 
major din calea reunificării corpului clerical şi va re¬ 
zolva simultan o problemă a comunităţii catolice care 
ducea lipsă de clerici în parohii. Mai mult, printre 
donatişti se aflau mulţi creştini de bună credinţă şi cu 
inimă curată: Augustin era sigur că între ei se află şi 

aleşii lui Dumnezeu. Ei s-ar dovedi cu adevărat aleşi 
dacă s-ar alătura adevăratei Biserici a lui Dumnezeu. 

în practică, politica de guvernare prin forţă a avut 
un succes răsunător mai ales printre proprietarii şi 
negustorii de la oraş şi, la început, unul nesemnifica¬ 
tiv printre ţăranii de la sate care vorbeau limba punică; 
dar mulţi au acceptat-o pînă la urmă, lui Augustin 
revenindu-i sarcina dificilă de a găsi vorbitori de punică 
pentru eparhiile rurale. Mulţi mireni din Africa măr¬ 
turiseau sincer că, în problema mîntuirii, nu avea deloc 
importanţă cărei comunităţi îi aparţin. Printre ţărani 
se găseau creştini bogaţi gata să se alăture oricărei fac¬ 
ţiuni care le slujea mai bine interesele materiale. Su¬ 
ferinţele şi mizeriile schismei i-au făcut pe mulţi să 
revină la vechea credinţă păgînă. în Numidia, intimi¬ 
darea juca un rol esenţial pentru păstrarea loialităţii faţă 
de donatism, şi mai ales cei care se converteau de la 
donatism la catolicism erau pasibili de a fi şicanaţi. 

Mulţi ani la rînd, Augustin şi-a dedicat o bună parte 
din timp şi energie procesului reconcilierii. Reuni- 
ficarea a fost accelerată după o largă dezbatere (la 
Cartagina, în anul 411), în care episcopii donatişti şi 
catolici s-au confruntat sub auspiciile unui trimis impe¬ 
rial (catolic) învestit să dea un verdict părţilor rivale. 
Augustin a fost principalul purtător de cuvînt al cauzei 
catolice. El i-a convins pe episcopii catolici să declare 
public că, dacă donatiştii se vor împărtăşi alături de 
ei şi se vor uni cu ei, îşi vor invita omologii donatişti 
să participe la păstorirea diocezelor. Oferta generoasă 
nu „costa“ nimic, dar ranchiuna era prea mare pentru 
ca propunerea să aibă vreo şansă de acceptare. 

Intenţia administraţiei de a convoca dezbaterea — ver¬ 
dictul favorabil acordat catolicilor fusese hotărît dinain¬ 
te— urma să justifice o politică ulterioară de presiune 
continuă asupra laicilor donatişti. Oare poate fi justi¬ 
ficată utilizarea forţei altfel decît printr-un succes 
concret? Din nefericire, Augustin a observat cît de mult 
bine făcea presiunea administraţiei; chiar în oraşul său, 
în Hippona, minoritatea catolică a devenit majoritară. 
El a hotărît să ofere un sprijin teoretic ce putea rezolva 
temerile episcopilor catolici care îşi dădeau seama că 
nu trebuie folosită forţa ori presiunea socială pentru a 
aduce pe cineva în Biserică: Biserica avea printre adepţi 
destui ipocriţi şi nu primea cu plăcere numeroşii aderenţi 
înstrăinaţi, desigur prefăcuţi. Augustin a descoperit 
curînd că printre donatiştii convertiţi se găsesc mulţi 
oameni devotaţi şi cinstiţi, pe care i-ar primi cu bucurie. 
Procesul convertirii dura oricum o viaţă, nu se rezol¬ 
va niciodată pe moment. Cei rezervaţi şi cei ostili vor 
înţelege cu timpul că presiunea de reunificare cu Bise¬ 
rica se făcea în favoarea lor, pentru mîntuirea lor acum 
şi în viitor. Stăpînul din parabola evanghelică a ospăţu¬ 
lui le-a zis slugilor să cheme la nuntă oameni care nu 
fuseseră poftiţi.* Un stăpîn mai mare i-a alungat pe 
vînzătorii şi pe cumpărătorii din Templu cu un bici de 
ştreanguri.** Anularea pedepsei nu este totdeauna o 
măsură înţeleaptă luată de părinţi iubitori. Un chirurg 
nu poate vindeca fără dureri, dar scopul său este lecui¬ 
rea bolnavului. 


* Mat. 22:2-13 (ri.ed.). 

** Mat. 21:12; Marc. 11:15; Luc. 19:45 (n.ed.). 

Citatele alese din scrierile antidonatiste ale lui Au- 
gustin au permis unor canonişti medievali să afirme 
că ele justifică măsurile aspre luate împotriva ereticilor, 
adoptate în Evul Mediu tîrziu. Augustin ar fi fost 
îngrozit de arderea ereticilor, de credinţa — găsită nu 
doar la protestanţii secolului al XVI-lea şi la catolicii 
medievali, dar şi în lumea medievală a ortodoxiei bi¬ 
zantine — conform căreia ideile eretice au o natură atît 
de perfidă şi de diabolică, încît singura cale de a le opri 
este de a-i extermina pe cei care le răspîndesc. în Evul 
Mediu tîrziu, oamenii au ajuns să vorbească despre 
eretici în felul în care sînt priviţi azi atacatorii crimi¬ 
nali sau distribuitorii de droguri puternice, practic greu 
de eliminat fără a-i omorî. Canoniştii medievali apelau 
la texte extrase din lucrările lui Augustin pentru a-şi 
justifica severitatea, ignorînd numeroasele locuri în care 
el se opunea vehement torturii, pedepsei capitale şi 
oricărei măsuri disciplinare care ar fi depăşit-o pe cea 
aplicată de un tată iubitor unui fiu care a greşit. Mai 
ales după revocarea Edictului din Nantes* în Fran¬ 
ţa, apologeţii represiunii hughenoţilor au apelat la tex¬ 
tul lui Augustin. Cînd scria „Iubeşte şi fă ce-ţi place 11 
(EIo 7.8 şi passim), contextul arată că el socotea 
această formulă epigramatică atît o justificare a mă¬ 
surii disciplinare aplicate celor care greşesc, cît şi un 
principiu foarte restrictiv pe linia acelei măsuri. 


* Prin Edictul din Nantes, emis de Henric IV în anul 1598, 
se urmărea reinstaurarea păcii în regat după îndelungate războaie 
religioase. Edictul a fost revocat în anul 1685 (n.ed.). 

Donatiştii susţineau că acţiunile administraţiei im¬ 
periale împotriva lor nu păreau o dovadă de iubire, că, 
principial vorbind, era nedrept ca Biserica Catolică să 
facă uz de forţa pusă la dispoziţie de un tribunal civil, 
că un grup ce recurgea la persecuţii ipsofacto se dis¬ 
credita şi nu mai putea reprezenta cuvîntul lui Cristos. 
Augustin nu credea că astfel de proteste — enunţate 
de cei care se făceau responsabili de o lungă serie de 
acte violente împotriva catolicilor din Africa — sînt 
în întregime plauzibile. Dar nici nu credea că o „mus¬ 
trare părintească", aplicată în urma unui dezacord ma¬ 
jor, echivala cu persecuţia. 

In cele din urmă, lui Augustin i s-a părut de la sine 
înţeles faptul că aducerea cuiva pe făgaşul cel bun, 
chiar dacă „drumul" este mai puţin lin, înseamnă iubire. 
Evident, mijloacele folosite pentru a îndeplini acel scop 
trebuiau bine cumpănite şi nu s-ar cuveni să depăşească 
limitele unei mici impuneri asupra proprietarilor sau, 
în cazul lucrătorilor agricoli, ale unei pedepse corpo¬ 
rale uşoare. 

O diferenţă importantă între Augustin şi donatişti 
constă în doctrina perfecţiunii Bisericii luptătoare aici 
pe pămînt. Donatiştii îl citau pe Sfîntul Pavel care 
spunea că Biserica este fără „pată sau cusur". Erau 
siguri că există şi printre ei indivizi care primesc tainele 
pentru ca apoi să rămînă la fel de nerecunoscători ca 
înainte. Dar greşelile individuale ale preoţilor sau ale 
laicilor nu se identifică nicidecum cu macularea Bise¬ 
ricii. Ei spuneau că aceasta este chiar trupul lui Cristos, 
lăcaşul sfinţeniei, comuniunea sfinţilor, garantată de 
succesiunea apostolică necontestată a episcopilor. 

Succesiunea apostolică avea importanţă şi pentru 
catolicii africani, fiind forma exterioară care ajuta la 
păstrarea tradiţiei sacre a învăţăturii apostolice şi a 
tainelor. Dar nu era pronunţată decît în legătură cu 
succesiunea Sfîntului Petru la Sfîntul Scaun — cu care 
se aflau în consens, spre deosebire de donatişti (după 
anul 313). Augustin credea că donatiştii nu puteau pre¬ 
tinde cu argumente că reprezintă singura Biserică Cato¬ 
lică, pentru că nu se aflau în consens „nici cu Roma, 
nici cu Ierusalimul 11 . El nu credea că Petru este piatra 
pe care s-a construit Biserica, deşi către sfîrşitul vieţii 
observa că unii interpretau textul Evangheliei după 
Matei în acel sens, acceptînd că este posibil. El înţe¬ 
legea că „piatra" este mărturisirea de credinţă a lui Petru 
în Cristos, Fiul lui Dumnezeu, iar „noi, creştinii, nu cre¬ 
dem în Petru, ci în Cel în care credea Petru" (CD xviii.54). 
Petru este deseori înfăţişat de Augustin drept simbol al 
universalităţii şi unităţii Bisericii unice. Cînd vorbeş¬ 
te despre „scaunele apostolice", foloseşte adeseori plu¬ 
ralul (DDC ii. 12). 

Totuşi, asemenea tuturor celorlalţi episcopi africani 
din comunitatea catolică, Augustin era foarte conştient 
de faptul că acea raison d’etre catolică depindea de con¬ 
sensul cu Roma în provinciile dominate de donatişti, 
cum era Numidia. El era sigur că Sfîntul Scaun poate 
acorda o dispensă dacă aplicarea riguroasă a dreptului 
canonic conciliar producea mari încurcături. Augustin 
presupunea că, în ceea ce priveşte problemele biseri¬ 
cilor africane, episcopii locali puteau da un verdict in¬ 
dependent; dar erau bucuroşi cînd autoritatea romană 
reconfirma verdictul. Cînd se întîmpla acest lucru, se 

ajungea cu certitudine la sfîrşitul discuţiei {causa finita 
est, S 131 şi passim). Pe de altă parte, episcopii africani 
detestau sincer situaţiile în care clericii condamnaţi în 
Africa apelau direct la Sfîntul Scaun şi cînd papii îi 
informau incomplet asupra situaţiilor respective. In 
anul 418 a existat cazul devenit notoriu al preotului de¬ 
lincvent numit Apiarius. Destituit de episcop, a apelat 
la papa Zosimus; a fost audiat cu atîta milostivenie, 
încît episcopii africani au fost foarte ofensaţi de lezarea 
autonomiei şi au pus întrebări îndreptăţite privitoare 
la legea canonică prin care papa şi-a asumat autoritatea 
de a decide. In cele din urmă, şi-au promulgat un canon 
formal conform căruia „nimeni să nu îndrăznească să 
apeleze la Biserica Romei". 

Augustin a regretat mult imprudenţa papei în cazul 
lui Apiarius, precum şi disponibilitatea respectivului 
papă de a audia alţi eretici, dar a făcut tot ce i-a stat în 
putinţă pentru a evita aceste situaţii. Era sigur că nici 
un episcop al Romei nu va face greşeala de a pronunţa 
un verdict contrar părerii generale a episcopatului. 

Augustin folosea un limbaj poetic cînd numea Bi¬ 
serica trupul lui Cristos. Cuvîntul şi tainele încredin¬ 
ţate Bisericii erau singurele mijloace şi instrumente ale 
mîntuirii. Astfel, Biserica este Porumbelul sau Mireasa 
iubită din Cîntarea Cîntărilor; este comunitatea tuturor 
credincioşilor; este trupul, iar Cristos capul — atît de 
inseparabil de trup, încît „întregul Cristos" este Dom¬ 
nul şi Biserica de care este indisolubil legat; este trupul 
al cărui suflet este Sfîntul Duh. Biserica luptătoare şi 
Biserica triumfătoare erau reprezentate de Marta şi Ma- 
ria (Luc. 10), simbolurile vieţii active şi contemplative. 

Dar în această viaţă, comunitatea catolică empirică nu 
este lipsită de pată. Scăpările şi greşelile omului sînt 
multe şi grave. 

Augustin nu era de acord cu părerea pesimistă a 
prietenului său, Ieronim, potrivit căreia Biserica era 
prefigurată de Israelul Vechiului Testament, a cărui 
unică înclinaţie către apostazie fusese denunţată de pro¬ 
feţi. Portretul făcut clerului din acele timpuri arată că 
atît din punct de vedere cantitativ, cît şi calitativ nive¬ 
lul era scăzut, iar scandalurile nu conteneau. El ştia că 
unii laici botezaţi cad în păcat de moarte, că trebuia 
să li se spună că nu pot participa la euharistie pînă la 
absolvire. Dar păcatul de moarte era o pricină gravă 
de tipul adulterului sau tîlhăriei. Păcatele iertabile ur¬ 
mau a fi spălate prin rugăciunea Tatăl Nostru rostită 
zilnic şi prin pomeni. 

Augustin credea că limbajul donatist al celor hiro¬ 
toniţi, socotit o garanţie supremă pentru taine, presu¬ 
punea o idee mult prea clericalizată despre Biserică. 
Clerul avea o misiune specifică de împlinit. Hirotonirea 
era o sfinţire prin Duhul Sfînt. Era de la sine înţeles 
că oficierea euharistiei trebuie încredinţată celor de¬ 
semnaţi prin hirotonire să o facă. Nimeni (cu excepţia 
celor din sectele eretice) nu putea concepe o liturghie 
oficiată de un laic; Augustin nu a crezut niciodată că 
Biserica se compune doar din cler. Preotul este un sub¬ 
ordonat, el slujeşte. Continuitatea Bisericii în credinţa 
apostolică îşi afla instrumentul şi rostul în slujire, dar 
cînd, în combaterea aşa-numitei Scrisori fundamentale 
a lui Mani, Augustin căuta autentificarea adevărului 
evanghelic, el căuta credinţa Bisericii universale: „Nu 

aş fi crezut în Evanghelie dacă autoritatea Bisericii uni¬ 
versale nu m-ar fi obligat să o fac.“ Dar nu ar fi negat 
nici o propoziţie conversă acesteia. 

Augustin nu credea că Dumnezeu îi vorbeşte omului 
doar prin mijloacele cunoscute ale harului, prin Biblie 
şi taine, dar acestea erau cu siguranţă mediile de bază, 
fireşti. Atît cuvintele omeneşti ale Scripturii, cît şi apa 
botezului, pîinea şi vinul euharistiei sînt în sine elemente 
pămînteşti vremelnice: Dumnezeu îşi face din ele pro¬ 
priile instrumente, iar acestea îi comunică inimii credin¬ 
cioase adevărul şi harul. Fără credinţă, tainele nu aduc 
vreun folos sufletului. Prin urmare: „Crede şi atunci 
vei mînca“ (Io 25.12). Tainele sînt semne; dar „Scrip¬ 
tura vorbeşte despre semne ca despre o realitate semni¬ 
ficată" (Io 63.2). Exprimarea euharistică a lui Augustin 
foloseşte atît un limbaj simbolic compatibil celui 
platonic, predispus a fi încurcat de caracterul exterior 
al semnului sacramental, cît şi limbajul realist carac¬ 
teristic Bibliei, strîns legat de tema eshatologică a actu¬ 
alizării împărăţiei lui Dumnezeu aici şi acum. Astfel 
descoperim o distincţie între taină şi res [lucruri] sau 
realitatea (Augustin nu se referea la ceva material) astfel 
transmisă (Io 26.15; CD x.20, xxi.25.4). Controversa 
cu donatiştii l-a făcut să pună accentul pe o percepţie 
interioară a sufletului, iar controversa cu maniheii l-a 
împiedicat să presupună că elementele euharistiei sînt 
prea lumeşti pentru a fi folosite de Dumnezeu. 



8 

Creaţia şi Treimea 


în perioada în care îşi încheia Confesiunile, Augustin 
şi-a orientat interesul spre două subiecte care i-au 
ocupat puţinele momente libere în următorii cinci¬ 
sprezece ani ori chiar mai mult, în timpul confruntării 
cu donatiştii. Aceste subiecte erau: 1. exegeza primelor 
trei capitole din cartea Facerii; 2. doctrina Treimii. 
Gînditorii păgîni erau foarte dispuşi să ridiculizeze 
amîndouă subiectele. Ca explicaţie a creării lumii de 
către Dumnezeu, Fac. 1 părea să indice o creaţie în care 
totul a luat fiinţă dintr-o dată şi instantaneu. Filozofii 
(sau cel puţin unii dintre ei) gîndeau creaţia ca proces 
în care Artistul divin a făcut tot ce i-a stat în putinţă 
din materia lipsită de formă. Povestea lui Adam, a Evei 
şi a Şarpelui părea un mit naiv. Mulţi platonicieni ac¬ 
ceptau limbajul „creaţiei" cînd vorbeau despre relaţia 
dintre Dumnezeu şi cosmos (Platon folosise cuvîntul 
în Timaios). Dar au conceput acest limbaj figurat în 
contextul unei dependenţe atemporale; în realitate, 
cosmosul era etern, neavînd nici început, nici sfîrşit. 

Augustin a compus cinci interpretări ale cărţii Facerii, 
inclusiv Confesiunile xi-xii şi Cetatea lui Dumnezeu xi. 
Prima era un comentariu alegoric destinat combaterii 

criticii maniheiste. Dar alegoria era vulnerabilă datorită 
acuzei de a fi un procedeu sofisticat de evitare a difi¬ 
cultăţilor stînjenitoare. Augustin a început să scrie un 
comentariu literal, dar nu a apucat să-l termine. în jurul 
anului 401, a început un amplu comentariu asupra sensu¬ 
lui literal al cărţii, considerat una dintre împlinirile sale 
majore. Cele douăsprezece cărţi ale Interpretării sensu¬ 
lui literal al cărţii Facerii debutează cu ipoteza potri¬ 
vit căreia dacă nu ar analiza Fac. 1-3 ca alegorie 
referitoare la Biserică şi taine, păcat şi har, nu ar putea 
considera începutul cărţii un fragment al „Ştiinţei 
Creaţiei". Era penibil cînd creştinii socoteau că Biblia 
oferea o explicaţie alternativă a lumii, opusă celei 
aparţinînd astronomilor şi altor savanţi naturalişti. Asta 
îi făcea (pe ei şi credinţa lor) să pară nesăbuiţi, punînd 
în umbră chestiunile cu adevărat importante pe care 
trebuiau să le spună creştinii. 

Galilei a îmbrăţişat cu entuziasm observaţiile lui Au¬ 
gustin. Comentariul augustinian trădează un interes pu¬ 
ternic pentru problemele pe care le-am putea numi 
ştiinţifice, dar în acelaşi timp refuză să dea un verdict 
în chestiuni neclare doar pe baza faptului că textul sacru 
a fost luat de unii drept manual de ştiinţele naturii. 

La Augustin, „literal" nu însemna că autorul textu¬ 
lui sacru făcea o expunere prozaică: cartea Facerii 
afirma că lumea a fost cu adevărat creată. Atît existenţa 
omenirii, cît şi cea a cosmosului erau dependente de voin¬ 
ţa şi bunătatea lui Dumnezeu. Prin acest sens dat terme¬ 
nului „literal", Augustin înţelegea că Facerea relatează 
ce s-a întîmplat, nefiind un mod complicat de a vorbi 

despre eternitatea lumii şi despre inerenta nemurire a 
sufletului. El nu socotea că a vorbi despre existenţa lui 
Dumnezeu drept Cauză Primordială ar fi o modalitate 
de a afirma că universul a apărut la începutul unei pe¬ 
rioade de timp limitate. In timp ce majoritatea platoni- 
cienilor considerau că îl înţelegem pe creator pe baza 
analogiei cu artistul sau cu meşteşugarul care îşi dove¬ 
deşte măiestria cînd modelează o bucată de materie 
brută, începînd cu secolul al II-lea, teologii creştini sus¬ 
ţineau tranşant că şi materia a fost făcută de creator, 
iar lumea este făcută „din nimic“. Comentariul lui Por¬ 
fir la Timaios (Platon) l-a ajutat pe Augustin; Porfir 
spusese acolo că în timp ce, în ordinea fiinţării, mate¬ 
ria este anterioară formei date de Creator, nu a exis¬ 
tat niciodată un moment în care să nu fi avut formă. 
Augustin a preluat acest limbaj, observînd (cum a fă¬ 
cut-o şi Porfir) că întruneşte cele mai riguroase cerinţe 
ale monoteismului. 

Noţiunea de act de creaţie instantaneu sugera filo¬ 
zofilor un fel de scamatorie. Augustin a observat că 
lumea este un proces în desfăşurare. Nu toate lucrurile 
din lume au fost create de la început aşa cum sînt astăzi. 
El credea că Dumnezeu a creat „principii seminale 41 sau 
raţiuni cauzale pentru orice lucru care urma să ia fiinţă, 
iar acest limbaj îi permitea să prevadă speciile ce vor 
apărea mai tîrziu. Limbajul neoplatonic referitor la evo¬ 
luţia gradelor în ierarhia fiinţei i-ar fi putut oferi în acest 
caz un vocabular. E posibil să fi fost influenţat şi de 
limbajul plotinian despre „emanaţie 44 . Exista un prin¬ 
cipiu neoplatonic de la sine înţeles conform căruia toate 

efectele sînt conţinute potenţial în cauzele lor. El nu 
credea că întîmplarea sau caracterul aleatoriu joacă 
vreun rol în ordinea şi proiectul miraculoase ale lumii. 
„Întîmplarea" este termenul folosit atunci cînd nu 
cunoaştem cauza (Ac i. 1). Nimic nu are loc fără o cauză 
de un anumit tip (CD v.9). Augustin era încrezător în 
raţionalitatea universului; doar capriciile liberului arbi¬ 
tru stabileau lucruri aparent iraţionale. 

Augustin avea reputaţia de persoană care discredi¬ 
tează sexul feminin, lucru ce se poate susţine prin citare 
selectivă; dar unele afirmaţii sînt foarte relevante. El 
se opunea interpretării curente date cuvintelor Sfîntului 
Pavel (1 Cor. 11:7) conform căreia bărbatul, nu feme¬ 
ia, este făcut după chipul lui Dumnezeu. El susţinea 
că bărbatul şi femeia se deosebesc la trup, dar nu la 
suflet sau inteligenţă. Pe de altă parte, socotea de la 
sine înţeles faptul că rolul primordial al femeii este cel 
biologic. „Dacă Adam ar fi avut nevoie de un ajutor 
în sensul de partener de conversaţie cu adevărat inte¬ 
ligentă şi de tovărăşie, Dumnezeu i-ar fi oferit cu sigu¬ 
ranţă alt bărbat; dar, oferindu-i-o pe Eva, intenţia i-a 
fost aceea de a asigura perpetuarea speciei" (GL ix.9). 
El presupunea că în căsătorie datoria soţiei era de a fi 
domestică şi supusă, cum fusese Monica, cea care a 
tolerat şi temperat un partener cu fire aprinsă şi prea 
puţin fidel. Partenerii trebuiau să „meargă alături" 
(BC i.l) — deplîngînd probabil obiceiul, frecvent 
chiar în zilele noastre în unele părţi ale lumii, prin care 
soţul mergea în faţă, iar soţia, care ducea copiii şi 
bagajele, în urma lui. Inegali în viaţa publică, soţul 

şi soţia erau perfect egali în drepturile conjugale 
(F 22.31; QHiv.59). 

Un număr de afirmaţii ale lui Augustin reflectă un 
lucru cunoscut: atitudinile generale faţă de femei sînt 
îndeobşte determinate de atitudinile faţă de sexualitate. 
Ne-am fi aşteptat ca un om care aderase cîndva la mani¬ 
heismul ascetic, trăind în acelaşi timp cu o femeie pen¬ 
tru a-şi satisface nevoile erotice, să fie inconsecvent. 
Convertirea la creştinismul catolic l-a constrîns la o 
evaluare pozitivă a corpului, idee care era virtualmente 
împotriva faptului că abstinenţa sexuală se află la baza 
deciziei. O predică proclamă legitimitatea desfătării 
printre minunile naturii, ale muzicii, florilor şi parfu- 
murilor, ale hranei gustoase şi „îmbrăţişărilor conju¬ 
gale" (S 159.2). In Cetatea lui Dumnezeu (xxii.7), 
respingea cu vehemenţă ideea unora potrivit căreia în 
lumea de apoi învierea va readuce bărbaţii şi femeile 
la forma de trup masculină, ca şi cum feminitatea ar 
fi fost o eroare regretabilă a Creatorului. Pe de altă par¬ 
te, se temea că sexualitatea (nu doar a lui) poate scăpa 
cu uşurinţă controlului raţiunii. Mai mult, călugăriţele 
mînăstirii din Hippona au fost avertizate că o femeie 
poate răscoli inconştient şi neintenţionat un bărbat prin 
simpla scăpărare a ochilor (E 211). 

Interpretarea sensului literal al cărţii Facerii nu 
cuprinde pasaje polemice, ci dezbate multe probleme 
ce privesc ideea creaţiei şi natura omului. Tensiunea 
între platonism şi Biblie este omniprezentă; o posibilă 
lectură a comentariului subliniază conştiinţa acută că 
între ele trebuia să fixeze o distanţă mai mare decît cea 

gîndită în perioada cînd se afla la Cassiciacum. Porfir, 
fără a fi menţionat explicit în text, era o figură impor¬ 
tantă în fundalul comentariului. Deoarece cartea era 
puţin polemică, caracterul ei este vădit tatonant şi 
experimental. Cînd, la bătrîneţe, a reluat lucrarea în 
Revizuiri, Augustin a simţit că Interpretarea era prea 
ambiguă şi efemeră pentru a fi socotită o carte utilă. 
Este foarte puţin probabil ca cititorul modern să fie de 
acord cu acest verdict nefavorabil. 

Disputa cu neoplatonismul apare şi mai marcant în 
multe părţi ale celor cincisprezece cărţi din Despre 
Treime, lucrare pe care a terminat-o la şaizeci şi cinci 
de ani. Primele şapte cărţi examinează tradiţia Bise¬ 
ricii, întîi în Scriptură, apoi la comentatorii şi teologii 
consacraţi. Capodopera cu acelaşi subiect, scrisă cu o 
generaţie în urmă de Hilarius de Poitiers, l-a impresionat 
enorm. Una din principalele chestiuni abordate atît de 
Hilarius, cît şi de Augustin era legată în special de Arius, 
paroh în Alexandria la începutul secolului al IV-lea. 
Arius a stîrnit o controversă majoră cu o teză conform 
căreia doctrina Triadei divine se poate împăca cu 
monoteismul, admiţînd, sau chiar militînd pentru, sub¬ 
ordonarea metafizică şi morală a Fiului faţă de Tatăl. 
Augustin simţea cu anumită îndreptăţire că argumen¬ 
tele antiariene ale scriitorilor dreptei credinţe, inclu¬ 
siv ale celor mai buni teologi greci din secolul al IV-lea, 
fuseseră mai puţin eficace şi puternice decît ar fi trebuit 
să fie. Ei făcuseră prea multe concesii de principiu 
modului de gîndire al lui Arius. Ultimele opt cărţi cer¬ 
cetează posibilitatea de a înţelege „trei în unul“ printr-o 

serie de analogii luate din psihologia omului. Cele două 
jumătăţi ale lucrării corespundeau aşadar antitezei 
dintre credinţă şi înţelegere. 

Tradiţia dreptei credinţe îl respingea nu doar pe Arius, 
ci şi noţiunea rivală asociată unui eretic obscur din seco¬ 
lul al III-lea, pe nume Sabellius, conform căreia Tatăl, 
Fiul şi Duhul sînt termeni adjectivali ce exprimă atri¬ 
butele unui Dumnezeu unic. Pe scurt, el respingea ideea 
potrivit căreia Tatăl, Fiul şi Duhul sînt fie simple adjec¬ 
tive, fie substantive depline. Acest lucru i-a făcut pe 
necreştinii subtili ai epocii care îşi puneau întrebări filo¬ 
zofice să creadă că doctrina Treimii sfida înţelegerea 
raţională. Chiar dacă se admitea că „Dumnezeu 11 este 
un mister sublim, acest limbaj părea o formulă neinte¬ 
ligibilă, o invocare aproape liturgică, inaccesibilă ra¬ 
ţiunii. Cînd tema era adusă în discuţie, intelectualii 
păgîni izbucneau în rîs. 

Augustin a demonstrat fără efort că ideea de a fi 
deopotrivă unul şi trei este atît de lesne de înţeles, încît 
simpla reflecţie asupra naturii personalităţii umane ofe¬ 
ră un exemplu imediat. Introspecţia dezvăluie o triadă 
a fiinţei, cunoaşterii şi voinţei. Aceste trei operaţii sînt 
intercorelate mutual şi au aceeaşi semnificaţie. Mai 
există şi alte triade, precum memoria, inteligenţa, voin¬ 
ţa; sau mintea, cunoaşterea şi iubirea; sau cel care 
iubeşte, cel iubit şi iubirea care îi leagă. Totuşi, pentru 
Augustin, nici una dintre ele nu oferă o scară uşor acce¬ 
sibilă către Dumnezeu, a cărui imagine în om nu se 
găseşte doar în trup, ci şi în minte, în libertate, raţiune 
şi conştiinţa de sine. Analogiile răspundeau fără drept 

de apel criticilor care pretindeau că „trei în unul“ este 
un nonsens absurd. Dar flexibilitatea şi polisemia lor sînt 
prea importante pentru ca minţile noastre să poată trans¬ 
fera aceste concepte lui Dumnezeu. Cea mai apropiată 
şi mai potrivită analogie se află în cea de-a cincispre¬ 
zecea carte (ultima), în unitatea intimă a gîndirii, vorbirii 
şi voinţei, în afinitatea dintre cunoaştere şi iubire. 

„Analogia" a fost un termen care, pentru Augustin 
şi contemporanii săi, nu însemna o asemănare vagă, 
ci mai degrabă ceva exact şi matematic. El avertiza 
într-un loc că în discuţia despre Dumnezeu analogia, 
fiind prea exactă, sfîrşea prin a fi antropomorfă (S 52). 
Augustin considera de la sine înţeles unitatea minţii 
şi a acţiunilor acesteia. El nu pretindea că mintea pose¬ 
dă facultăţi independente sau părţi care nu comunică 
între ele. Totuşi, sub presiunea căutării „vestigiilor" 
şi „urmelor" Sfintei Treimi în sufletul omului, se poate 
considera că limbajul augustinian sugerează uneori 
existenţa unor părţi cvasiindependente ale sufletului. 
Faptul îi dezvăluia dificultatea teologică: nu a putut 
găsi nici un termen care să explice clar distincţia între 
Tatăl, Fiul şi Sfîntul Duh. în lucrările legate de lume, 
ei sînt nedespărţiţi. Începînd cu Tertullian — sfîrşitul 
secolului al U-lea —, teologia latină vorbea despre „trei 
personae într-o substanţă" (acest ultim termen nu avea 
în mod necesar conotaţii materiale). Cuvîntul per soma 
a intrat în uz deoarece Tertullian a găsit în Vechiul Tes¬ 
tament — de exemplu în Ps. 2 — pasaje pe care le pre¬ 
zenta drept dialog între dramatis personae. 

„Substanţă 14 era un cuvînt pe care Augustin îl soco¬ 
tea acceptabil (cu anumite rezerve) ca termen pentru 
Fiinţa metafizică transcendentă, de vreme ce nu implica 
faptul că în Dumnezeu există atît substanţă, cît şi acci¬ 
dente. Dar ideea de „trei persoane 44 îl punea pe gînduri. 
Dumnezeu transcende orice număr şi nu poate fi nu¬ 
mărat. Poate că cineva spune „trei 44 fără a răspunde la 
întrebarea: „Trei ce?“. Sintagma „trei persoane 44 fusese 
mult timp venerată în tradiţia comunitară a Bisericii, iar 
Augustin o respecta atît în filozofie, cît şi în teologie. 

Utilizînd limbajul aristotelic, Augustin a observat 
că termenii Tatăl şi Fiul sînt cuvintele care exprimă o 
relaţie şi a propus: Treimea este una din relaţii — nu 
una din substanţe; Tatăl este izvorul sau principiul 
Dumnezeirii, Fiul este cel „născut 44 (adică relaţia lui 
cu Tatăl este inerentă unităţii divine, nefiind în analo¬ 
gie cu dependenţa ordinii create contingente); Sfîntul 
Duh „purcede 44 — cuvîntul provenea din Evanghelia 
dupăIoan. 

Teologia latină a generaţiei dinainte de Augustin 
(Hilarius de Poitiers şi Ambrozie de Milano) vorbiseră 
despre Duhul Sfînt care purcede de la Tatăl şi de la 
Fiul. Un crez grecesc acceptat la Conciliul de la Con- 
stantinopol (381) spunea „purcede de la Tatăl 44 ; în 
Conciliu nu existau reprezentanţi occidentali, şi astfel 
s-au luat decizii canonice ostile Apusului. Despre faptul 
că acolo s-a aprobat un crez s-a aflat în Occident după 
ce trecuseră mai mult de douăzeci de ani de la moartea 
lui Augustin. Aşadar, el nu avea nici un motiv în a ezita 
să afirme că Duhul purcede de la Tatăl şi de la Fiul. 

El credea că acest mod de a vorbi împiedica înţelegerea 
Treimii ca Triadă alcătuită din elemente inegale şi, 
deopotrivă, punea mai mult accent pe unitatea lui Dum¬ 
nezeu decît pe formula grecească. încetul cu încetul, 
formula lui Augustin a pătruns în crezul liturgic apu¬ 
sean. Patru secole mai tîrziu, acest aspect a mărit dis¬ 
tanţa dintre creştinismul răsăritean grec şi cel apusean. 
Occidentul medieval a susţinut inserarea sintagmei „şi 
de la Fiul“ ( Filioque ) în Crez, considerînd-o bazată pe 
autoritatea papală. în secolul al XVI-lea, creştinii apu¬ 
seni despărţiţi de Roma continuau să folosească for¬ 
mula augustiniană în locul textului conciliar originar. 
Pe de altă parte, mînăstirile catolice din sudul Italiei 
nu au preluat adaosul augustinian. 

Lucrarea lui Augustin despre Treime a avut o influen¬ 
ţă profundă asupra conceptelor occidentale de perso¬ 
nalitate. Porfir crezuse că toate sufletele fac parte din 
„sufletul-lumii“, sursa întregii energii şi vitalităţi din 
universul fizic. In tinereţe, Augustin folosise noţiunea 
de suflet-al-lumii. Spre sfîrşitul vieţii nu a spus niciodată 
că o astfel de entitate nu există, dar considera că se pripise 
în tinereţe cînd afirmase că există: „Pentru noi Dumne¬ 
zeu nu este lumea asta, chiar dacă există sau nu un su¬ 
flet-al-lumii. Dacă el există, Dumnezeu este cel care l-a 
creat. Dacă nu există, lumea nu poate fi zeul nimănui, 
deci nici a fortiori al nostru. Dar chiar dacă nu există un 
suflet-al-lumii, există o forţă-vitală care se supune lui 
Dumnezeu şi care lucrează prin îngeri 11 (R i. 11.3). 

A face din lume un zeu nu era singura problemă. 
Limbajul lui Porfir nu tindea să localizeze individu- 

aţia în suflete, ci în diferenţierea fizică. La Augustin, 
fiecare suflet este distinct, avînd un destin propriu în 
intenţia lui Dumnezeu. Mai mult, el considera că noţi¬ 
unea biblică de Dumnezeu se situa în afara tradiţiei 
platonice din pricina accentului pus pe voinţă, pe ceea 
ce este creativ, original, unic. Astfel, termenul perso¬ 
nalitate nu însemna doar caracterul imaterial, interior 
al fiinţei umane, ci şi ceea ce este distinct şi neîmpărţit. 
Definiţia clasică dată de Boethius persoanei — „sub¬ 
stanţa individuală a fiinţei raţionale" — explicitează 
detaliat ceea ce era implicit la Augustin. 

Conceptul de Triadă supremă aflată în punctul cel 
mai înalt al ierarhiei fiinţei nu era o noţiune care putea 
fi luată în derîdere de neoplatonicieni, fără a cădea 
într-o inconsecvenţă disperată. Plotin şi Porfir au folosit 
o astfel de schemă în metafizica Unului, a Intelectului 
şi a Sufletului-Lumii. Aceasta ajută la explicarea mo¬ 
tivului pentru care, în Despre adevărata religie, 
Augustin a socotit că doctrina conform căreia 
Dumnezeu este Treimea reprezintă un adevăr uşor ac¬ 
cesibil raţiunii filozofice, în timp ce întruparea poate 
fi înţeleasă doar în umilinţa credinţei. Chestiunea re¬ 
flectă tenacitatea lui Augustin de a susţine supoziţia 
creştină conform căreia curgerea nestăvilită a istoriei 
reprezintă stadiul autorevelării divine; Cuvîntul mîn- 
tuitor adresat de Dumnezeu omului s-a făcut trup în 
momentul crucial şi focal al acestuia într-o viaţă isto¬ 
rică personală, fiind mărturisit printr-o şi într-o comu¬ 
nitate vizibilă în istorie. Deşi era platonician, Augustin 
nu credea că mîntuirea se limitează la abstracţii atem¬ 
porale. Aşadar, avea nevoie de o concepţie despre isto- 

rie care să provină din şi să îi exprime convingerea re¬ 
ligioasă, de o interpretare care să ofere simultan o jus¬ 
tificare a credinţei în providenţă în ciuda tuturor 
catastrofelor experienţei istorice, în ciuda imposibilităţii 
de a adopta altceva decît o sumbră estimare a condiţiei 
prezente a naturii umane. 

Augustin socotea istoria obiectul unei cunoaşteri 
mundane ( scientia ) foarte diferite de înalta înţelepciune 
(sapientia). Dar despărţirea platonică a celor două lumi, 
a simţurilor şi a minţii, putea fi depăşită numai prin 
aplicarea conceptului creştin de istorie, un fel de scară 
tainică pe care Dumnezeu o poate folosi pentru a înălţa 
sufletul de la viaţa activă la cea contemplativă, de la 
temporal la etern, printr-un Isus al istoriei care devine 
un Cristos al credinţei (F 12.26; T xiii.24). Prin el păşim 
pe calea ce duce la contemplarea eternităţii neschim¬ 
bate (S 88). 



9 

Cetatea lui Dumnezeu 


Conflictul argumentelor între intelectualii păgîni din 
Antichitate şi creştinism a început în secolul I (vezi 
Fapt. 17). La atacul păgînului Celsus, formulat în se¬ 
colul al Il-lea, a răspuns Origene în secolul al IlI-lea. 
La rîndul lui, Porfir l-a atacat pe Origene. După epoca 
lui Constantin, toţi împăraţii, cu excepţia lui Iulian 
—fire sensibilă, a şi trăit puţin —, au recunoscut creş¬ 
tinismul. Dar majoritatea aristocraţilor şi a proprieta¬ 
rilor de pămînt bogaţi, precum şi ţăranii aflaţi pe 
terenurile acestora au rămas fideli cultului politeist. Dar 
intelectualii nu mai credeau în vechile mituri: zeii ado¬ 
raţi în temple erau luaţi în derîdere în teatre şi demone¬ 
tizaţi mai mult sau mai puţin politicos în sălile unde 
aveau loc prelegerile. Riturile erau căi cunoscute de a 
păstra puterile ascunse vederii în limite favorabile. Ne¬ 
glijarea lor ducea cu siguranţă la foamete, secetă, mo¬ 
limă, înfrîngere militară. Abandonarea lor însemna că 
există o raţiune de a urma o cale superioară. Cît pri¬ 
veşte problema frecventării templului, neoplatonicienii 
erau împărţiţi. Pentru mulţi conta doar purificarea inte¬ 
rioară a sufletului; sacrificiile, cultul idolilor şi cere¬ 
moniile de orice fel erau manifestări exterioare, în cel 

mai bun caz simboluri. Pentru alţii, vechile rituri erau 
şi deveneau din ce în ce mai importante pe măsură ce 
erau atacate de creştini. Neoplatonicienii secolului 
al IV-lea erau mult mai dedicaţi unui ritualism obsesiv, 
însoţit în anumite cazuri de fenomene miraculoase 
pentru justificarea convingerilor. Ei acţionau într-un 
mod care părea să confirme identificarea pe care o 
făceau creştinii între cultul păgîn, vrăjitorie şi ocultism. 

După cum am văzut, în privinţa cultului, Porfir era 
ambiguu: pe de o parte, admitea că vechile rituri aveau 
în spate prestigiul unei tradiţii imemoriale, putînd îndu¬ 
pleca spiritele malefice; pe de altă parte, era dezgus¬ 
tat de sacrificiile animale. 

Cam în perioada hirotonirii lui Augustin, politica 
imperială a emis o serie de edicte prin care se închideau 
temple şi se interziceau sacrificiile păgîne. Efectul a 
generat o ură mocnită faţă de Biserică. Au izbucnit 
multe răscoale anticreştine care au adus pierderi masive 
de vieţi omeneşti şi pagube materiale. La Roma, în 
anul 410, aristocraţii păgîni au oficiat sacrificii 
speciale pentru a-i îndepărta pe goţii lui Alaric, în timp 
ce clerul creştin solicita intervenţia Sfîntului Petru, a 
Sfîntului Pavel, a Sfîntului Laurenţiu şi a altor sfinţi 
patroni ai oraşului. Alaric a prădat oraşul, dar soldaţii 
lui au respectat bisericile. Creştinii credeau că dezas¬ 
trul s-a datorat existenţei unui număr prea mare de 
păgîni, iar păgînii îi acuzau pe creştini că îi neglijează 
pe vechii zei şi se întrebau de ce s-au înmulţit cata¬ 
strofele în vremurile creştine. Căderea cetăţii eterne 
în 24 august 410, eveniment de importanţă mai degrabă 

simbolică decît politică, a provocat o discuţie asupra 
providenţei divine în istorie şi o dezbatere pe tema 
prăbuşirii Imperiului Roman datorită creştinismului, 
împotriva acestei dispute Augustin a scris Cetatea lui 
Dumnezeu, „o lucrare amplă şi laborioasă 11 , ( magnum 
opus et arduum), dezvoltînd teme care apăruseră în 
Adevărata religie', textul fusese conceput pe cînd era 
laic, dar a fost regîndit într-o perspectivă mult mai 
înaltă. 

Titlul era inspirat din Psaltire şi a fost ales pentru 
contrastul sensibil cu Republica lui Platon şi Republica 
lui Cicero, — părţi ale lucrării augustiniene fiind în dis¬ 
pută permanentă cu celelalte două. Scrierea celor două¬ 
zeci şi două de cărţi ale lucrării a durat treisprezece ani. 
A început-o cînd avea cincizeci şi nouă de ani şi a în- 
cheiat-o la şaptezeci şi doi. 

Primele cinci cărţi răspundeau politeiştilor care pre¬ 
tindeau că numai vechii zei protejează interesele ro¬ 
mane. Dar oare nu cumva zeii erau pur şi simplu oameni 
zeificaţi? Augustin a folosit in extenso studiul antic 
despre religia romană scris de celebrul savant Varro, 
suprasaturat de erudiţie şi plictisitor, referitor la cele 
mai banale aspecte ale cultului păgîn. Ne-am putea 
întreba de ce a compilat descrierea politeismului dintr-o 
carte scrisă cu cinci secole înainte, în loc să redea ce 
se întîmpla în Africa cu numai cîţiva ani în urmă. Poate 
că, pentru a se apăra, intelectualii păgîni din vremea 
lui manifestau un interes deosebit pentru lumea antică, 
cum reiese din comentariul la Visul lui Scipio sau în 
Saturnale, lucrări scrise de Macrobiu. Argumentul lor 

împotriva creştinismului susţinea că această religie nu 
continuă tradiţia antică. Augustin şi-a propus să arate, 
din perspectiva autorităţi lui incontestabile, cît de nein¬ 
spirat şi deconcertant era „materialul 14 antic. 

Cărţile vi-x se adresau minţilor neoplatonice care 
reinterpretau tradiţia politeistă, socotind-o o cale de 
purificare, zeii fiind mediatori între omenire şi cele mai 
înalte tărîmuri. Scrierile platonice ale africanului Apu- 
leius ofereau multe texte pentru dezbatere. 

Augustin era conştient că discuţiile amiabile dar cri¬ 
tice despre platonism îi vor şoca pe entuziaştii con¬ 
temporani care îl tratau pe Platon drept autoritate sacră, 
în ale cărui scrieri nimic nu trebuie modificat nicioda¬ 
tă. Dar în Porfir a descoperit un modernist care a rein- 
terpretat radical tradiţia platonică, aducînd-o foarte 
aproape de creştinismul pe care acesta îl ura. 

Augustin a respins imperialismul roman, suficienţa 
de sine stoică şi (în ciuda admiraţiei adînci şi înda¬ 
toririi) autopurificarea neoplatonică, socotindu-le for¬ 
me de exprimare a mîndriei. El considera că tensiunea 
ultimă a umanităţii nu este cea dintre patimă şi raţi¬ 
une, căci ambele puteau fi în egală măsură purtătoarele 
afirmării de sine. în cea de-a paisprezecea carte din Ce¬ 
tatea lui Dumnezeu, Augustin apăra emoţiile, conside¬ 
rate în intenţia creatorului componentele bune ale naturii 
umane, dar ataca ideea stoică conform căreia emoţia 
trebuie suprimată. Iubirea era o pulsiune umană funda¬ 
mentală; ea trebuie îndrumată corect, adică spre 
Dumnezeu şi aproapele nostru. Vechiul ideal umanist 
era înălţarea demnităţii omului la rangul demnităţii 

divine. Iar pentru a împlini acest deziderat, Porfir reco¬ 
manda în Despre întoarcerea sufletului eliberarea de 
tot ce este corporal. Augustin a refuzat să aşeze rădă¬ 
cina răului în trup. Pe de altă parte, considera că este 
o iluzie să crezi că Binele suprem uman poate fi dobîn- 
dit în această viaţă şi poate fi găsit în măreţele reali¬ 
zări sociale, culturale sau tehnologice. Binele suprem 
uman constă în viaţa eternă în şi alături de Dumnezeu. 
Aceasta nu implică o respingere a valorilor din această 
viaţă, dar le relativizează. 

Unele pasaje din Cetatea lui Dumnezeu lasă impre¬ 
sia că Augustin a discreditat complet Imperiul Roman 
şi toate instituţiile politice, socotindu-le organizaţii 
însetate de putere, create de cei influenţi pentru a do¬ 
mina şi a oprima în fărădelege. Desigur, paginile sum¬ 
bre ale lui Sallustiu referitoare la luptele de exterminare 
ale istoriei republicane romane l-au influenţat pe Au¬ 
gustin; el citează şi sancţionează sentinţa sarcastică a 
lui Sallustiu potrivit căreia societatea romană se 
caracteriza prin belşugul privat şi mizeria publică. 
Cicero (victimă a luptelor de exterminare) observa că 
orice societate organizată trebuie să aibă un sistem de 
legi şi trebuie menţinută laolaltă de interese reciproce 
şi interdependenţă. Dar istoria romană nu a încetat să 
fie un şir de cuceriri agresive. Cum ar putea să învingă 
justiţia într-o societate politeistă? „Dacă dispare spi¬ 
ritul de dreptate, ce altceva sînt regatele decît nişte puteri 
tîlhăreşti care se bizuie numai pe războaie tîlhăreşti ?“ 
(CD iv.4). 

Dar începuse era creştină. Oare dreptatea putea fi 
înfăptuită de un împărat care mărturiseşte adevărata 
credinţă în Dumnezeul unic arătat în Cristos? Tînărul 
Augustin scria din cînd în cînd ca şi cum răspunsul la 
întrebare era, sau putea fi, afirmativ, ca şi cum conver¬ 
tirea la creştinism aducea cu sine regenerarea unei so¬ 
cietăţi obosite şi bolnave, făcînd posibil un „imperiu 
echitabil 11 (E 138.4); ca şi cum, prin legislaţia imperi¬ 
ală ce susţinea Biserica Catolică împotriva cultului 
păgîn şi disidenţei schismatice (donatismul, de exem¬ 
plu), imperiul devenea „un imperiu creştin" (GC ii. 18). 
(Această ultimă expresie apare o singură dată în nu¬ 
mărul impresionant de scrieri ale lui Augustin, dar 
ideea este implicită în mai multe locuri, de regulă în 
forma „lumea creştină".) Dacă aşa stau lucrurile, nu era 
obligatoriu ca orice guvernare de acest fel să mono¬ 
polizeze puterea şi încrederea şi să încerce să anihileze 
Biserica, socotind-o o ameninţare pentru propria suve¬ 
ranitate. Mai mult, Sfîntul Pavel (Rom. 13) a oferit un 
sprijin autoritar în evaluarea favorabilă a guvernării 
numind-o instrument providenţial al ordinii — dacă nu 
duce în paradis, cel puţin blochează drumul spre iad. 

în Cetatea lui Dumnezeu, Augustin nu a mai folosit 
cuvinte atît de optimiste cu privire la structurile politice. 
Convertirea lui Constantin a fost cît se poate de bine¬ 
venită, dar nu a inaugurat mileniul. Cea de-a nouă¬ 
sprezecea carte analizează similitudinea dintre valorile 
cetăţii pămînteşti şi ale cetăţii cereşti. Evident, valori¬ 
le laice sînt complet diferite de cele sacre, precum este 
Babilonul de Ierusalim. Cetatea pămîntească, organizată 

întru putere şi bunăstare, confort şi plăcere, se află la 
polul opus faţă de cetatea cerească. Valorile cetăţii lui 
Dumnezeu sînt căutate chiar în această viaţă prin mij¬ 
locirea Bisericii care, la acel nivel, se poate identifica 
(Mat. 13) cu împărăţia lui Dumnezeu. Dar, deşi dife¬ 
renţa are o dimensiune cu adevărat apocaliptică, ambele 
cetăţi se ocupă de două lucruri pe care le au în comun, 
dreptatea şi pacea, deşi prin aceste cuvinte ele nu înţe¬ 
leg totdeauna exact acelaşi lucru. 

Cît priveşte dreptatea, cetatea lui Dumnezeu era evi¬ 
dent destinată săracilor. Augustin a observat că cei mai 
aprigi apărători ai păgînismului erau în general sus¬ 
ţinătorii vechii ordini sociale, în care „cei nevoiaşi se 
plecau în faţa bogătaşilor", iar „cei atotputernici îi subju¬ 
gau pe cei neputincioşi" (CD ii.20). El şi-a dat seama 
cît de insuficiente erau pomenile oferite direct şi cutia 
milei pentru mulţimea nevoiaşilor hrăniţi zilnic cu supa 
săracilor. Lipsurile erau prea mari pentru a fi acoperite 
altfel decît prin redistribuirea taxelor (CD v.17). 

Cînd vreun intelectual păgîn susţinea că Predica de 
pe Munte nu poate fi pusă în aplicare fără a determina 
căderea Imperiului, Augustin îi răspundea nestingherit 
că pedeapsa după faptă nu reprezenta o cale prin care 
societatea funcţionează şi, în consecinţă, principiile lui 
Cristos erau legate de fericirea şi liniştea lumii laice. 
O societate bogată obsedată de avere şi putere era încer¬ 
cată de toate temerile, mîndriile şi invidiile diabolice 
care îi caracterizează pe cei foarte bogaţi. Cu o remar¬ 
cabilă clarviziune asupra celor ce urmau să se întîm- 
ple în Occident cu generaţia care urma după el, 


140 



CETATEA LUI DUMNEZEU 


Augustin a sugerat că lumea ar fi mai bună dacă marele 
şi mîndrul Imperiu s-ar împărţi într-un număr de state 
mai mici (CD iv.15). în împărăţia lui Dumnezeu era 
loc atît pentru goţi, cît şi pentru romani. 

Limbajul lui Augustin i-a iritat pe aplogeţii Impe¬ 
riului. Era conştient că imperiile apar şi dispar. Nu 
credea că Imperiul Roman era condamnat, cum decla¬ 
rau unii pesimişti contemporani. Roma va cădea doar 
o dată cu romanii. Oamenii blestemau timpurile în care 
trăiau; „dar faptul că timpurile sînt bune sau rele de¬ 
pinde de calitatea morală a vieţii personale şi sociale, 
adică de noi“ (S 80.8). El observa că fiecare generaţie 
socoteşte că vremurile în care trăieşte sînt deosebit de 
amare (S 25), că moralitatea şi religia nu au fost nici¬ 
odată într-un declin atît de evident, că valorile civi¬ 
lizaţiei nu au fost nicicînd mai ameninţate. Credea că 
datoria lui era să atace fatalismul şi să trezească în 
oameni un sentiment al responsabilităţii dacă lucrurile 
se înrăutăţeau. Oamenii ar putea avea un cuvînt de spus 
în ce urma să se întîmple. 

Augustin nu a definit „pacea“ către care atît Biseri¬ 
ca, cît şi Imperiul năzuiau în termeni pur politici ori 
civili, ca simplu rezultat al unui compromis fragil şi 
trecător în nesfîrşita luptă pentru putere. El era sigur 
că doar o guvernare puternică poate asigura oamenilor 
pacea şi le poate permite să trăiască fără teama de 
tulburări sociale. El trata dreptul roman, pe care îl cu¬ 
noştea destul de bine, cu profund respect, considerîndu-1 
indispensabil pentru coeziunea societăţii. De exemplu, 
nimeni nu trebuie să-şi facă dreptate singur cînd este 

atacat de un tîlhar. Legea şi guvernarea sînt necesare 
din cauza pervertirii, lăcomiei şi decăderii antisociale 
a omului. Iar această decădere este atît de profundă, 
încît nu poate exista o pace adevărată fără harul mîntu- 
itor al lui Dumnezeu. Temeiul păcii este acea dreptate 
care îi dă fiecăruia ce i se cuvine. Adevărata pace şi 
adevărata dreptate se află dincolo de această lume, aşa 
cum este şi cum va fi, şi aparţin unui ordin superior 
al voinţei lui Dumnezeu. După cum se ştie, numărul 
cetăţenilor ale căror vieţi primesc harul nu depăşeşte 
o minoritate foarte redusă, însă această minoritate poate 
avea o importanţă crucială. Augustin a înţeles că o 
guvernare este mai eficientă în eradicarea viciului decît 
în stimularea virtuţii. Responsabilitatea primordială a 
guvernanţilor era aceea de a veghea asupra protecţiei 
subiecţilor, asupra ordinii publice, asupra confortului 
fizic şi prosperităţii, poate chiar asupra felului în care 
se distrează oamenii. Dar aceasta nu excludea o respon¬ 
sabilitate faţă de virtutea civică. Dacă un proconsul sau 
un magistrat era creştin, avea datoria religioasă şi pu¬ 
blică de a sprijini bunătatea, adevărul şi pe cei îndrep¬ 
tăţiţi să le răspîndească. 

Augustin nu a scris niciodată despre problemele 
politice fără a fi conştient de faptul că sistemul trebuie 
să se întemeieze pe prezumţia conform căreia lăcomia 
omenească va duce la un haos imens dacă nu există 
restricţii şi sacţiuni. Totuşi, el continua să creadă că 
lumea îi aparţine lui Dumnezeu; lumea lui Augustin nu 
era la fel de îngrozitoare ca lumea lui Thomas Hobbes, 
el susţinea că autoritatea unei bune guvernări şi legis- 

laţii nu depinde numai de forţă, ci şi de necunoaşterea 
bazei ei morale — prin urmare o umbră sau o imagi¬ 
ne a adevăratei justiţii: „legea eternă". Pentru el, gu¬ 
vernarea era o exemplificare a principiului providenţial 
al ordinii impuse asupra forţelor subminatoare dezlăn¬ 
ţuite prin Cădere. în acest sens, ordinea nu poate să 
anihileze un lucru greşit, ci doar să adapteze răul scopu¬ 
rilor dezinteresate şi bune — de exemplu sclavia şi 
proprietatea privată. 

Dominaţia unui om asupra celuilalt poate fi un abuz, 
dar este răul cel mai mic dintre cele două, alternativa 
fiind anarhia şi „fiecare pentru sine". Augustin ura 
comerţul cu sclavi. De cîte ori putea, folosea fondurile 
bisericii pentru a-i elibera pe sclavii oprimaţi în unele 
gospodării. Odată, oamenii lui au participat direct la 
o acţiune de eliberare a sclavilor aflaţi pe o corabie, 
în port IaHippona, iar fondurile Bisericii au fost folo¬ 
site pentru a-i despăgubi pe proprietarii îndureraţi. Era 
greu să-i opreşti pe părinţii nevoiaşi să-şi vîndă copiii. 
Odată, Augustin a fost pus într-o situaţie delicată de 
un fermier destul de înstărit care îşi vindea soţia; cînd 
Augustin l-a admonestat, omul a răspuns că preferă 
banii. Dar sclavia nu era un rău incorigibil în cazul în 
care sclavii erau mai bine îmbrăcaţi, hrăniţi şi adăpostiţi 
decît lucrătorii liberi remuneraţi, ce constituiau marea 
majoritate a forţei de muncă. 

Ordinea era atît de importantă, încît chiar un împărat 
răuvoitor, dar legitim, trebuia ascultat. Cel care îl urmea¬ 
ză pe Cristos trebuia să-şi supună trupul voinţei cezarului, 
iar mintea şi sufletul voinţei lui Dumnezeu. Deşi, „ase- 

meni călătorului aflat într-o ţară străină" (CD xix.17), 
participarea lui la viaţa politică, dacă se face potrivit 
aptitudinilor, nu trebuie să se reducă la un consim- 
ţămînt pasiv, ci la o îndatorie reală. Societatea are ne¬ 
voie de oameni integri atît în serviciul public, cît şi în 
comerţ; oameni care să aibă curajul de a face faţă co¬ 
rupţiei de tip mafiot şi ameninţărilor celor puternici şi 
bogaţi. Remarcile lui Augustin arată că asemenea oa¬ 
meni erau puţini la număr. 

Pentru conştiinţa creştină, dreptul penal şi serviciul 
militar creau cele mai problematice domenii de decizie 
morală. Augustin împărtăşea concepţia aproape uni¬ 
versală a Bisericii primare conform căreia tortura şi 
pedeapsa capitală erau inacceptabile într-o comunitate 
cultivată în spiritul preţuirii creştine a omului. Se poate 
spune „aproape universală" deoarece mai exista o idee, 
apărată de un jurist creştin anonim la sfîrşitul secolu¬ 
lui al IV-lea, conform căreia, într-un imperiu creştin, 
codul penal ar trebui să urmeze legea talionului din 
Vechiul Testament şi să fie, în ansamblu, mai strict 
decît dreptul roman tradiţional; în Evul Mediu, această 
mică scriere a fost citită de multă lume. Augustin se 
opunea vehement torturii, frecvent aplicată în proce¬ 
durile penale şi în procesele de trădare; tortura îi făcea 
pe oamenii nevinovaţi să mărturisească fapte pe care 
nu le comiseseră, lăsîndu-i mutilaţi pentru totdeauna. 
El credea că pedeapsa capitală este incompatibilă cu 
intenţia de îndreptare; mai mult, se comiteau uneori 
şi greşeli. Dar cît priveşte serviciul militar, el era mai 
puţin riguros. Augustin accepta că, în legitimă apărare 

sau pentru recuperarea unui bun furat, forţa putea fi 
legitimată. Oare nu Cicero a fost cel care a susţinut că 
războaiele trebuie duse doar în legitimă apărare sau 
pentru păstrarea onoarei? Pentru Augustin, războiul nu 
era o metodă potrivită de aplanare a conflictelor şi 
împărtăşea speranţa că în era creştină războiul putea 
fi oprit. Dar recunoştea că vor continua să existe agre¬ 
siuni nedrepte în faţa cărora va trebui să se reziste de 
dragul valorilor preţuite de creştinism. Cînd membrii 
triburilor sahariene au atacat aşezările romane, el i-a 
scris comandantului militar creştin îndemnîndu-1 să so¬ 
cotească reprimarea jefuitorilor o îndatorire religioasă. 

Totuşi, Augustin credea că restrîngerea ostilităţilor 
în limite rezonabile este o necesitate atît religioasă, cît 
şi politică. Omenia cerută de religie era corectă şi din 
punct de vedere politic. Dat fiind că războaiele erau 
uneori necesare, ele trebuiau duse cu un asemenea res¬ 
pect pentru omenire, încît adversarul să nu aibă senti¬ 
mentul că a fost umilit, să nu aibă resentimente care 
ar putea sădi germenii unui nou conflict. Prizonierii 
nu trebuie niciodată omorîţi (cum se proceda în răz¬ 
boaiele din vechime). Dacă totuşi un soldat lupta într-un 
război socotit nedrept, conştiinţa îi era achitată prin 
aceea că trebuia să se supună ordinelor. Dar principii¬ 
le generale ale codului penal intern într-un imperiu de 
drept se aplicau în aceeaşi măsură conflictelor între 
state. 

Asemeni lui Platon şi Aristotel, Augustin nu con¬ 
sidera chestiunile politice complet separate de cele 

etice, chiar dacă nu credea c ă lumea laică este capabi¬ 
lă să întemeieze o societate cu adevărat dreaptă. 

în Cetatea lui Dumnezeu există pasaje în care Roma 
este capul simbolic al comunităţii pămînteşti aflate în 
ghearele forţelor satanice, în timp ce Biserica este cel 
puţin o anticipare a cetăţii lui Dumnezeu. Vechii anti¬ 
teze apocaliptice i-a fost redată întreaga forţă prin intro¬ 
ducerea supoziţiilor de „laicizare" în sensul ipotezei 
potrivit căreia religia este tărîmul unor preocupări ne¬ 
semnificative în raport cu preocuparea majoră a lumii 
pentru putere, onoare, bogăţie şi sex. Dar există texte 
în care Romei i se conferă o semnificaţie pozitivă în 
privinţa intenţiei manifestate de Dumnezeu faţă de 
această lume, considerîndu-se că Biserica văzută nu 
reuşeşte să împlinească intenţiile divine datorită com¬ 
promisurilor încheiate cu lumea laică. Augustin era 
sigur că o convertire la creştinism ar atenua unele pro¬ 
bleme sociale şi politice, deşi nu putea oferi soluţii 
imediate. Scrierile antidonatiste arată că el nu consi¬ 
dera „Biserica şi Statul" puteri separate. Deşi era 
încredinţat că un conducător creştin trebuie să sprijine 
Biserica şi să treacă drept adversar al păcatului, ar fi 
fost foarte surprins de interpretarea canoniştilor me¬ 
dievali conform căreia imperiul trebuie condus de epis- 
copi avînd un papă în fruntea lor. Augustin iubea cu 
ardoare Biserica, dar greşelile făcute de membrii ei, 
atît clerici, cît şi laici, i-au pricinuit momente de adîncă 
mîhnire. 

în finalul Cetăţii lui Dumnezeu , Augustin a expus 
doctrina creştină privitoare la Adevărurile Ultime: 

cetatea pămîntească şi cetatea cerească îşi ating apogeul 
în iad, respectiv în rai. Caracterul absolut al acestei ale¬ 
geri lipsite de nuanţe l-a neliniştit. Biserica pămîntească 
îi includea cu certitudine pe cei care au o devoţiune 
şi o bunătate consacrate, adeseori discrete, care întru¬ 
chipează condiţia angelică în această viaţă, dar şi pe 
cei a căror convertire a avut, cel puţin iniţial, o moti¬ 
vaţie cît se poate de laică: se temeau să nu supere un 
stăpîn prea puternic, sau aspirau la mîna unei doamne, 
sau sperau că trecerea la creştinism le va aduce noroc 
în afaceri. Unii o făceau în căutarea sănătăţii, şi Au- 
gustin nu i-a desconsiderat niciodată, deşi cateheza îi 
învăţa că religia are ţeluri mai înalte. O mare parte a 
comunităţii afiliate bisericii lui Augustin erau „oameni 
cu înzestrare medie“. Pe temeiul credinţei, cuceririle 
morale semănau mai mult cu lemnul de foc, cu fînul 
sau cu pleava decît cu aurul sau argintul, capabile să 
reziste focului purificator al judecăţii lui Dumnezeu 
(1 Cor. 3). Ei se rugau ca Dumnezeu să le ierte greşelile 
şi, pentru năzuinţele lor din viaţa de apoi, se bazau pe 
mila divină invocată în rememorarea euharistică a 
izbăvirii lui Cristos şi pe mijlocirea Bisericii atît pentru 
vii, cît şi pentru morţi. Augustin nu era omul care să 
fi sugerat vreodată că cererile etice ale creştinilor sînt 
mai puţin riguroase sau că destinul în lumea de apoi 
nu este legat de conduita de pe pămînt; dar recunoştea 
că, în rătăcirea sufletului pe pămînt şi în viaţa de apoi, 
moartea trupului nu este decît una din întîmplările sur¬ 
venite pe parcurs. în această viaţă nimeni nu este lipsit 
de păcat în afară de Cristos; şi dacă, „precum evlavia 

o cere“, adăugăm că Maria nu a cunoscut de fapt păca¬ 
tul (N 42), Augustin presupunea că ea nu s-a născut 
în afara păcatului originar, dar a fost răscumpărată de 
Fiul ei (P 34.3). De altfel, mizeriile cotidiene ale vieţii 
din această lume mînjesc pe oricine (CD xx.6.1). 

Aşadar, sfinţirea este un proces de lungă durată care 
continuă. După moarte vor exista cei al căror „somn“ 
va fi tulburat de vise ce le vor întrerupe odihna (S 328.5). 
La Augustin, „iadul" nu era un loc material, o condiţie 
a sufletului orb şi depărtat de Dumnezeu. Păgînii luau 
în derîdere noţiunea, socotind-o o sperietoare care îi 
face pe unii să se îndrepte către Biserică. Dar şi filo¬ 
zofii platonicieni credeau că nici un păcat nu rămîne 
nepedepsit, că există pedepse şi măsuri disciplinare 
care remediază lucrurile. Augustin era de acord că pe¬ 
deapsa divină este un remediu pentru toţi cei care o 
primesc ca atare. 

Ar fi nepotrivit ca Cetatea lui Dumnezeu să fie tra¬ 
tată drept o expunere despre teoria politică sau o filo¬ 
zofie a istoriei care intenţionează să descopere un 
model divin în cursul evenimentelor. De fapt, în multe 
locuri ale lucrării, argumentul urmăreşte să arate cît 
de dificilă este descoperirea unui astfel de model. în 
istoria omenirii, marile puteri apar şi dispar, dar cauzele 
nu sînt deloc limpezi. Imposibilitatea de a putea prezi¬ 
ce atît moartea, cît şi deciziile voinţei umane înseamnă 
că multe lucruri nu sînt sigure. Credinciosul crede că 
ceea ce este incoerent pentru mintea omului este coe¬ 
rent pentru Dumnezeu. Dezastrele pot mişca pe cineva 
pînă la lacrimi, dar nu trebuie să stîmească nicidecum 

mirarea (E 111.2). Augustin oferă mai multă speranţă 
individului decît instituţiilor societăţii, mult mai încli¬ 
nate să devină vehiculele egotismului de grup. în orice 
caz, nici un platonician nu avea sentimentul istoriei, 
în sensul de proces suficient în sine şi independent, cu 
cauze şi efecte proprii remarcabile, cu scopuri inerente 
mişcării cauzale. 



10 

Natură şi har 


în al patrulea deceniu al vieţii, ca reacţie la maniheism, 
Augustin a pus accentul atît pe autoritatea Bisericii, 
cît şi pe libertatea individului. Dar, chiar cînd scria 
despre liberul arbitru, mărturisea că fără harul mîntu- 
itor al lui Dumnezeu omul căzut nu poate fi readus pe 
calea cea dreaptă. O astfel de recunoaştere a slăbici¬ 
unii nu însemna discreditarea raţiunii. Dialogul cice- 
ronian Hortensius continua să-l preocupe, mai ales în 
problema contribuţiei raţiunii la găsirea fericirii. La 
vîrsta de şaizeci şi cinci de ani, deja matur, a mustrat 
în scris un teolog autodidact şi dogmatic care adop¬ 
tase o poziţie exclusiv fideistă şi care credea că raţiu¬ 
nea nu are legătură cu credinţa. „Să preţuieşti nespus 
intelectul' 4 (intellectum valde ama, E 120.13), îi spunea. 
Era totuşi sigur că păcatul perverteşte judecata şi slă¬ 
beşte tenacitatea voinţei. Păcatul constrînge mintea la 
lucruri exterioare, departe de contemplarea realităţi¬ 
lor transcendente. De aici nevoia unei autorităţi care 
să impună „începutul credinţei", dezvoltată şi consoli¬ 
dată apoi de raţiune. 

După ce a devenit episcop, tema nevoii absolute a 
omului pentru har a cîştigat rapid teren. Confesiunile, 

scrise în spirit antimaniheist, se întemeiau pe ideea po¬ 
trivit căreia omul păcătos, mutilat de egoism din fra¬ 
gedă pruncie, este prizonierul obişnuinţelor, a doua lui 
natură. Doar harul poate restabili adevărata libertate. 
Prin urmare, „oricine ar fi cel care îţi enumeră Ţie fap¬ 
tele sale pline de merit, ce altceva ar putea el să-Ţi 
enumere decît darurile Tale?“ (C ix.34 — formulă pe 
care o repeta adeseori mai tîrziu şi pe care Conciliul 
din Trento* a preluat-o cu recunoştinţă în anul 1547). 

Confesiunile au devenit o carte foarte căutată: i-au 
adus lui Augustin un număr mare de prieteni şi a oferit 
criticilor pretextul unor obiecţii suplimentare. Retorica 
sa excepţională era admirată de aristocraţii bogaţi ai 
Romei care au început să înţeleagă că poţi trece la creş¬ 
tinism chiar dacă eşti roman. Dar cartea presupunea 
totodată că pot fi iertate compromisurile morale. Dacă, 
aşa cum a spus-o Augustin în repetate rînduri, castita¬ 
tea putea fi dobîndită numai ca dar divin, oare nu se 
putea manifesta toleranţă şi înţelegere faţă de viitorii 
credincioşi care socoteau o disciplină atît de severă 
foarte costisitoare? 

In jurul anului 400 trăia la Roma un ascet laic de ori¬ 
gine britanică pe nume Pelagius, cunoscut drept con¬ 
silier spiritual în înalta societate. Criticînd slăbiciunile 
morale, s-a stabilit la Roma şi a scris un comentariu 
la epistolele Sfîntului Pavel, destinat parţial să prevină 


* Primul Conciliu din Trento a fost convocat în anul 1545 
de papa Paul III şi s-a încheiat în anul 1547 sub auspiciile papei 
Pi us IV. Conciliul a pus piatra de temelie a Contrareformei — 
vezi şi infra, pp. 161 şi 166 (n.ed.). 

referirile maniheilor la ele. Tradiţia teologică creştină 
răsăriteană care a contribuit la formarea gîndirii lui Pe- 
lagius era mult mai categorică în ce priveşte natura 
umană decît o estimase Augustin. Pelagius se temea atît 
de disperarea puterii umane de a asculta de porunca lui 
Dumnezeu, cît şi de harul lesne dobîndit; simţea că este 
de neconceput ca Dumnezeu să poruncească imposi¬ 
bilul. Dacă omul a ales, înseamnă că poate respecta 
poruncile, chiar pe cea mai dificilă dintre ele, cea care 
interzice adulterul. Esenţa credinţei creştine stă mai 
degrabă în acţiunea morală, decît în cultivarea autoin- 
dulgentă a trăirilor mistice. Oare susţinînd că fiecare 
a moştenit de la Adam o natură viciată nu subminează 
orice acţiune? A spune oamenilor că voinţa le este roa¬ 
să pînă la anihilare totală era, potrivit opiniei lui Pela¬ 
gius, complet demoralizant. Nici un act nu putea fi 
socotit un păcat dacă nu era ales în mod deliberat. 
Pelagius explica universalitatea păcatului ca rezultat al 
deprinderii sociale care a urmat exemplului dezastruos 
dat de Adam. Evident, fără ajutorul harului, păcăto¬ 
sul nu putea face tot ce voia, datoria lui fiind imitatio 
Christi. Harul ajută, dar nu controlează totul. Vîslaşii 
îşi pot duce bărcile la destinaţie fără vînt şi pînze, dar 
pînzele înlesnesc efortul. Trebuie să existe un moment 
cînd omul ia cu adevărat o hotărîre, cînd face cu ade¬ 
vărat un efort şi realmente realizează ceva care îi apar¬ 
ţine întru totul. Doctrina potrivit căreia orice lucru, 
inclusiv voinţa, este un dar al harului îi părea lui Pe¬ 
lagius neputincioasă, chiar catastrofală. 

Evenimentele care i-au adus pe Augustin şi Pela¬ 
gius la un conflict deschis au avut loc treptat. Aspec- 

tele asupra cărora cei doi erau de acord erau mult mai 
numeroase decît cele divergente. Amîndoi considerau 
că omenirea este încătuşată într-o păcătoasă tradiţie 
socială restrictivă. Pelagius susţinea că păcatul nu este 
ereditar; aşadar, prin liberul arbitru, putea fi evitat. 
Dumnezeu (spunea el) a dat legi morale pentru conştiin¬ 
ţă, liberul arbitru, iertarea păcatelor prin botez şi pe¬ 
deapsă de îndreptare; şi, mai presus de toate, sprijin prin 
har ori de cîte ori exista o voinţă adevărată. Harul lui 
Dumnezeu te poate ilumina pentru a şti ce este bine, 
îţi poate oferi un ajutor suplimentar, dar nu poate face 
chiar orice. Pe de altă parte, Augustin era sigur că dacă 
omenirea ar fi scăpată din mînă, dacă ar fi lăsată în 
voia ei, egotismul şi perversitatea şi-ar face de cap. 
Pentru Pelagius, păcatul şi răul nu erau accidente nece¬ 
sare. Augustin credea că ele nu s-au repetat după Că¬ 
dere, arătînd cum voinţa naturală se retrage din faţa 
binelui şi răului absolute ca să se poată bucura. 

Amîndoi considerau condiţia umană o suferinţă ce 
se încheie prin moarte. Pelagius credea că moartea este 
o necesitate biologică. Augustin considera că teama de 
moarte nu ar fi atît de generală şi de profundă dacă 
moartea nu ar fi o pedeapsă pentru păcatele comise. 

Convingerea lui Augustin că nici o durere sau pier¬ 
dere nu este nemeritată este inerentă preocupării lui 
de-o viaţă, legată de justificarea providenţei. Dacă pos¬ 
tulatul este aplicat lui Pelagius în termeni exclusiv indi¬ 
vidualişti, el poate duce la impresia că Dumnezeu este 
un tiran absolut; dar oare de ce unii oameni se nasc 
diformi sau, altfel spus, cu defecte fizice? Augustin 
nu a acceptat niciodată această concluzie. Prin urmare 

(spunea el), pentru a face parte din „gloata celor că¬ 
zuţi", era suficient să fii unul din urmaşii lui Adam, 
deoarece aceasta îţi bloca accesul la beatitudine — dacă 
nu intervenea, în mod milostiv, dar inexplicabil, harul. 
Cei care primesc mila pot doar să fie recunoscători 
pentru har, deoarece nu au făcut nimic ca să-l merite. 
Cei care nu primesc mila nu pot avea motive să reclame 
o dreptate pe care toţi urmaşii lui Adam o merită. Dar 
şi ei îl pot binecuvînta pe Dumnezeu pentru desfătările 
acestei vieţi. Deşi nu se spune niciodată că cei nealeşi 
sînt predestinaţi osîndei veşnice, Augustin era încli¬ 
nat să se distanţeze de dualismul maniheist, punînd 
accentul pe libertatea lui Dumnezeu, nu pe libertatea 
omului (DP 19). Dumnezeu a permis, dar nu a hotărît 
de fapt pierderea păcătoşilor. 

După opinia lui, se înţelege de la sine că natura uma¬ 
nă, aşa cum este ea constituită, nu putea fi normală, 
nu putea fi aşa cum şi-a dorit-o iniţial Creatorul. înainte 
de Cădere, omul avea prin liberul arbitru puterea de a 
nu păcătui, şi nici o slăbiciune a voinţei nu îl împiedi¬ 
ca să facă ce era bine. Dacă nu ar fi păcătuit, Adam 
şi Eva ar fi fost nemuritori. Dar chiar în paradis, Adam 
avea nevoie de har (CD xiv.27), nu doar ca ajutor de 
preţ pentru voinţă, ci ca mijloc indispensabil. în prima 
interpretare dată cărţii Facerii, combătîndu-i pe mani- 
hei, Augustin a explicat pe scurt cele două aspecte ale 
creaţiei omului, sugerînd că omul însufleţit a putut 
primi suflarea divină pentru a-şi înălţa sufletul la ni¬ 
velul spiritului. Aceasta ar atrage după sine faptul că, 
şi în paradis, harul supranatural era un adaos la uma¬ 
nitatea naturală şi că acest har s-a pierdut prin Cădere. 

Augustin credea că Pelagius apără un umanism se- 
mistoic, afirmînd idealuri măreţe, dar nereuşind pe 
deplin să coboare în abisul inimii omului. Mai mult, 
deşi Pelagius nu a avut o asemenea intenţie, limbajul 
său îi sugera lui Augustin că, pentru mîntuire, era sufi¬ 
cient exemplul uman al lui Cristos şi că, într-adevăr, 
tainele Bisericii nu ar fi de fapt necesare. Augustin i-a 
răspuns că, în ce îi priveşte pe creştini, ei se grăbeau 
să-şi boteze pruncii întru iertarea păcatelor. Conform 
ideii lui Augustin, practica universală a botezului prun¬ 
cilor nu necesita nici un fel de justificare, fiind ilus¬ 
trarea supremă a suveranităţii harului electiv al lui 
Dumnezeu şi precedînd orice iniţiativă din partea 
voinţei individului — în nici un caz o recompensă pen¬ 
tru o năzuinţă sau o faptă bună. 

în acest ultim schimb de argumente, chestiunea în 
discuţie relevă punctul major în care doctrina augus- 
tiniană a decăderii existenţei morale a omului nece¬ 
sita un accent echilibrat pus pe puterea şi pe nevoia 
mijloacelor obiective ale harului conţinut în tainele 
Bisericii. Harul se concentra asupra iertării păcatelor, 
promisă şi transmisă prin botez şi înnoită în noua viaţă 
prin euharistie. Erau remarcabile implicaţiile referitoare 
la autoritatea Bisericii. 

Scriind despre liberul arbitru înainte de a deveni 
episcop, Augustin a emis o ipoteză potrivit căreia prun¬ 
cii care mureau nebotezaţi nu-şi aflau destinul nici în 
ceruri, nici în iad. Pelagienii l-au acuzat pe Augustin 
cel de mai tîrziu că a abandonat această idee înţeleaptă, 
crezînd că un Dumnezeu milostiv şi drept ar fi în stare 
să trimită nou-născuţii în iad dacă părinţii lor nu 

reuşeau să îi boteze la timp. Augustin era de acord că 
astfel de evenimente erau dureroase, dar nu se datorau 
nici soartei, nici norocului, deoarece în lumea lui Dum¬ 
nezeu soarta şi norocul nu există (DP 31). Din Ioan 3, 
a dedus că nici unul dintre cei care refuzau deliberat 
botezul nu putea ajunge în ceruri. Dacă nou-născuţii 
nebotezaţi sînt condamnaţi, aceasta nu se datora unei 
alegeri personale, ci doar faptului că urmaşii lui Adam 
luau parte la o alienare colectivă. Necesitatea recunos¬ 
cută a botezului dovedea păcatul originar, iar decăderea 
naturii umane demonstra necesitatea credinţei şi bote¬ 
zului. Este limpede că în viziunea lui Augustin se con¬ 
topeau ideile biologice de ereditate cu ideea răspunderii 
juridice a umanităţii. El şi-a dat repede seama că naviga 
pe o mare agitată. 

Controversa pelagiană l-a făcut să adopte poziţii pe care 
criticii contemporani şi cei de mai tîrziu le-au regretat. 

Printre aceştia, Iulian, adept al lui Pelagius şi epis¬ 
cop de Eclanum (lîngă Benevento, în sudul Italiei), 
avea o statură echivalentă celei augustiniene. Credea 
că pesimismul african nu se potrivea bisericilor itali¬ 
ene. Augustin şi-a dedicat ultimii ani ai vieţii dispu¬ 
telor aprige cu Iulian: comentarii îndreptăţite erau 
împănate cu insulte indecente. Iulian a criticat limba¬ 
jul folosit de Augustin referitor la rolul sexualităţii în 
transmiterea vinovăţiei. Lui Iulian i se părea că Au¬ 
gustin rămîne un maniheu incorigibil, mult mai influen¬ 
ţat decît o credea de perioada celor zece ani petrecuţi 
sub influenţa lui Mani, urînd lucrarea Creatorului, negînd 
că, dînd omului liberul arbitru, Dumnezeu a „emanci- 

pat“ omenirea pentru ca aceasta să poată sta pe pro¬ 
priile picioare. 

Augustin s-a apărat cu îndîrjire. Credea că ideea lui 
este justificată de felul în care toate fiinţele omeneşti 
privesc sexul ca sursă de neînţelegere personală şi so¬ 
cială. La animale, instinctul de împerechere se manifestă 
doar în anumite perioade ale anului; la om, pulsiunea 
sexuală îi creează continuu probleme (S Frangip. i.8). 
Ruşinea este un fenomen universal. Doar în cadrul căs¬ 
niciei, unde uniunea sexuală este desigur onorabilă, 
actul se consumă de obicei în intimitate şi în întuneric. 
Filozofii cinici indignaseră în asemenea măsură opi¬ 
nia publică prin faptul că întreţineau relaţii sexuale pe 
stradă, încît încetaseră de mult să facă acest lucru în 
timpul lui Augustin. Sexul practicat în afara căsătoriei 
stîrnea bîrfe deocheate. Prăpastia dintre demnitate şi 
animalitate a făcut din problema sexului subiectul ma¬ 
jor al multor comedii. Oare pentru ce au fost născocite 
cuvintele tabu dacă nu pentru a exprima amestecul de 
fascinaţie şi repulsie din om? In oraşe, bordelurile nu 
se află pe strada principală, ci în anumite zone. Există 
un sens intuitiv conform căruia pot apărea tensiuni între 
sexualitate şi aspiraţiile mai înalte. 

în mod repetat Augustin şi-a făcut capital dintr-un 
argument care pare bizar cititorului modem. Schimbările 
fiziologice care fac uniunea sexuală posibilă nu sînt 
controlate de raţiune sau de voinţă. De multe ori trupul 
şi raţiunea se află în conflict, trupul fiind „neliniştit" cînd 
voinţa şi raţiunea nu îl vor astfel sau viceversa. Mai mult, 
„extazul sexual biruie mintea", anulînd gîndirea ra¬ 
ţională (I 4.7). Augustin vedea în caracterul iraţional 

şi involuntar al pulsiunii sexuale demonstraţia ultimă 
a adevărului concepţiei sale, deşi nu înţelegea deloc 
reflexele. A construit aşadar un tablou imaginar al vieţii 
sexuale a lui Adam şi a Evei înainte de Cădere (dacă 
nu cumva Căderea a avut loc imediat după zămislirea 
Evei). Uniunea lor a avut probabil loc în linişte şi sub 
controlul voinţei, aşa cum ne mişcăm mîinile şi picioa¬ 
rele ori de cîte ori dorim. Uniunea lor în paradis a fost 
o sursă de „plăcere supremă". Augustin nu accepta 
vechile idei, răspîndite printre sectele gnostice în seco¬ 
lul al II-lea, conform cărora Căderea a constat în ispi¬ 
tirea Evei de către şarpe sau că izgonirea lui Adam şi 
a Evei s-a datorat uniunii lor sexuale petrecute înain¬ 
tea unui moment socotit potrivit. El a dezaprobat cu ve¬ 
hemenţă concepţia (pe care odată o susţinuse) potrivit 
căreia relaţia sexuală a fost rezultatul Căderii. Dar Că¬ 
derea i-a dăunat. 

Discuţiile largi despre sexualitate sînt evident impu¬ 
dice : sînt atît de directe, încît se temea să nu fie citit 
de cei a căror înţelegere nu se ridica la nivelul serio¬ 
zităţii subiectului. Medicina era ramura ştiinţifică în 
care se considera autodidact. Biblioteca lui includea 
şi manuale de clinică, iar cînd îşi formula răspunsurile 
către Iulian de Eclanum, studia cel mai bun îndrumar 
de ginecologie. în orice caz, nimeni nu îl putea acuza 
că este un celibatar depăşit care nu ştie despre ce vor¬ 
beşte. Ca episcop, simţea că este o datorie şi un drept 
al lui să le spună creştinilor căsătoriţi ce pot sau, în 
Postul Mare, ce nu pot să facă în pat. 

Cum am văzut, părerea sa despre sexualitate era 
marcată de tensiunea dintre propria renunţare şi esti- 

marea catolică fermă cu privire la frumuseţea formei 
trupului date de Creator (de exemplu R ii. 15). Dar nici 
cea mai fermă estimare nu putea face abstracţie de rea¬ 
litatea experienţei potrivit căreia, chiar în cazul cuplu¬ 
rilor căsătorite, sexul îşi are problemele sale. E posibil 
ca trupul să nu se supună nici voinţei, nici raţiunii; 
Augustin (adoptînd o idee a lui Porfir) a socotit acest 
lucru o pedeapsă pentru rezistenţa sufletului în faţa 
binelui divin. Astfel, el susţinea că actul fizic era vehi¬ 
culul transmiterii naturii umane păcătoase de după 
Cădere. Dacă nu ar fi aşa, Noul Testament nu ar con¬ 
sidera că viaţa maritală este depăşită de un bine supe¬ 
rior, celibatul — concepţie împărtăşită şi de Porfir. 
Aşadar, „rădăcina ultimă a păcatului se află în pro¬ 
crearea carnală" (PM ii. 15). 

Augustin a subliniat că această ipoteză explică de 
ce Isus s-a născut din Fecioară (miracol care, aseme¬ 
nea învierii, a generat multă critică păgînă): de la Ma- 
ria, Isus a luat „asemănarea cu carnea păcătoasă" (potrivit 
Sfîntului Pavel*), dar nu o carne întinată de păcatul 
originar. Prin aceasta, Augustin a insuflat teologiei me¬ 
dievale o temă puternică şi periculoasă: Zămislirea din 
Fecioară presupune că actul sexual nu poate fi împlinit 
fără o oarecare urmă de patimă nici în cadrul căsăto¬ 
riei. în secolul al XH-lea, rămăşiţele acestei idei au fost 
dezvăluite şi atacate cu vehemenţă de Pierre Abelard 
şi Robert din Melun. 

Augustin era totuşi conştient că trebuie să-şi pro¬ 
tejeze poziţia ascetică de exagerări. Cînd, în jurul anului 


*Cf. Rom. 7:14, 8; Col. 2:18 (n.ed.). 

390, un critic al ascetismului pe nume Iovinian (el 
însuşi călugăr) a negat că virginitatea în sine este supe¬ 
rioară din punct de vedere moral căsătoriei, atacul lui 
Ieronim împotriva lui s-a transformat într-o tiradă atît 
de înverşunată contra sexului şi căsătoriei, încît coman¬ 
damentele maniheiste păreau cît se poate de plauzibile. 
Pentru a evita consecinţa imprudenţelor grosolane ale 
lui Ieronim, în anul 401 Augustin a scris tratatul Despre 
binele căsătoriei. Cartea se adresa călugăriţelor şi le 
avertiza că nu trebuie să dispreţuiască o căsătorie creş¬ 
tină chiar dacă au ales o viaţă cu adevărat superioară. 
Plăcerea fizică ce însoţeşte inevitabil actul sexual trebuie 
deosebită de libido — o folosire greşită a pulsiunii se¬ 
xuale. El definea trei componente bune ale căsătoriei 
în termeni care nu presupuneau plăcerea reciprocă: 
procrearea, fidelitatea mutuală şi „taina" sau regula 
imposibilităţii desfacerii căsătoriei (adică interzicerea 
recăsătoriră după divorţ sau separare). In special în faţa 
acestui ultim aspect a ezitat îndelung, dar în lumina 
Mat. 5:32 şi 1 Cor. 7:10-11 a ajuns treptat la o poziţie 
strictă şi rigoristă în ultimele etape ale controversei 
pelagiene. 

Conform învăţăturii lui Augustin, căsătoria se înte¬ 
meia mai degrabă pe consimţămîntul cuplului, decît 
pe consumarea ei fizică. (El accepta concepţia domi¬ 
nantă în dreptul roman.) De vreme ce actul sexual era 
destinat în primul rînd procreării, Augustin credea că 
este „scuzabil" dacă oamenii căsătoriţi se bucurau de 
uniunea conjugală fără intenţia de a procrea. întocmai 
ca Aristotel sau Sfîntul Pavel, el punea accentul pe 
obligaţia mutuală a partenerilor (vezi supra, p. 125). 

Recomanda înfrînare maximă cuplurilor creştine se¬ 
rioase şi elevate, crezînd că nimic nu poate fi mai fru¬ 
mos decît prietenia lipsită de sex a oamenilor în vîrstă. 
Dar recunoştea bucuros, insista chiar asupra faptului, 
că în căsătoriile creştine pulsiunea carnală este folo¬ 
sită „în scop bun şi drept“. Insă nu a mers pînă la a 
declara că actul este în sine nesemnificativ din punct 
de vedere moral sau cît se poate de firesc pentru natura 
animală a omului, aşa cum era ea creată de Dumnezeu. 
Tradiţia platonică îl îndemna să-şi dorească definirea 
esenţei omului în termeni care să ignore aproape com¬ 
plet natura fizică a creaturii. El putea cita cunoscuta 
definiţie dată de Aristotel omului — animal raţional 
muritor —, dar cu siguranţă a preferat să vorbească 
despre om ca despre un suflet unit cu un trup sau care 
foloseşte un trup. 

Alt punct important în care controversa l-a forţat 
pe Augustin să folosească, potrivit unora, un limbaj 
mai dur decît se cuvenea a fost doctrina predestinării 
corelată cu problema perseverenţei.* Cele două subiec¬ 
te erau socotite atît de complexe încît, unsprezece 
secole mai tîrziu, Conciliul din Trento umbla cu mănuşi 
cînd se referea la ele; nici un verdict nu a eliminat 
vreuna din ambiguităţile importante. (Prin aceasta a 
lăsat cale liberă controversei janseniste.) Augustin a 
înţeles prioritatea harului şi a ajuns la concluzia că, în 
fond, Dumnezeu nu putea permite aleşilor să se afle 


* Doctrină potrivit căreia harul lucrează asupra celor desti¬ 
naţi vieţii veşnice. Doctrina a fost adoptată în secolul al XVI-lea 
de calvinistul Theodor Beza (n.trad.). 

în afara lucrării harului. Este necesar ca predestinarea 
să ducă la destinaţie. Precunoaşterea umană nu este 
cauzală, doar cea a lui Dumnezeu este cauzală. Augus- 
tin nu putea admite ideea potrivit căreia hotărîrea 
predestinării divine se bazează pe merite previzibile, 
idee comună aproape tuturor teologilor greci din epocă. 
Nimic din trecutul, prezentul sau viitorul omului nu 
poate fi cauza determinantă sau recompesatorie a ale¬ 
gerii făcute de Dumnezeu. Augustin a trebuit să înfrunte 
o neînţelegere majoră — Dumnezeu este un autocrat 
ale cărui decizii sînt impenetrabile şi arbitrare —, afir- 
mînd că Dumnezeu nu numai că predestinează meritele, 
ci le şi atribuie, iar Isus este cel mai bun exemplu în 
acest sens. Fiind unul cu Dumnezeu, binele său nu 
putea fi nici contingent, nici precar. Noi putem păcă¬ 
tui, el nu. Dar dacă ne aflăm printre aleşi, este sigur 
că ne vom ridica din păcat întru împlinirea intenţiei 
predeterminate a lui Dumnezeu. „întregul Cristos“ 
(vezi supra, p. 119) este predestinat. 

Augustin presupunea, sublinia chiar, că aleşii nu ştiu 
niciodată cu certitudine dacă au fost sau nu aleşi, dacă 
acest lucru nu se întîmplă în mod excepţional prin reve¬ 
laţie individuală. Nu poate exista decît un test de alegere 
empiric, necesar, dar nu suficient, adică perseverenţa pînă 
la ultima suflare, alesul murind într-o stare de graţie, 
însă numai Dumnezeu îşi cunoaşte aleşii. Perseverenţa 
este un dar nemeritat al harului, la fel cum este şi în¬ 
toarcerea voinţei la Dumnezeu în credinţă şi căinţă. 

Doctrinele lui Augustin au stîmit critici vehemente 
printre călugării din nordul Africii şi mai ales printre 
cei din sudul Galiei (în Marsilia şi Lerins). Doar cei 

din Aquitania l-au susţinut. Multe secole mai tîrziu, o 
mare parte a controverselor vizînd doctrina augus- 
tiniană a predestinării a avut loc pe pămînt francez. 

Criticii lui se legau de un fapt evident: doctrina au- 
gustiniană a predestinării apela la o selecţie parţială a 
textelor din Scriptură şi le „forja“ pe cele care nu îi 
susţineau teza. Textul Noului Testament — „Dumne¬ 
zeu voieşte ca toţi să fie mîntuiţi" — trebuia interpretat 
în sensul că printre aleşi se regăsesc reprezentanţii 
fiecărei rase umane (CG 44). Criticile ce i se aduc se 
reduc aproape în întregime la acuzaţia majoră de a fi 
alunecat (în mod inconsecvent) în „curiozitate 11 — pre- 
tinzînd că cercetează subiecte pe care Dumnezeu nu 
le-a revelat şi care se află dincolo de cunoaşterea uma¬ 
nă. Dar în spatele agitaţiei se afla teama firească că 
doctrina augustiniană ar duce la superficialitate. Mulţi 
critici din sudul Galiei i-au susţinut opoziţia faţă de 
Pelagius şi Iulian, dar erau dezorientaţi de argumentele 
pe care le aducea. 

Din cînd în cînd, elevatele doctrine augustiniene cu 
privire la alegere au fost apărate în istoria creştinis¬ 
mului fie de Gottschalk* în secolul al IX-lea, de Jean 
Calvin în secolul al XVI-lea, de Comelius Jansenius 
în secolul al XVII-lea. Ideile lui Augustin au provo¬ 
cat invariabil o opoziţie care căuta să evite alternativa 
pelagiană, păstrînd în acelaşi timp libertatea voinţei şi 
responsabilitatea individuală. Verdictul dat de Augustin 
cu privire la discuţia despre har şi liberul arbitru, 


* Teolog şi scriitor bisericesc saxon, cunoscut sub numele de 
Gottschalk din Fulda sau Godescalk din Orbais ( n.ed .). 

consemnat într-o carte scrisă pentru Simplicianus din 
Milano (vezi supra, p. 39), poate reprezenta esenţa 
problemei, a felului cum era văzută de oponenţii lui, 
ei înşişi antipelagieni: „Încercînd să rezolv această 
chestiune, am făcut eforturi epuizante pentru a păstra 
liberul arbitru al voinţei umane, dar harul lui Dumnezeu 
m-a învins" (R ii. 1). 

Augustin s-a bucurat de o influenţă foarte largă încă 
din timpul vieţii, ca urmare a scrierilor sale care circu¬ 
lau printre cititorii de limbă latină. Coresponda cu necu¬ 
noscuţi care îl rugau să le descurce enigmele sau sperau 
(de obicei în zadar) că le va trata cu bunăvoinţă efor¬ 
turile teologice. In ultimul an al vieţii, Ieronim i-a trimis 
din Betleem o scrisoare cît se poate de măgulitoare, în 
care îi scria că, prin cărţile sale, a „reîntemeiat vechea 
credinţă" şi că atacurile veninoase ale ereticilor împo¬ 
triva lui erau o dovadă grăitoare de izbîndă (E 195). 
Augustin nu s-a simţit niciodată mai stînjenit de faptul 
de a fi tratat drept „autoritate", în sensul de a nu i se 
mai cere judecăţi. Doar Sfînta Scriptură şi — acolo unde 
tace sau este ambiguă — consensul ecumenic aveau o 
asemenea autoritate în faţa credincioşilor. Mai mult, 
idealul său era să-şi corecteze şi să-şi îmbunătăţească 
înţelegerea pînă în ultima clipă a vieţii. în general nu 
era dispus să-şi apere o poziţie doar pentru că o adop¬ 
tase cîndva. în relaţia cu criticii, puncta adesea dife¬ 
renţele de poziţie, sugerîndu-le că preferă să rămînă 
la propriile păreri. întreaga operă reflecta independenţa 
critică a judecăţii sale, şi poate că punctul lui forte era 
capacitatea excepţională de a ajunge la esenţa unei pro- 

bleme complicate. Fără a fi un filozof tehnic în sensul 
ştiinţific al cuvîntului, avea o minte foarte înzestrată, 
iar scrierile sale prezintă un interes deosebit pentru cei 
care posedă inteligenţă filozofică şi studiază tradiţia 
platonică. Deşi în vinele lui curgea „sîngele“ lui Plotin, 
Augustin a rămas prin excelenţă un maestru al dis¬ 
cursului persuasiv. In ciuda trecerii de la retorică la 
filozofie (386), hirotonirea, petrecută cinci ani mai 
tîrziu, l-a repus într-o situaţie în care oratoria a rede¬ 
venit importantă, avînd de-acum convingerea că nu 
apără un oarecare interes omenesc, ci adevărul abso¬ 
lut al lui Dumnezeu. Fascinaţia pentru cuvinte nu l-a 
părăsit niciodată. 

Edward Gibbon scria cu dispreţ despre Augustin: 
„învăţătura lui este prea des împrumutată, iar argumen¬ 
tele sînt prea des ale sale.“ Cercetătorul modern ar 
trebui să facă abstracţie de acest dispreţ şi să pună pro¬ 
blema invers: învăţătura îi aparţinea în mare măsură. 
A avut mereu la dispoziţie o bibliotecă bună, dotată 
cu lucrări de literatură clasică şi creştină (inclusiv ale 
teologilor greci), era „tobă“ de literatură clasică. Ştia 
cum să-şi folosească cărţile. Cît despre argumente, multe 
sînt de fapt împrumutate mai ales din Porfir şi Cicero, 
al cărui dialog Hortensius nu l-a uitat niciodată. Era 
îndatorat filozofiei neoplatonice, dar aceasta nu 
însemna că obligaţia lui nu se asocia criticii unor teze 
care o caracterizau. 

Dispreţul lui Gibbon exprima ostilitatea generală 
faţă de augustinism, caracteristică Iluminismului 
secolului al XVIII-lea. Existau motive de ostilitate. 
Certurile aprige dintre Reformă şi Contrareformă, care 

duceau la războaie lungi şi pricinuiau mari dezastre, 
erau de fapt dispute între diferitele interpretări ale doc¬ 
trinei augustiniene despre Biserică şi har. Controversa 
din secolul al XVI-lea despre îndreptăţirea* dobîndită 
exclusiv prin har în virtutea credinţei (considerată plic¬ 
tisitoare şi nesemnificativă de raţionaliştii secolului al 
XVIII-lea) s-a purtat într-un cadru ideatic augustinian 
şi medieval şi a reprezentat alt capitol în disputa legată 
de relaţia dintre natură şi har. în secolul al XVI-lea, 
ambele părţi se refereau frecvent la Augustin. Hotărîrea 
Conciliului din Trento cu privire la îndreptăţire 
(1547) — un mozaic de expresii augustiniene — era 
atît de antipelagiană, încît protestanţii nu s-au putut în¬ 
crede în sinceritatea ei. Şi, înainte de toate, negarea 
augustiniană a capacităţii omului de a atinge perfecţiu¬ 
nea a avut — mai ales printre jansenişti şi calvinişti — 
reprezentanţi faţă de care Iluminismul a reacţionat 
dur. 

Cum spuneam, Augustin a susţinut idealul ascetic. 
Reforma protestantă s-a bucurat de un larg suport laic 
datorită aversiunii motivate politic pentru idealul mona¬ 
hal pe care laicii cu vederi anticlericale îl respingeau, 
susţinerea materială a instituţiilor înghiţind prea multe 
fonduri. Deşi nu există un conflict fundamental între 
disciplina ascetică comunitară şi doctrina îndreptăţirii 
prin har, condiţionată de credinţă, Luther a încercat să 
arate că jurămintele monahale sînt inconsecvente cu 


* Termen teologic (lat. iustificatio , gr. dikaiosis) desemnînd 
trecerea de la condiţia de păcat la cea de har, avînd ca rezultat 
„îndreptarea" sufletului ( n.trad .). 

creştinismul novotestamentar. Iluminismul a împărtăşit 
această aversiune, deşi accepta convingerea augusti- 
niană preluată de Contrareformă potrivit căreia renun¬ 
ţarea ascetică la bunurile materiale era predicată în 
Noul Testament. Voltaire şi Gibbon au considerat acest 
tip de ascetism al creştinismului un temei suficient pen¬ 
tru a-1 respinge: doctrina harului şi a păcii nu a făcut 
lumea mai bogată din punct de vedere material, ci a 
descurajat grandoarea militară. 

Desigur, Augustin a considerat creştinismul auten¬ 
tic transmundan, avînd puncte de referinţă şi criterii 
rezultate din consideraţii situate în afara procesului tim¬ 
pului şi istoriei. Deşi era convins că această lume este 
lumea lui Dumnezeu, nu credea că viaţa omului poate 
aparţine în întregime ordinii laice şi materiale sau că 
valorile primordiale sînt puterea, onoarea, averea şi se¬ 
xul. Cicero l-a convins definitiv că acestea nu reprezin¬ 
tă o cale către fericire nici pentru individ, nici pentru 
societate. 

